เมื่อวันที่ 20 เม.ย. 2567 เพจเฟซบุ๊ก <a href="https://www.facebook.com/pt074/posts/pfbid02RVjGfv4cZvseNjEmzLzPMVLeC1EbeWV1xo6bgWmTSnZdAm8vWx8Yg5ugyWbiRzZ1l" target="_blank" rel="noopener">อุทยานแห่งชาติผาแต้ม Phataem National Park</a> เผยเรื่องราวน่าประทับใจ ที่แม้จะผ่านไปแล้ว 5 ปี แต่<strong>นักท่องเที่ยวหญิงชาวจีน</strong>คนนี้ไม่มีวันลืม

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/U8Ba9pGmkLCS0HPjEeXg.webp?x-image-process=style/lg-webp" alt="โผกอดทั้งน้ำตา สาวจีนกลับมาขอบคุณ จนท. ช่วยชีวิต 5 ปีที่แล้ว ตอนตกหน้าผา" width="600" height="639" />

โดย นายพิชัย วัชรวงษ์ไพบูลย์<strong> </strong>ผู้อำนวยการสำนักบริหารพื้นที่อนุรักษ์ที่ 9 เปิดเผยว่า ได้รับรายงานจาก นายประมวล รัตนวัน หัวหน้าอุทยานแห่งชาติผาแต้ม ว่า วันนี้เวลาประมาณ 13.00 น. <strong>นางหวัง หนาน นักท่องเที่ยวชาวจีน</strong> ที่เจ้าหน้าที่ได้ช่วยเหลือจาก<strong>อุบัติเหตุผลัดตกหน้าผา</strong>ภายใน<strong>อุทยานแห่งชาติผาแต้ม</strong>เมื่อ 5 ปีที่แล้ว ได้เดินทางกลับมายังอุทยานแห่งชาติผาแต้ม เพื่อแสดงความขอบคุณเจ้าหน้าที่ที่ให้การช่วยเหลือจากเหตุการณ์พลัดตกหน้าผาอเล็กซานเดอร์มหาราช ใกล้จุดชมวิวผาแต้ม เมื่อวันที่ 9 มิถุนายน 2562

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/wG72YIDd99XjQUoYT6AP.webp?x-image-process=style/lg-webp" alt="โผกอดทั้งน้ำตา สาวจีนกลับมาขอบคุณ จนท. ช่วยชีวิต 5 ปีที่แล้ว ตอนตกหน้าผา" width="600" height="571" />

โดยในวันดังกล่าวเจ้าหน้าที่ชุดกู้ภัยประจำอุทยานแห่งชาติผาแต้ม คือ นายไพโรจน์ ผิวอ่อน ลูกจ้างประจำ นายสกุลทัย จันทร์สุข พนักงานราชการ นายสรวิศ มิ่งแมน พนักงานราชการ และนายสถาพร ภิมา พนักงานราชการ ได้ให้การช่วยเหลือและขนย้ายผู้บาดเจ็บส่งไปรักษาตัวต่อที่โรงพยาบาลโขงเจียมจนอาการปลอดภัย

ต่อมาจากการสืบสวนสอบสวนของเจ้าหน้าที่ตำรวจพบว่า สามีเป็นผู้ผลักเธอให้ตกจากหน้าผา ซึ่งขณะนี้ถูกดำเนินคดีตามกฎหมายเป็นที่เรียบร้อยแล้ว

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/ODlFjN5TNsIYPdnCrYNg.webp?x-image-process=style/lg-webp" alt="โผกอดทั้งน้ำตา สาวจีนกลับมาขอบคุณ จนท. ช่วยชีวิต 5 ปีที่แล้ว ตอนตกหน้าผา" width="600" height="653" />

โดยในวันนี้ (20 เม.ย. 2567) นางหวัง หนาน ได้กลับมาที่อุทยานแห่งชาติผาแต้มอีกครั้ง และเข้าพบกับเจ้าหน้าที่อุทยานผาแต้มก่อนโผเข้ากอดด้วยความดีใจพร้อมกล่าวชื่นชม และประทับใจการทำงานของเจ้าหน้าที่ และได้มอบของเพื่อเป็นการขอบคุณเจ้าหน้าที่ที่ได้ช่วยชีวิตเธอไว้ได้อย่างปลอดภัย ซึ่งการกลับมาของนักท่องเที่ยวครั้งนี้สร้างความปลาบปลื้มและดีใจให้กับเจ้าหน้าที่อุทยานแห่งชาติผาแต้มเป็นอย่างยิ่ง

นอกจากนี้การช่วยเหลือนักท่องเที่ยวยังเป็นมาตรการสำคัญของกรมอุทยานแห่งชาติฯ ซึ่งมีการเตรียมความพร้อมทั้งอุปกรณ์กู้ชีพกู้ภัยและการฝึกอบรมเจ้าหน้าที่ให้มีความพร้อมเพื่อให้นักท่องเที่ยวที่เข้ามาท่องเที่ยวในอุทยานมั่นใจในความปลอดภัยอยู่เสมอ

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/sqmmICEGYBot6Lumy1wL.webp?x-image-process=style/lg-webp" alt="โผกอดทั้งน้ำตา สาวจีนกลับมาขอบคุณ จนท. ช่วยชีวิต 5 ปีที่แล้ว ตอนตกหน้าผา" width="600" height="543" />

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/aEEt4UapwzvyiNLFKTTV.webp?x-image-process=style/lg-webp" alt="โผกอดทั้งน้ำตา สาวจีนกลับมาขอบคุณ จนท. ช่วยชีวิต 5 ปีที่แล้ว ตอนตกหน้าผา" width="600" height="450" />

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/kw60GsHFQZqyX6tfnUr3.webp?x-image-process=style/lg-webp" alt="โผกอดทั้งน้ำตา สาวจีนกลับมาขอบคุณ จนท. ช่วยชีวิต 5 ปีที่แล้ว ตอนตกหน้าผา" width="600" height="651" />