จากกรณีข่าว<strong>นักศึกษาหญิงปี 3 </strong>ก่อเหตุ<strong>ปาดคอแฟน</strong>หนุ่มรุ่นน้องปี 1 ที่กำลังเป็นข่าวดังอยู่ในขณะนี้ ล่าสุดทางเพจ<strong>อีซ้อขยี้ข่าว</strong>ได้รับคลิปกล้องวงจรปิดวันเกิดเหตุคือ 21 เมษายน 2567 วินาทีระทึกฝ่ายชายวิ่งหนีฝ่ายหญิงเพื่อลงมาขอความช่วยเหลือ ลักษณะมือกุมแผลที่คอเอาไว้

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/SYDyzJf70vfbvkkAcsZm.webp?x-image-process=style/lg-webp" alt="เปิดวงจรปิดระทึก นาทีนศ.หญิงปี 3 ลงมือแฟนปี1 ฝ่ายชายดิ้นรนสุดชีวิต" width="600" height="311" />

โดยก่อนหน้านี้ในทวิตเตอร์ (X) มีกระแสข่าวเรื่อง <strong>นักศึกษาหญิง</strong> <strong>ปี3</strong> ก่อเหตุปาดคอนักศึกษาชายชั้นปีที่ 1 บริเวณหอพักนักศึกษา จนได้รับบาดเจ็บสาหัส ต้องเข้าห้องไอซียู

จากนั้นทางคณะวิทยาศาสตร์และเทคโนโลยี <strong>มหาวิทยาลัยธรรมศาสตร์ </strong>ได้โพสต์แถลงการณ์ชี้แจง เรื่อง เหตุการณ์นักศึกษาคณะวิทยาศาสตร์และเทคโนโลยีทำร้ายร่างกายเพื่อนนักศึกษา โดยระบุว่า

จากเหตุการณ์นักศึกษาคณะวิทยาศาสตร์และเทคโนโลยี มหาวิทยาลัยธรรมศาสตร์ ก่อเหตุทำร้ายร่างกาย เพื่อนนักศึกษาภายในหอพักนอกมหาวิทยาลัยฯ ที่เป็นข่าวทาง Social Media ในช่วงที่ผ่านมา

ทางฝ่ายวิชาการ และกิจการนักศึกษา คณะวิทยาศาสตร์และเทคโนโลยี ดำเนินการเข้าดูแลนักศึกษาผู้ประสบเหตุวันเกิดเหตุดังกล่าว และดำเนินการตรวจสอบข้อเท็จจริงของเหตุการณ์ดังกล่าวในเบื้องต้นแล้ว และยังคงอยู่ในขั้นตอนของการติดตามความคืบหน้าของเหตุการณ์ดังกล่าวอย่างใกล้ชิดกับทั้ง 2 ฝ่ายคือนักศึกษาคู่กรณีและนักศึกษาผู้เสียหาย รวมถึงประสานงานผู้ปกครองของทั้งสองฝ่าย

ทั้งนี้ คณะวิทยาศาสตร์และเทคโนโลยี มหาวิทยาลัยธรรมศาสตร์ ได้เตรียมดำเนินการประสานงานฝ่ายวินัยนักศึกษาเพื่อดำเนินการสืบข้อเท็จจริง และสอบสวนให้เป็นไปตามข้อบังคับมหาวิทยาลัยธรรมศาสตร์ว่าด้วย วินัยนักศึกษา และดำเนินการตามวินัยนักศึกษาต่อไป คณะวิทยาศาสตร์และเทคโนโลยี มหาวิทยาลัยธรรมศาสตร์

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/enji1aXFb9WrdqOVogNP.webp?x-image-process=style/lg-webp" alt="เปิดวงจรปิดระทึก นาทีนศ.หญิงปี 3 ลงมือแฟนปี1 ฝ่ายชายดิ้นรนสุดชีวิต" width="600" height="748" />

ต่อมามีรายงานเปิดเผยว่าเจ้าหน้าที่ตำรวจได้จับกุมตัวนักศึกษาหญิงที่ก่อเหตุไว้แล้วตั้งแต่วันนั้น และทางผู้ปกครองได้ใช้เงินสด 1 แสนบาท เพื่อประกันตัวออกไปแล้ว

ด้านเพจดัง อีซ้อขยี้ข่าว ได้โพสต์คลิปจากกล้องวงจรปิดในหอพัก เป็นภาพวันเกิดเหตุ "คลิปวันที่เกิดเหตุการณ์บนหอพักนักศึกษาสาวกับหนุ่มรุ่นน้องปี1 สังเกตว่าน้องผู้ชายถูกทำร้ายมาตั้งแต่ในห้องฝ่ายหญิงยังไม่ยอมหยุดและวิ่งตามออกมาเพื่อตามไปก่อเหตุอีก...

ปล.ชี้แจงเพื่อให้ความเป็นธรรมกับทางหอพัก ทางหอพักแจ้งว่าให้ความร่วมมือในการให้ข้อมูลกับเจ้าหน้าที่อย่างดีมาตั้งแต่ต้นและเป็นคนโทรแจ้งเหตุ"

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/0dHzcYTB9dvtjohMseos.webp?x-image-process=style/lg-webp" alt="เปิดวงจรปิดระทึก นาทีนศ.หญิงปี 3 ลงมือแฟนปี1 ฝ่ายชายดิ้นรนสุดชีวิต" width="600" height="315" />

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/395NoP9EhX53z3ZJRi2R.webp?x-image-process=style/lg-webp" alt="เปิดวงจรปิดระทึก นาทีนศ.หญิงปี 3 ลงมือแฟนปี1 ฝ่ายชายดิ้นรนสุดชีวิต" width="600" height="312" />

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/SN8kLfU6siXBApsI8Cav.webp?x-image-process=style/lg-webp" alt="เปิดวงจรปิดระทึก นาทีนศ.หญิงปี 3 ลงมือแฟนปี1 ฝ่ายชายดิ้นรนสุดชีวิต" width="600" height="336" />