ผลกระทบแรงต่อเนื่อง สาวเสื้อม่วงคู่กรณี<strong>ร้านชาบู</strong>จากข่าว<strong>ใส่ทิชชู่ในหม้อชาบู</strong>ก่อนโวยวายพนักงานร้าน ล่าสุดงานที่รับจ้างไว้โดนยกเลิก คนรอบข้างโดนทักมาด่า ครอบครัวโดนเรียกว่าขอทาน ตอนนี้ได้แต่รอทางร้านติดต่อกลับมา

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/2X9b1thylJkPXDXZuELm.webp?x-image-process=style/lg-webp" alt="ซวยหนักแล้ว สาวเสื้อม่วงคู่กรณีร้านชาบูโดนยกเลิกงาน รอบข้างโดนถล่มเละ" width="600" height="600" />

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/6ZUzskQjB77tMKqdbjob.webp?x-image-process=style/lg-webp" alt="ซวยหนักแล้ว สาวเสื้อม่วงคู่กรณีร้านชาบูโดนยกเลิกงาน รอบข้างโดนถล่มเละ" width="600" height="600" />

คืบหน้ากรณีร้านชาบูแฉพฤติกรรม<strong>ลูกค้าใส่ทิชชู่ลงในหม้อชาบู</strong>แต่ไปโวยวายกับพนักงานของร้าน สุดท้ายโป๊ะแตกเพราะกล้องวงจรปิดจับภาพทั้งหมดไว้ ล่าสุดฝั่งลูกค้าได้ชี้แจงในมุมของตน เผยที่ใส่ทิชชู่ลงไปเป็นเพราะเผลอ ส่วนสาเหตุที่โวยนั้นเป็นอีกเรื่อง พร้อมบอกว่าทางร้านตัดต่อคลิปจริงๆตนไม่ได้ลุกหนีไม่มีเจตนาขอกินฟรี

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/DQvNOzxtRlC1Pz2E7NAv.webp?x-image-process=style/lg-webp" alt="ซวยหนักแล้ว สาวเสื้อม่วงคู่กรณีร้านชาบูโดนยกเลิกงาน รอบข้างโดนถล่มเละ" width="600" height="600" />

ต่อมาทางร้านได้ออกประกาศอีกฉบับ เผยจะดำเนินการทั้งทางแพ่งและทางอาญาต่อลูกค้ารายนี้ต่อไป

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/aQKbP10cDuMztcXD94eI.webp?x-image-process=style/lg-webp" alt="ซวยหนักแล้ว สาวเสื้อม่วงคู่กรณีร้านชาบูโดนยกเลิกงาน รอบข้างโดนถล่มเละ" width="600" height="812" />

ด้านลูกค้าคือหญิงสาวเสื้อสีม่วงในภาพได้ออกมาชี้แจงในมุมตัวเอง โดยทาง "เรื่องเล่าเช้านี้" เผยคำชี้แจงของฝั่งลูกค้าผู้หญิงเสื้อสีม่วงในภาพ เผยว่า

ทิชชู่ ที่ใส่ไปในหม้อชาบูนั้น ตนเผลอใส่ลงไปโดยไม่รู้ตัวเพราะมัวทำงานผ่านโทรศัพท์และได้ขอโทษทางร้านไปแล้ว ซึ่งทิชชู่ที่เจอเป็นรอบแรกที่สั่งของมากิน

ส่วนที่เรียกเก็บเงินเพราะว่าเจอปูอัดเปรี้ยว เลยหมดอารมณ์กิน ยืนยันว่าเพิ่งกินไปได้นิดเดียว

ซึ่งคลิปที่ถูกนำมาเผยแพร่ เหมือนเป็นคลิปที่ตัดต่อ ซึ่งถ้าเป็นคลิปเต็ม ๆ ยืนยันว่าไม่ได้ลุกหนีไปไหนและตนจ่ายเงินให้กับทางร้านไปแล้ว

ไม่ได้มีเจตนาที่จะโกง หรือไม่จ่ายเงิน โดยตนสแกนจ่ายเงินปกติเลย ที่โดนวิจารณ์ว่าเนียนกินฟรี ซึ่งได้ขอโทษทางร้านตั้งแต่วันที่จ่ายเงินออกไปแล้ว อยากมีพื้นที่เพื่ออธิบายเรื่องที่เกิดขึ้นบ้าง

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/Z2KLVqtbZh9kCdawSCw6.webp?x-image-process=style/lg-webp" alt="ซวยหนักแล้ว สาวเสื้อม่วงคู่กรณีร้านชาบูโดนยกเลิกงาน รอบข้างโดนถล่มเละ" width="600" height="600" />

ผลกระทบตอนนี้ได้รับผลกระทบกับเรื่องงานเนื่องจากตนทำงานเป็น รปภ. และเป็นการจ้างรายวัน ตนถูกยกเลิกงานที่รับไว้ คนรอบข้างที่ไม่ได้มากินด้วยในวันนั้นก็ได้รับผลกระทบตามไปด้วย เพราะมีคนทักไปต่อว่าทางเฟซบุ๊กกับเพื่อนที่ทำงาน มีคอมเมนต์ต่อว่าตนเป็นครอบครัวขอทาน ซึ่งตนไม่ได้ใส่ใจ เพียงแต่มันมีผลกระทบกับเรื่องงาน สังคมไม่มีใครมาถามความจริงจากตน ทุกอย่างลงมาที่ตนคนเดียว คิดว่าตนกินอิ่มแล้วเนียนจะไม่จ่าย

ตอนนี้เครียดมากเพราะได้รับผลกระทบทั้งเรื่องงานและคนรอบข้างก็โดนด่า อยากขอความเห็นใจจากสังคม ยืนยันไม่ได้ตั้งใจจะให้เกิดเรื่องตอนนี้คงทำได้แค่รอสำนักงานใหญ่ของร้านติดต่อมาหา