วันที่ 15 เม.ย.67 ที่วัดอินคีรีหรือวัดบ้านนา หมู่ 6 ต.บ้านเกาะ อ.พรหมคีรี จ.นครศรรีธรรมราช เจ้าอาวาส พร้อมคณะกรรมวัด และศิษยานุศิษย์ ร่วมประกอบพิธีบวงสรวง - อัญเชิญ พระพุทธสิหิงค์ พระประจำวัด ออกจากหอ เพื่อประดิษฐานแท่นประทับ บริเวณลานกิจกรรมในวัด เพื่อให้ประชาชนได้ร่วมสรงน้ำ เนื่องในวันปีใหม่ไทย เพื่อความสิริมงคล โดยมีการประกอบพิธีบวงสรวงโดยหมอพราหมณ์ บริเวณโต๊ะเครื่องเซ่นไหว้คาวหวาน 99 ชนิด ตามลำดับ อย่างไรก็ตามระหว่างที่หมอพราหมณ์ ประกอบบวงสรวง ก่อนอัญเชิญ บนท้องฟ้าเกิดปรากฏการณ์กลุ่มเมฆรวมตัวบดบังพระอาทิตย์ประมาณ 10 นาที สร้างร่วมเงาให้กับบริเวณพิธี หลังเสร็จสิ้นพิธีมีการจุดประทัดถวายสิ่งศักดิ์จำนวน 1000 นัด เพื่อความสิริมงคล ซึ่งบรรดาคอหวยไม่พลาดที่จะส่องเลขหางประทัดตรงกับเลข 74, 574 นำไปแทงหวยงวดวันพรุ่งนี้

<img class="img-responsive" src="https://sv168.siamnews.com/7/240415oagv0.jpg" />

สำหรับประวัติ พระพุทธสิหิงค์ วัดอินทคีรี ทำด้วยสำริด เป็นพระพุทธรูปประทับนั่ง ขัดสมาธิเพชรบนฐานทรงสูง พระหัตถ์แสดงภูมิสปรศพุทรา มีลักษณะแสดงให้เป็นถึงศิลปภาคใต้ในสกุลช่างนครศรีธรรมราช ที่เรียกว่า พระพุทธสิหิงค์ หรือ พระขนมต้ม โดยมีลักษณะพระพักตร์ค่อนข้างกลม เม็ดพระศกเป็นรูปก้นหอย ยอดพระเมาลีขึ้นมาไม่มากนัก สร้างในเฉพาะภาคใต้ ช่วงราวพุทธศตวรรษที่ 22 ซึ่งเป็นพระคู่วัดมาช้านานตั้งแต่สมัยโบราณ หน้าตักกว้าง 50 เซนติเมตร สูง 50 เซนติเมตร

<img class="img-responsive" src="https://sv168.siamnews.com/7/240415mrg6n.jpg" />

เรียบเรียง ผู้สื่อข่าวสยามนิวส์ จ.นครศรีธรรมราช