วันที่ 12 เม.ย. 2567 ตำรวจ สภ.เมืองระนอง ได้รับแจ้งเหตุพบศพผู้เสียชีวิตภายในรถยนต์ ที่จอดบริเวณริมถนนหน้าสวนรุกขชาติรักษะวาริน หน่วยป้องกันรักษาป่าที่ รน.6 บ่อน้ำร้อน จ.ระนอง จึงเข้าตรวจสอบที่เกิดเหตุพร้อมเจ้าหน้าที่กู้ภัย

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/SaEe4FfiAbNg4hHRwCvE.webp?x-image-process=style/lg-webp" alt="สลด หัวหน้าป่าไม้ นักอนุรักษ์ชื่อดัง อัตวินิบาตกรรม เสียชีวิตคารถ" width="600" height="338" />

โดยในที่เกิดเหตุพบรถยนต์สีขาว จอดอยู่ริมถนนไม่ติดเครื่องยนต์ ตรวจสอบภายในพบชายอายุประมาณ 53 ปี นั่งเสียชีวิตบนเบาะฝั่งคนขับ โดยมือด้านขวาอยู่ในท่ากำปืนสั้นกึ่งอัตโนมัติ 9 มม. ตกอยู่บริเวณหน้าตัก ที่ขมับซ้ายมีรอยกระสุนเข้า และทะลุออก บาดแผลกว้างที่ขมับด้านขวา  ตรวจสอบไม่พบร่องรอยการต่อสู้

ต่อมาทราบชื่อผู้เสียชีวิตคือ <strong>นายพิเชษฐ์ ชัยสวัสดิ์</strong> หัวหน้าเขตห้ามล่าสัตว์ป่าถ้ำประทุน อ.ลานสัก จ.อุทัยธานี และเป็นนักอนุรักษ์ชื่อดัง

จากตรวจสอบเบื้องต้นเป็นการเข้ามาจอดรถในที่เกิดเหตุ ด้านในพบปืนอยู่ที่มือขวา คาดว่าน่าจะยิงตนเอง ซึ่งรายละเอียดต้องรอหน่วยพิสูจน์หลักฐาน เข้าตรวจสอบ เบื้องต้นเจ้าหน้าที่เก็บรวบรวมพยานหลักฐานไปตรวจสอบ คาดผู้ตายเครียดปัญหาส่วนตัว จากนั้นนำศพส่งรพ. พร้อมเร่งสอบสวนดำเนินการตามกฎหมายต่อไป