หลายคนคงรู้จักกันดีอยู่แล้ว สำหรับอาจารย์คฑา ชินบัญชร นักโหราศาสตร์ชื่อดัง ได้ทำนาย 3 ราศี ที่ดวงความรักต้องระวังให้หนัก โดยเฉพาะคนมีคู่ มีเรื่องขัดแย้งหนัก มีเกณฑ์ร้าวหนักถึงขั้นเลิกรา ส่วนคนโสดไม่น้อยหน้า ยังต้องกินแห้วต่อไป โดยพยากรณ์วันที่ 24-29 ม.ค. 2567 มีทั้งหมดดังนี้

ราศีพฤษภ (14 พ.ค.-13 มิ.ย.)

เรื่องที่เข้ามาค่อนข้างหนัก ต้องหนักแน่นอดทน ความรักไม่ค่อยมีเวลาให้กัน แบ่งเวลากันไม่ถูกแล้วก็มานั่งน้อยใจกันเอง ช่วงนี้ความรู้สึกเหงาวังเวงจึงมาเยือนบ่อย ส่วนคนโสดมีเข้ามาให้ดีใจแล้วก็จากไปแบบไม่ตั้งตัว

ราศีเมถุน (14 มิ.ย.-14 ก.ค.)

ปัญหาตัวคุณเองก็เยอะอยู่แล้ว ยังไปเอาปัญหารอบข้างมาอีก ต้องพยายามหยุดและมองด้านบวก ความรักเกิดการหึงหวงกันแบบหน้ามืดตามัว ทะเลาะกันเพราะเรื่องเพียงเล็กน้อย มีดวงจะต้องน้ำตาตกในเสียใจกับสิ่งที่ทำลงไป

ราศีสิงห์ (17 ส.ค.-16 ก.ย.)

คาดหวังอะไรไม่ค่อยได้ การงานไม่เป็นอย่างที่วางแผนเอาไว้ มักมีเรื่องพลิกความคาดหมาย ความรักกลายเป็นรักซ่อนเร้น ความสัมพันธ์ไม่เปิดเผย แอบรักคนมีเจ้าของ แอบรักเพศเดียวกันเอง แต่ที่แน่ ๆ คือ ยังไม่สมหวัง ต้องให้เวลากับมัน เพราะมันยังไม่หมดหวัง

เรียบเรียง มุมข่าว