จากกรณีเมื่อวันที่ 27 ก.พ. 2567 ตัวแทนศิษย์เก่าและศิษย์ปัจจุบัน <strong>สมาคมศิษย์เก่าอุเทนถวาย</strong> สมาคมผู้ปกครองและครูอุเทนถวาย ได้นัดชุมนุมและเครื่อนขบวนจากหน้าวิทยาเขตอุเทนถวาย ไปที่สำนักงานจัดการทรัพย์สิน จุฬาลงกรณ์มหาวิทยาลัย เพื่อยื่นหนังสือถึงสำนักงานจัดการทรัพย์สิน และ ศ.ดร.บัณฑิต เอื้ออาภรณ์ อธิการบดี จุฬาฯ ขอแสดงความจำนงคัดค้านการ<strong>ย้ายเขตพื้นที่อุเทนถวาย </strong>ตามที่เสนอข่าวไปแล้วนั้น

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/HIHngDvHSUkHfR3k9M7t.webp?x-image-process=style/lg-webp" alt="แอ๊ด คาราบาว รับไม่ได้ ขอประท้วงจุฬาฯ ลั่น อุเทนสู้ๆ อุเทนสู้ตาย" width="600" height="450" />

ล่าสุดวันที่ 28 ก.พ. 2567 <strong>นายยืนยง โอภากุล</strong> หรือ <strong>แอ๊ด คาราบาว</strong> ได้โพสต์ข้อความผ่านเฟซบุ๊กระบุว่า "อุเทนสู้ๆ อุเทนสู้ตาย เสียดายผมอยู่อังกฤษ ถ้าบ้านนี้เมืองนี้มีแต่คนออกแบบ แต่ขาดไร้ซึ่งช่างก่อสร้าง โลกคงจบสิ้นไปนานแล้ว

อุเทนถวายกับจุฬาลงกรณ์ เป็นเสมือนพี่น้องกันที่ในหลวงรัชการที่ 6 ทรงพระราชทานแผ่นดินคนละผืน (อุเทนฯผืนเล็ก จุฬาฯผืนใหญ่) เพื่อมุ่งหวังให้ช่วยกันสร้างบ้านแปลงเมืองให้รุ่งเรืองมาตราบจนทุกวันนี้

เเต่เหตุไฉน จุฬากลับใช้เล่ห์เพทุบายจะมายึดแผ่นดินผืนเล็ก ๆ ของเราชาวอุเทนฯ จนต้องยืมมือท่านเปา (อาจจะเป็นศิษย์เก่า) มาเอาผืนแผ่นดินของเรา มันยุติธรรมแล้วหรือ

สมัยมหาสงครามโลก เอเซียบูรพาญี่ปุ่นทิ้งระเบิดใส่สยาม ก็ได้บรรพชนของเราชาวเพาะช่างอุเทนถวาย ไปบูรณะซ่อมแซมจนกลับมาใช้ได้ดีดังเดิม

ตำนานเพาะช่างอุเทนถวายจะต้องย้ายแผ่นดินที่ในหลวงทรงพระราชทานให้พวกเรา ผมรับไม่ได้ และขอประท้วงจุฬาฯ ผู้นำมาซึ่งความไม่ชอบธรรมนี้ด้วย 3 เกิบ หากเรารักสมัครจิตก็จงคิดสมัครมือ ถิ่นสีน้ำเงินคือที่รวมรักสมัครคง ครับพี่น้อง"

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/5ZyL9BZzWJJp9HlQ1ua0.webp?x-image-process=style/lg-webp" alt="แอ๊ด คาราบาว รับไม่ได้ ขอประท้วงจุฬาฯ ลั่น อุเทนสู้ๆ อุเทนสู้ตาย" width="600" height="616" />