เมื่อวันที่ 19 มีนาคม 2567 อาจารย์คฑา ชินบัญชร นักโหราศาสตร์ชื่อดัง ได้ทำนาย 3 ราศีที่ช่วงนี้ดวงตกต่ำ การงานทำอะไรก็ยังไม่เห็นวี่แววจะสำเร็จ มีแต่คนจ้องจะจับผิด พูดจาก็เสี่ยงขัดแย้ง แถมยังต้องระวัง คนแทงข้างหลัง จ้องเลื่อยขาเก้าอี้ไม่รู้ตัว โดยพยากรณ์วันที่ 19 – 25 มี.ค. 2567 ประกอบไปด้วยราศีกุมภ์ (ผู้ที่เกิดวันที่ 13 ก.พ. – 13 มี.ค.)เตือนตัวเองว่าอย่ามั่นให้มาก ความเชื่อมั่นจะทำให้ผิดพลาด ต้องฟังคนอื่นบ้าง การงานขึ้น ๆ ลง ๆ ต้องรู้จักเรียนรู้และพัฒนาตัวเองให้มากขึ้น เริ่มมีคู่แข่งที่คิดโค่นตำแหน่งคุณ ช่วงกลางระวังงานผิดพลาดถูกตำหนิ การเงินช่วงต้นได้รับข้อมูลน่าเชื่อถือ หากคิดจะเสี่ยงลงทุนให้ทำทันที ช่วงกลางระวังเรื่องข้าวของมีค่าสูญหาย

ราศีมีน (ผู้ที่เกิดวันที่ 14 มี.ค. – 12 เม.ย.)ปัญหาใหญ่จะเป็นเรื่องเงินทอง การงานกำลังถูกเพ่งเล็ง ต้องเริ่มปรับเปลี่ยนพฤติกรรมของตัวเองให้มีความกระตือรือร้นมากขึ้นจะได้เข้าตาผู้ใหญ่ ช่วงปลายระวังเรื่องความคิดเห็นจะนำมาซึ่งความขัดแย้ง และฉุนเฉียวกันในที่ทำงาน การเงินประหยัดไว้ก่อน ความมั่งคั่งที่มีเริ่มลดน้อยลงอย่างเห็นได้ชัด ต้องวางแผนใช้จ่ายก่อนจะตกที่นั่งลำบาก

ราศีพฤษภ (ผู้ที่เกิดวันที่ 14 พ.ค. – 13 มิ.ย.)ห้ามยึดติดจะทำให้เป็นทุกข์ การงานมีจังหวะในการรับงานเสริม ช่วยเพิ่มความก้าวหน้า และเพิ่มพูนรายรับให้มากขึ้น ช่วงกลางระวังข้อผิดพลาดในการเจรจาต่อรอง การเงินเอาแน่ไม่ค่อยได้ ช่วงต้นมีลาภลอย เสี่ยงลุ้น เล่นหุ้น และอสังหาริมทรัพย์ดี ช่วงกลางมีดวงทำของหาย ถูกหลอก ช่วงปลายได้ลาภจากการเสน่หาจากผู้ใหญ่