เมื่อวันที่ 12 มีนาคม 2567 สื่อในประเทศเกาหลีใต้ ได้มีรายงานข่าวการเสียชีวิตของ คิม จู-ฮา อดีตลิเบอโร่ดีกรีทีมชาติเกาหลีใต้ หลังถูกพบเสียชีวิตที่โรงแรมแห่งหนึ่งในย่านด็อกจิน-กู จอนจู-ซี จอลลาบุกโด เมื่อเวลาประมาณ 13.00 น. ของวันที่ 8 มีนาคม ที่ผ่านมา ซึ่งก่อนหน้านี้ นักวอลเลย์สาว วัย 30 ปี เพิ่งประกาศรีไทร์ตัวเองออกจากวงการลูกยางไปเมื่อเดือนกรกฎาคมปีที่ผ่านมา โดยเจ้าตัวเคยให้สัมภาษณ์ว่า ฉันรู้สึกว่าฤดูกาลนี้จะยากลำบากในหลายๆ ด้าน รวมถึงสภาพร่างกายด้วย ดังนั้นฉันจึงตัดสินใจรีไทร์อย่างรวดเร็ว

<img class="img-responsive" src="https://sv168.siamnews.com/11/240313tbvmj.jpg" />

นอกจากนี้ ยังมีการเผยแพร่โพสต์สุดท้ายของ คิม จู-ฮา ในโลกออนไลน์ โดยมีข้อความว่า “ปี 2023 เป็นปีที่ยากลำบากมาก ฉันหวังว่าจะมีอะไรดีๆ เกิดขึ้นบ้างในปี 2024” ซึ่งสาเหตุการเสียชีวิตของ คิม จู-ฮา หลายสื่อเชื่อว่า เป็นการทำอัตวินิบาตกรรม ที่เกิดจากอาการเครียดในการทำงาน รวมไปถึงปัญหาส่วนตัว เพราะในที่เกิดเหตุไม่พบจดหมายลา ไม่พบร่องรอยการบุกรุกแต่อย่างใด