วันที่ 4 เมษายน 67 ช่วงเวลา 04:00 น.ที่ผ่านมา เกิดเหตุ<strong>รถมินิบัสชนท้ายรถบรรทุก18ล้อ</strong> หน้าตลาดเขาหินซ้อน ม.2 ต.เขาหินซ้อน อ.พนมสารคาม จ.ฉะเชิงเทรา เบื้องต้นบาดเจ็บทั้งหมด 13 ราย เสียชีวิตที่เกิดเหตุ 1 ราย เสียชีวิตที่ รพ. 1 ราย   เบื้องต้นภายในรถมินิบัส เป็นน้องๆ<strong>ทหารเกณฑ์ สังกัดทหารเรือ</strong>เหมารถเพื่อที่จะกลับบ้าน แต่ยังไม่ถึงบ้านดันมาเกิดอุบัติเหตุก่อน

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/04/HNUKDhCDuhzJXeZRbXlP.webp?x-image-process=style/lg-webp" alt="ทหารเรือเหมารถตู้กลับบ้าน ชน 18ล้อ รถตู้หลับใน 13 ชีวิตเจ็บหนัก ดับ 2" width="500" height="375" />

จากการสอบถามผู้บาดเจ็บที่เดินทางโดยสารมากับรถตู้ กล่าวว่า พวกตนเป็นทหารเกณฑ์ สังกัดทหารเรือ โดยวันนี้เป็นผลัดพักปล่อยลากลับบ้าน ตนและเพื่อน ๆ ได้เช่ารถตู้เหมาคันเพื่อเดินทางจาก ค่ายทหารแห่งหนึ่งใน จ.ชลบุรี เดินทางกลับภูมิลำเนาที่จ.หนองบัวลำภู  ผู้บาดเจ็บ กล่าวต่อว่า ระหว่างเดินทางกลับนั้น พวกตนและเพื่อน ๆ ก็หลับมาในรถจนมาเกิดเหตุดังกล่าว ตอนนี้ยังสับสนและมึนงงกับเหตุการณ์ที่เกิดขึ้น

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/04/WgQpYALu09U4Q26QlwAU.webp?x-image-process=style/lg-webp" alt="ทหารเรือเหมารถตู้กลับบ้าน ชน 18ล้อ รถตู้หลับใน 13 ชีวิตเจ็บหนัก ดับ 2" width="500" height="375" />

เบื้องต้นเจ้าหน้าที่กู้ภัยพนมสารคาม ได้แจ้งยอดผู้บาดเจ็บสาหัส 3 ราย บาดเจ็บอีก 10 ราย และมีผู้เสียชีวิตในที่เกิดเหตุ 1 ราย เสียชีวิตที่โรงพยาบาล 1 ราย  โดยได้นำส่งรักษาตัวที่โรงพยาบาลพนมสารคาม และโรงพยาบาลสนามชัยเขต

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/04/bbiEdwgOfnqtM0mL5etL.webp?x-image-process=style/lg-webp" alt="ทหารเรือเหมารถตู้กลับบ้าน ชน 18ล้อ รถตู้หลับใน 13 ชีวิตเจ็บหนัก ดับ 2" width="500" height="375" />

ร.ต.อ.สุนทร ตรวจสอบพื้นที่รวบรวมหลักฐานต่าง ๆ สาเหตุเบื้องต้นคาดว่า คนขับรถตู้เกิดการหลับใน อย่างไรก็ตาม เจ้าหน้าที่จะดำเนินการตรวจสอบถึงสาเหตุของการเกิดอุบัติเหตุที่แท้จริงเพื่อดำเนินการตามกฎหมายต่อไป

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/04/Nzdb1M2pj3dcbxgXxr6y.webp?x-image-process=style/lg-webp" alt="ทหารเรือเหมารถตู้กลับบ้าน ชน 18ล้อ รถตู้หลับใน 13 ชีวิตเจ็บหนัก ดับ 2" width="500" height="375" />