เรียกว่าเป็นประเด็นร้อนในโลกโซเชียล หลังจากที่<a href="https://www.tiktok.com/@i.bowz_3633/video/7349341214040198401" target="_blank" rel="noopener">ผู้ใช้ TikTok </a>รายหนึ่งโพสต์คลิปและข้อความเดือด หลังจากที่เธอนั่ง<strong>รถทัวร์</strong>จากชลบุรีจะไปเชียงราย แต่รถเสียกลางทาง พนักงานก็ไม่ยออบอก ปล่อยให้นั่งในรถโดยที่ไม่เปิดแอร์ถึง 5 ชั่วโมง โดยคลิปดังกล่าวเป็นภาพของผู้โดยสารเดินลงจากรถไปขนสัมภาระ เพื่อขึ้นไปยังรถคันใหม่ที่มาเปลี่ยน

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/EBZLGDzEmoRlVdijFCP6.webp?x-image-process=style/lg-webp" alt="รถทัวร์เสียกลางทาง พนักงานไม่แจ้ง ปล่อยผู้โดยสารนั่งในรถไม่เปิดแอร์ 5 ชม." width="600" height="928" />

ซึ่งผู้โพสต์ได้ระบุข้อความว่า "พลัง tiktok ช่วยด้วย ช่วยแชร์ออกไปค่ะ จากผู้โดยสารกลายเป็นผู้ประสบภัย (รถทัวร์ชื่อดัง) เฉยชากับผู้โดยสารมาก ระยอง-พัทยา-เชียงราย เดินทางรอบ 19.30 วันที่ 22/3/67 รถเสียปล่อยให้รอ 4-5 ชั่วโมงโดยไม่แจ้งอะไรใดๆ ไม่ถามก็ไม่บอก บอกว่าต้องรอรถมาเปลี่ยนจากอุตรดิตถ์ แต่รถเสียอยู่กำแพงเพชร …มันเกือบ 200 โลเลยนะ ครั้งสุดท้ายแล้วค่ะที่จะใช้บริการ ใครเคยเจอบริการแบบนี้บ้าง"

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/wfMkfGZowQUcNXHjfM5B.webp?x-image-process=style/lg-webp" alt="รถทัวร์เสียกลางทาง พนักงานไม่แจ้ง ปล่อยผู้โดยสารนั่งในรถไม่เปิดแอร์ 5 ชม." width="600" height="904" />

นอกจากนี้ยังระบุอีกว่า "ขอลาขาด นั่งรถทัวร์จากชลบุรีไปเชียงราย ขับมาเกือบถึงกำแพงเพชร รถเสีย พนังงานไม่แจ้งสาเหตุ เราเห็นจอดบ่อยและนานเกินไป เลยถามถึงรู้ว่ารถเสีย เค้าปล่อยให้ผู้โดยสารรอตั้งแต่ตี 1 ยัน 6 โมงเช้า และในรถไม่เปิดแอร์ นั่งร้อนกันอยู่ในรถ กว่าจะมีรถมาเปลี่ยน

ถามว่ารถที่มาเปลี่ยนมาจากไหน พนักงานบอกมาจากอุตรดิตถ์ โหวว… คิดได้ไง กำแพงเพชรกับอุตรดิตถ์ห่างกันเกือบ 200 กิโลเมตร จะบ้าตาย แทนที่จะรีบไปทำธุระ ได้เจอลูก เสียเงินแล้วยังต้องเสียเวลาอีก โทรร้องเรียน 1584 ก็แล้ว แต่ช่วยไรไม่ได้เลย"

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/WY7keh4BnrykOew8U0EM.webp?x-image-process=style/lg-webp" alt="รถทัวร์เสียกลางทาง พนักงานไม่แจ้ง ปล่อยผู้โดยสารนั่งในรถไม่เปิดแอร์ 5 ชม." width="600" height="904" />