จากกรณี ด.ต.เกียรติพงษ์ (ขอสงวนนามสกุล) เจ้าหน้าที่ตำรวจ สน.สุทธิสาร ก่อเหตุยิง นายธิติวัฒน์ (ขอสงวนนามสกุล) อายุ 25 ปี อาชีพไรเดอร์ เสียชีวิต บริเวณหน้าบ้านภายในซอยรัชดาภิเษก 3 แยก 14 แขวงและเขตห้วยขวาง กทม. หลังจากไปตามลูกสาวกลับบ้าน ตามที่เสนอข่าวไปแล้วนั้น

<img class="img-responsive" src="https://sv168.siamnews.com/14/240125ve489.jpg" />

ล่าสุด วันที่ 25 ม.ค. 2567 รายงานข่าวแจ้งว่า จากการตรวจสอบภาพจากกล้องวงจรปิดบริเวณที่เกิดเหตุ พบก่อนเหตุมีรถเก๋ง ยี่ห้อโตโยต้า อัลติส สีบรอนซ์ทอง ทะเบียน ฆฮ247 กรุงเทพฯ มาจอดอยู่บริเวณหน้าซึ่งเป็นอาคารพาณิชย์สูง 2 ชั้น

<img class="img-responsive" src="https://sv168.siamnews.com/14/240125mjfs9.jpg" />

สักครู่จะเห็นผู้เสียชีวิตได้ออกมาจากบ้าน ลักษณะคล้ายถือของออกมาปาใส่บริเวณรถ ก่อนจะได้ยิงเสียงปืนดังขึ้น 1 นัด และเห็นผู้เสียชีวิตล้มลงข้างรถ ก่อนจะมีชาย 2 คน เปิดประตูรถลงมา แล้วแม่ของผู้เสียชีวิตก็ออกมาจากบ้านดังกล่าว

<img class="img-responsive" src="https://sv168.siamnews.com/14/240125nouz5.jpg" />

อย่างไรก็ตาม พนักงานสอบสวนเห็นว่าการกระทำดังกล่าวที่เกิดขึ้น เป็นความผิดตามมาตรา 288 จึงแจ้งข้อหาฆ่าผู้อื่นฯ ไว้ก่อน ส่วนข้อหาอื่น ๆ เข้าข่ายความผิดใด จะแจ้งเพิ่มเติมภายหลัง หากมีความคืบหน้า เราจะมาแจ้งให้ทราบทันที

<img class="img-responsive" src="https://sv168.siamnews.com/14/2401254op3a.jpg" />