วันที่ 10 มีนาคม 2567 ร.ต.อ.ณัฐกิตติ์ นิธิฉัตรเจริญคุณ ร้อยเวร สภ.บ้านไร่ จ.อุทัยธานี ได้รับแจ้งมีบุคคลเสียชีวิตที่ บริเวณไร่ข้าวโพดบ้านหนองใหญ่ หมู่ 11 ต.บ้านไร่ อ.บ้านไร่ จ.อุทัยธานี จึงได้ร่วมกับ เจ้าหน้าที่ตำรวจชุดสืบสวน แพทย์เวรโรงพยาบาลบ้านไร่ และเจ้าหน้าที่พิสูจน์หลักฐาน กู้ภัยอุทัยธานี กู้ชีพกู้ภัยบ้านไร่ เข้าตรวจสอบที่เกิดเหตุ พบศพ นายเพียงใจ เลขยัน อายุ 56 ปี ที่อยู่ 247 หมู่ 2 ต.บ้านไร่ อ.บ้านไร่ จ.อุทัยธานี นอนเสียชีวิตอยู่ในที่เกิดเหตุ จึงได้ร่วมกับแพทย์ชันสูตรพลิกศพ และร่วมกับเจ้าหน้าที่พิสูจน์หลักฐานตรวจสอบ บริเวณที่เกิดเหตุ ไม่พบร่องรอยบาดแผลจากของมีคมและหรือ ร่องรอยการถูกทำร้ายร่างกายที่ศพผู้ตายแต่อย่างใด ไม่มีร่องรอยการต่อสู้ในบริเวณที่เกิดเหตุ ทรัพย์สินของผู้ตายยังอยู่ครบ ญาติไม่ติดใจการเสียชีวิต

<img class="img-responsive" src="https://sv168.siamnews.com/7/2403112p7lx.jpg" />

<img class="img-responsive" src="https://sv168.siamnews.com/7/2403116th5b.jpg" />

จากการสอบถามญาติของผู้ตาย ให้การว่าเมื่อช่วงเย็นผู้ตายได้ขับขี่ จยย.ออกมาจากบ้านคนเดียว ทราบว่าจะไปไร่ หลังจากนั้นได้จอด จยย.ไว้แล้ว ก็เดินลงไปจุดไฟเผาหญ้าในไร่ แต่ไฟได้ลุกไหม้ใบไหม้อย่างรุนแรง ผู้ตายพยายามเข้าไปดับไฟ แล้วคาดว่าจะสำลักควันไฟ จึงทำให้ขาดอากาศหายใจ หมดสติ ล้มลง และก็ถูกไฟลวกตามตัวเสียชีวิตดังกล่าว จึงไม่ติดใจในการเสียชีวิตจึงขอศพไปประกอบพิธีทางศาสนาต่อไป

<img class="img-responsive" src="https://sv168.siamnews.com/7/240311n1q70.jpg" />

<img class="img-responsive" src="https://sv168.siamnews.com/7/240311cl19t.jpg" />