เมื่อวันที่ 6 เม.ย.67 ที่กองบัญชาการกองทัพบก (บก.ทบ.) พ.อ.ริชฌา สุขสุวานนท์เป็น รองโฆษกกองทัพบก เปิดเผยถึงกรณีมีการเผยแพร่คลิป พลทหารโพสต์คลิปวิดีโอเหตุการณ์ในหน่วยทหาร ระบุมีพลทหารถูกทำร้ายร่างกายว่า

ประเด็นนี้กองทัพบกตรวจสอบแล้วพบว่า ตามคลิปวิดีโอเป็นเหตุการณ์ที่เกิดขึ้นเมื่อคืนวันที่ 4 เม.ย.67 ในหน่วยทหารแห่งหนึ่งของกองทัพบก เป็นเหตุการณ์ที่สิบเวรลงโทษพลทหาร ที่กลับมาจากการหลบหนี ออกนอกหน่วย และมีอาการเมาสุรา ในระหว่างการลงโทษ พลทหารนายหนึ่งแสดงอาการก้าวร้าวขัดขืน สิบเวรจึงเกิดความโมโห และถีบไปที่เอวของพลทหารนายนั้น หลังจากนั้นพลทหารที่เห็นเหตุการณ์ จึงไปรายงานให้ผู้บังคับกองร้อยทราบเรื่องในทันทีที่เกิดเหตุ และถ่ายวิดีโอไว้อย่างที่ปรากฏในข่าว

พ.อ.ริชฌา กล่าวว่า ผู้บังคับกองร้อยแจ้งให้นายทหารเวรเข้าระงับเหตุในขั้นต้น พร้อมกักบริเวณสิบเวรดังกล่าว รวมถึงนำตัวพลทหารที่หลบหนีออกนอกหน่วยและมีอาการเมาสุรา ไปขัง ณ กองรักษาการณ์ เพื่อป้องกันการวิวาทและรอให้หายจากอาการมึนเมา จึงจะดำเนินการสอบสวน

ปัจจุบันหน่วยอยู่ในระหว่างสอบสวนให้ได้ข้อเท็จจริง และจะดำเนินการลงโทษผู้กระทำผิดเมื่อได้ข้อสรุป ทั้งนี้ กองทัพบกจะให้ความเป็นธรรมต่อทั้ง 2 ฝ่าย โดยพิจารณาจากข้อเท็จจริง วินัยทหาร และระเบียบของทางราชการ โดยเมื่อการสอบสวนแล้วเสร็จจะแจ้งให้สังคมทราบต่อไป

<iframe src="https://www.facebook.com/plugins/video.php?height=476&amp;href=https%3A%2F%2Fwww.facebook.com%2Fesornews%2Fvideos%2F1102986594182737%2F&amp;show_text=false&amp;width=380&amp;t=0" width="380" height="476" frameborder="0" scrolling="no" allowfullscreen="allowfullscreen" data-mce-fragment="1"></iframe>