คืบหน้ากรณีข้อพิพาทระหว่าง<strong>เพื่อนบ้านที่ฟ้องปรปักษ์ </strong> กับเจ้าของบ้านตัวจริงคือ  นายซัน หลานชาย"อากู๋ เหมทัศน์" โดยที่เกิดเหตุอยู่ที่ทาวน์เฮาส์ 2 ชั้น ซอย<strong>รามอินทรา 58</strong> ซึ่งบ้านหลังนี้ได้ปล่อยร้างมานานกว่า 30 ปี กระทั่งมีเพื่อนบ้านเข้าไปต่อเติม และอ้างว่าอยู่อาศัยตั้งแต่ปี 2554 พร้อมอ้างว่าได้กรรมสิทธิ์<strong>ครอบครองปรปักษ์</strong>ตามกฎหมาย หลังเข้ามาครอบครองเกิน 10 ปีแล้ว

ล่าสุด <strong>ซัน หลานอากู๋</strong> พร้อม "<strong>ทนายกุ้ง"น.ส.อำนวยพร มณีวรรณ์</strong> ทีมทนายความของ ทนายเดชา กิตติวิทยานัน ได้ตัดกุญแจบ้านปรปักษ์ พร้อมให้เจ้าของบ้านตัวจริงเข้าไปอยู่อาศัย และเก็บของกลางเป็นหลักฐาน

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/02/trmE8tVAbybWf2j75kBs.webp?x-image-process=style/lg-webp" alt="เพื่อนบ้านอ่วม หลานอากู๋-ทนาย ฟ้องเรียกค่าเช่าย้อนหลัง6ปี พร้อมค่าเสียหาย" width="600" height="450" />

โดย"ทนายกุ้ง"อำนวยพร เปิดเผยว่า ทรัพย์สินต่างๆภายในบ้านจะต้องให้เจ้าหน้าที่ตำรวจตรวจยึดไว้เป็นของกลางเป็นหลักฐานและดำเนินคดี เบื้องต้นตอนนี้ 1 คน คือ นางสาวศรีพรรณ ที่แสดงชื่อแสดงตัวติดป้ายอยู่หน้าบ้าน ส่วนใครที่เกี่ยวข้องกับการบุกรุกครั้งนี้จะต้องให้ตำรวจดำเนินคดีหมดทุกคน หากมีการต่อน้ำ ต่อไฟ มาจากบ้านไหนก็ต้องดำเนินคดีด้วยฐานสนับสนุนในการกระทำผิด ส่วนนาย<strong>ซันหลานอากู๋</strong> ก็ได้ขนเสื้อผ้าของใช้จะนอนที่บ้านหลังดังกล่าวแล้ว

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/02/JMDm2z7fOpzq3LSuu6X2.webp?x-image-process=style/lg-webp" alt="เพื่อนบ้านอ่วม หลานอากู๋-ทนาย ฟ้องเรียกค่าเช่าย้อนหลัง6ปี พร้อมค่าเสียหาย" width="600" height="360" />

ซึ่ง ทนายกุ้ง บอกอีกว่า ทางเรามีหลักฐานยืนยันได้จริง พร้อมสู้ในศาล หลักฐานจากกูเกิ้ล สตรีท  มีเอาของมาวางไว้เฉยๆเมื่อปี60 แต่ไม่มีการมาอยู่จริง เอาของมาเก็บ ไม่มีเจตนาครอบครอง พร้อมกันนี้ได้ทำการฟ้อง<strong>เรียกค่าเช่าย้อนหลัง</strong>ไปแล้ว พร้อมทั้งเรียกค่าเสียหาย ในช่วงระยะเวลา 6ปี  ตอนที่บุกรุกเข้ามาอยู่ครั้งแรก

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/02/PZMtnZAaq1Gbe6BRL9xO.webp?x-image-process=style/lg-webp" alt="เพื่อนบ้านอ่วม หลานอากู๋-ทนาย ฟ้องเรียกค่าเช่าย้อนหลัง6ปี พร้อมค่าเสียหาย" width="600" height="357" />

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/02/DzUX2Ekj0q090WdwNzJ3.webp?x-image-process=style/lg-webp" alt="เพื่อนบ้านอ่วม หลานอากู๋-ทนาย ฟ้องเรียกค่าเช่าย้อนหลัง6ปี พร้อมค่าเสียหาย" width="600" height="366" />

ด้าน นายซัน  กล่าวว่า ตนเองและภรรยา ในฐานะผู้ได้รับมอบอำนาจ จากอากู๋ ประสงค์ที่จะดำเนินคดีกับ <strong>น.ส.ศรีพรรณ</strong> พร้อมกับพวกที่มีการบุกรุกเข้าไปในบ้านพิพาทหลังดังกล่าว ประกอบอาหาร ขาย<strong>ไก่ตะเกียบทอดน้ำปลา </strong>ในคดีฐานบุกรุก ลักทรัพย์และทำให้เสียทรัพย์

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/02/l1UKhZ9IIJ7lVKGYWfpx.webp?x-image-process=style/lg-webp" alt="เพื่อนบ้านอ่วม หลานอากู๋-ทนาย ฟ้องเรียกค่าเช่าย้อนหลัง6ปี พร้อมค่าเสียหาย" width="600" height="353" />

ซึ่งตนเองมองว่าเกินที่จะเจรจาไกล่เกลี่ยกันได้แล้ว เพราะรอบนี้ถือว่าเป็นการบุกรุกครั้งที่ 2 ถึงต้องมีการดำเนินคดีเพิ่มเติม โดยตนเองได้เก็บหลักฐานไว้หมดแล้วว่ามีใครเป็นผู้บุกรุกบ้าง ไม่กังวลหากทางคู่กรณีไม่แสดงตัวหรือปฏิเสธ เพราะมีหลักฐานชัดเจน ทั้งชื่อนามสกุลและตัวบุคคล