ปคบ.-ร่วม อย.บุกทลายโรงงานผลิตครีมกวนเองกับมือย่านกระทุ่มแบน ผสมสารสเตียรอยด์ เจ้าตัวรับจำสูตรจากโรงงาน มาทำขายลูกค้าเก่า-แบรนด์เครื่องสำอางรายย่อย

เมื่อวันที่ 22 มี.ค.2567 พล.ต.ต.วิทยา ศรีประเสริฐภาพ ผบก.ปคบ. พ.ต.อ.วีรพงษ์ คล้ายทอง ผกก.4 บก.ปคบ. พ.ต.ท.อัมรินทร์ เลิศอาวาส สว.กก.4 บก.ปคบ. พร้อมด้วยเภสัชกรหญิง อรัญญา เทพพิทักษ์ ผอ.ศูนย์จัดการเรื่องร้องเรียนและปราบปรามการกระทำผิดกฎหมายเกี่ยวกับผลิตภัณฑ์สุขภาพ และเจ้าหน้าที่ อย.

นำกำลังเข้าตรวจสอบบ้านหลังหนึ่ง พื้นที่ม.5 ต.คลองมะเดื่อ อ.กระทุ่มแบน จ.สมุทรสาคร หลังสืบทราบว่าลักลอบรับจ้างผลิตครีมเถื่อน ผสมสารสเตียรอยด์ส่งขายให้กับผู้ประกอบการรายย่อย

เมื่อเจ้าหน้าที่ไปถึง พบสถานที่ดังกล่าวเป็นบ้านทรงไทย ตั้งอยู่ภายในรั้วรอบขอบชิด พบนายเฉลียว อายุ 68 ปี แสดงตัวเป็นเจ้าของบ้าน กำลังผสมครีมสูตรต่างๆด้วยตนเอง โดยไม่มีอุปกรณ์การผสมที่ไม่ได้เป็นมาตราฐานเหมือนโรงงานทั่วไป และพบวัตถุเคมีจำพวกสารสเตียรอยด์ สารสารไฮโดรควิโนนจำนวนมาก มูลค่ากว่า 2 ล้านบาท จึงยึดสารต่างๆ ไว้เป็นของกลาง

พล.ต.ต.วิทยา กล่าวว่า ปฏิบัติการครั้งนี้เป็นการร่วมมือกันระหว่าง ตำรวจ บก.ปคบ. กับเจ้าหน้าที่ อย. หลังสืบทราบว่า สถานที่ดังกล่าวมีการลักลอบใช้เป็นแหล่งผลิตครีมเถื่อน หรือเครื่องสำอางปลอม รักษาสิวฝ้า โดยใช้สารเคมีอันตราย จำพวก จำพวกสารสเตียรอยด์ สารสารไฮโดรควิโนน เป็นส่วนผสม จึงขออำนาจศาลเข้าตรวจค้นดังกล่าว

ขณะที่ พ.ต.อ.วีระพงษ์ กล่าวว่า จากการสอบสวนนายเฉลียว ยอมรับว่าได้รับจ้างผลิตครีมเถื่อนจริง อาศัยความรู้จากการเคยทำงานอยู่ในโรงงานผลิตครีม ขณะที่ในส่วนของวัตถุดิบจำพวกสารเคมี ซื้อต่อมาจากผู้ค้าคนกลาง ทำมานานกว่า 1 ปี มีรายได้เฉลี่ยตั้งแต่หลักหมื่นปลายๆไปจนถึงหลักแสนบาทต่อเดือน

ส่วนลูกค้าที่มาว่าจ้างเป็นลูกค้าเก่า ส่วนใหญ่จะเป็นกลุ่มเจ้าของแบรนด์เครื่องสำอางรายย่อยที่วางขายตามสื่อออนไลน์ ซึ่งหลังจากนี้ทางเจ้าหน้าที่จะเร่งขยายผลตรวจสอบว่ามีแบรนด์ใดบ้างที่ว่าจ้างนายเฉลียวให้ผลิตครีมเถื่อน

ส่วน เภสัชกรหญิงอรัญญา เปิดเผยว่า วัตถุดิบที่นำมาใช้เป็นส่วนประกอบเป็นสารเคมีอันตราย หากใช้นานไปจะทำให้ผิวบางลง จนเกิดผลข้างเคียงได้ ซึ่งเคยมีกรณีประชาชนใช้ครีมที่มีส่วนผสมของสารเคมีเหล่านี้ จนเกิดผลข้างเคียงจำนวนมากอีกด้วย

<img src="https://img5.pic.in.th/file/secure-sv1/w6440ec8bdc797851672.md.jpeg" alt="w6440ec8bdc797851672.md.jpeg" border="0" />

<img src="https://img5.pic.in.th/file/secure-sv1/567000002604805.md.webp" alt="567000002604805.md.webp" border="0" />

<img src="https://img5.pic.in.th/file/secure-sv1/567000002604804.md.webp" alt="567000002604804.md.webp" border="0" />

<img src="https://img2.pic.in.th/pic/567000002604803.md.webp" alt="567000002604803.md.webp" border="0" />

<img src="https://img2.pic.in.th/pic/567000002604802.md.webp" alt="567000002604802.md.webp" border="0" />

<img src="https://img2.pic.in.th/pic/S__492019827_0.md.jpeg" alt="S__492019827_0.md.jpeg" border="0" />