เว็บไซต์ข่าว อิเลคเทรค รายงานว่า “เทสลา” ผู้ผลิตยานยนต์พลังงานไฟฟ้า (EV) รายใหญ่ของสหรัฐฯ เตรียมเลย์ออฟพนักงานออกกว่า 10% หรือประมาณ 15,000 คน โดยบริษัทแจ้งไปยังผู้จัดการให้คัดเลือกทีมงานที่มีความสำคัญ งดแจกหุ้นบริษัทให้พนักงานบางส่วน และยกเลิกการประเมินผลงานประจำปี สำหรับพนักงานบางคน ทั้งยังลดกำลังการผลิตรถที่โรงงานในเซี่ยงไฮ้

<img class="img-responsive" src="https://sv168.siamnews.com/11/2404175zdim.png" />

รวมทั้งพบว่า เทสลา รายงานยอดการส่งมอบรถยนต์ลดลงในช่วงไตรมาสแรกของปี ซึ่งลดลงครั้งแรกในรอบ 4 ปี พร้อมพับแผนผลิตรถยนต์ไฟฟ้าราคาประหยัด อย่างไรก็ตาม เทสลา ยังไม่ออกมาให้ความเห็นเกี่ยวกับรายงานชิ้นนี้ . ตามข้อมูลในเดือน ธ.ค. ปี 2023 เทสลา ซึ่งเป็นค่ายยานยนต์ที่มีมูลค่าตลาดสูงที่สุดในโลก ณ เวลานี้ ซึ่งเทสลา เคยเติบโตแบบก้าวกระโดดจนกลายมาเป็นค่ายรถเบอร์หนึ่งของโลกในแง่มูลค่าตลาด อย่างไรก็ตามขณะนี้มีแนวโน้มจะต้องเผชิญกับภาวะขาลงในปีนี้