หลังจากเกม ฟุตบอลโลก 2026 รอบคัดเลือก โซนเอเชีย กลุ่ม ซี นัดที่ 3 ที่สนามโซล เวิลด์คัพ สเตเดียม จบลงด้วยการที่ โสมขาว ทีมชาติเกาหลีใต้ เปิดบ้านเสมอ ช้างศึก ฟุตบอลทีมชาติไทย 1 - 1 โดย เกาหลีใต้ ได้ประตูออกนำท้ายครึ่งแรกจากลูกยิงของ ซน ฮึง มิน ก่อนไทยจะมาได้ประตูตามตีเสมอ จากลูกยิงของ ศุภณัฏฐ์ เหมือนตา ทำให้ทั้งสองทีมแบ่งแต้มกันไป

<img class="img-responsive" src="https://sv168.siamnews.com/14/2403222iy4n.jpg" />

จากผลงานอันยอดเยี่ยมดังกล่าว เพจเฟซบุ๊ก <a href="https://www.facebook.com/datathaifootball">ข้อมูล สถิติ ฟุตบอลทีมชาติไทย</a> ได้ออกมาประเมินคะแนนฟีฟ่าแรงค์กิ้ง (FIFA Ranking) อย่างไม่เป็นทางการ ปรากฎว่า ทีมชาติไทย ได้เพิ่มถึง 7.47 คะแนน มีเพิ่มเป็น 1,214.19 คะแนน ส่งผลให้ทีมชาติขยับจากอันดับ 101 ไปอยู่อันดับที่ 99 ของโลกได้สำเร็จ

<img class="img-responsive" src="https://sv168.siamnews.com/14/240322b073c.jpg" />

เนื่องจากว่า อันดับ 99 ของโลก อย่างทีมชาติทาจิกิสถาน แพ้ต่อ ทีมชาติ ซาอุดิอาระเบีย 0 - 1 ในฟุตบอลโลก รอบคัดเลือก กลุ่ม จี ทำให้คะแนนลดลง 7.47 คะแนน จึงมีคะแนนรวม 1,211.42 คะแนน

<img class="img-responsive" src="https://sv168.siamnews.com/14/2403226i3op.jpg" />

รวมไปถึงอันดับ 100 อย่างทีมชาติคาซักสถาน พ่ายต่อ ทีมชาติกรีซ 0 - 5 ในฟุตบอลยูโร 2024 ในรอบเพลย์ออฟ ทำให้แต้มจะหล่นไป 5.32 คะแนนมีคะแนนรวมอยู่ที่ 1209.84 คะแนน ด้วยผลการแข่งขันทั้งหมดทั้งมวล จึงทำให้ทีมชาติไทยแซงทั้งสองชาติขึ้นไปรั้งอับดับ 99 ของโลกได้สำเร็จ

<img class="img-responsive" src="https://sv168.siamnews.com/14/240322wqdi9.jpg" />