เมื่อวันที่ 29 กุมภาพันธ์ จากกรณี เกิดเหตุรถพาผู้แสวงบุญ ลงเขาคิชฌกูฏ พลิกคว่ำ ทำให้มีผู้เสียชีวิต 1 ราย และ บาดเจ็บจำนวนมาก ตามที่ได้รายงานไปแล้วนั้น

ผู้สื่อข่าวรายงานว่า สภ.เขาคิชฌกูฏ ได้รายงานเหตุรถตกเขาพระบาทพลวง เป็นรถยนต์กระบะบรรทุก (ป้ายแดง)ผู้โดยสารหลุดโค้งขาลงเขาพระบาทพลวงห่างจากด่านอุทยานป่าไม้ ประมาณ 600 เมตร เหตุเกิดเมื่อเวลา 09.40 น. เหตุดังกล่าว ทำให้ มีผู้บาดเจ็บสาหัส 3 ราย บาดเจ็บเล็กน้อย 6 ราย รวม 10 ราย

<img class="img-responsive" src="https://sv168.siamnews.com/7/240229jh0ai.jpg" />

<img class="img-responsive" src="https://sv168.siamnews.com/7/240229iq10a.jpg" />

พล.ต.ต.ผดุงศักดิ์ รักษาสุข ผบก.ภ.จว. จันทบุรี เผยว่า อุบัติเหตุที่เกิดขึ้น รถคันดังกล่าวได้ขึ้นไปส่งผู้แสวงบุญด้านบนเรียบร้อยแล้ว ในระหว่างขากลับรับผู้โดยสารมาทั้งหมด 10 คน ก่อนเกิดเหตุใกล้ที่จะถึงด่านเก็บเงินของป่าไม้ ซึ่งมีลักษณะเป็นทางลาดชันและโค้ง รถเกิดเสียหลักพลิกคว่ำจนทำให้มีผู้ได้รับบาดเจ็บ บางคนกระเด็นออกมาด้านนอกรถ ส่วนตัวของผู้เสียชีวิตนั่งเป็นคนแรกติดกับหัวเก๋งฝั่งคนขับ ทำให้ถูกรถทับ

ขอแสดงความเสียใจกับน้องปายผู้เสียชีวิตด้วยนะคะ

<img class="img-responsive" src="https://sv168.siamnews.com/7/240229ri3ke.jpg" />