<strong>วันเสาร์ห้า คืออะไร</strong> หลายคนยังคงไม่เข้าใจ วันนี้เราจะอธิบายให้ฟังอีกครั้ง โดยผู้เชี่ยวชาญด้านนี้โดยเฉพาะ จาก อาจารย์สุทธิธรรม พากเพียร วันเสาร์ห้า <strong>ห้ามทำอะไรบ้าง</strong> มีคำตอบ

<img class="img-fluid w-100 showcaption-true" src="https://image.thainewsonline.co/uploads/images/contents/w1024/2024/04/pPkkdADGDyIK9CBIR8hl.webp?x-image-process=style/lg-webp" alt="วันเสาร์ห้า คืออะไร ห้ามทำอะไรบ้าง มีคำตอบ" width="600" height="600" />

วันที่<strong> 13 เมษายน 2567</strong> ไม่เหมาะจะทำการมงคลต่างๆ เช่น ขึ้นบ้านใหม่ ออกรถ แต่งงาน เนื่องจากเป็นกะทิงวัน คือ ขึ้น ๕ ค่ำ เดือน ๕ หรือเรียกได้ว่าวันเสาร์ ๕ แต่เหมาะที่จะทำพิธีกรรมด้านไสยเวท ไสยศาสตร์ เช่นการปลุกเสกวัตถุมงคลต่างๆ หากทำในวันดังกล่าวจะเข้มขลังสุดๆ

<img class="img-fluid w-100 showcaption-true" src="https://image.thainewsonline.co/uploads/images/contents/w1024/2024/04/ZtPavSVtBivOkrjOnVmG.webp?x-image-process=style/lg-webp" alt="วันเสาร์ห้า คืออะไร ห้ามทำอะไรบ้าง มีคำตอบ" width="600" height="600" />

<strong>เปิดตำนาน วันเสาร์ห้า คืออะไร ทำอะไรบ้าง</strong> ก็คือว่า.. <strong>วันเสาร์ห้า</strong> เป็นวันสำคัญมากในทางโหราศาสตร์ และสำหรับสายปลุกเสกเครื่องรางของขลัง ซึ่งเชื่อกันว่า "เมื่อจะประกอบพิธีอันเข้มขลังอันใด จะกระทำการในวันเสาร์ห้า" ซึ่งแม้จะเป็นความเชื่อแต่ก็แฝงไปด้วยประวัติศาสตร์ วิถีชีวิต ของผู้คนในสังคมไทย ที่สืบทอดมาแต่โบราณจนถึงยุคปัจจุบัน ไม่ว่าคุณจะเป็นสายมู หรือสายบุญ วันเสาร์ห้าก็ถือเป็นวันที่คุณไม่ควรพลาดในการเสริมดวงชะตา ที่ผ่านมามีพระเกจิหลายท่านใช้ฤกษ์เสาร์ 5 ปลุกเสกวัตถุมงคล เป็นที่เลื่อมใสศรัทธา เช่น หลวงพ่อแช่ม วัดตาก้อง, หลวงปู่ศุข วัดปากคลองมะขามเฒ่า

ส่วน <strong>ข้อห้าม </strong>สำคัญในวันฤกษ์เสาร์ 5 ห้ามประกอบพิธีกรรมบูชาดาวเสาร์ เพราะเป็นดาวให้โทษ ไม่เคยให้คุณ ถ้ายิ่งไปบูชาในวันแรงยิ่งเพิ่มโทษ คติความเชื่อนี้สืบทอดมาจากอินเดีย ทำมาอย่างเคร่งครัด ถึงขนาดห้ามมองดาวเสาร์ เชื่อว่าจะให้โทษมากกว่าให้คุณ สิ่งสำคัญอย่าลืมว่าเรื่องคาถาอาคมเปรียบเสมือนมีด ที่ให้คุณกับคนใช้ในการนำไปใช้เพื่อใช้งาน แต่ขณะเดียวกันคมมีดก็สามารถปาดเนื้อเราได้

<img class="img-fluid w-100 showcaption-true" src="https://image.thainewsonline.co/uploads/images/contents/w1024/2024/04/wegb4heXnZECcS82gc78.webp?x-image-process=style/lg-webp" alt="วันเสาร์ห้า คืออะไร ห้ามทำอะไรบ้าง มีคำตอบ " width="600" height="600" />