ชุดพร้อม อุปกรณ์เล่นน้ำพร้อม หนุ่มจีนบินลัดฟ้า หวังจัดเต็มเล่นมหาสงกรานต์ 21 วัน แต่ถึงวันเงียบกริบ ยืนงงในอโศก ทำไมมีแต่คนทำงาน ไม่มีคนเล่นด้วยเลย

กลายเป็นไวรัล ที่คนไทยต่างแห่เอ็นดู หลังนักท่องเที่ยวจีน เผยแพร่คลิปในช่องทาง Douyin ขณะถืออุปกรณ์จัดเต็ม เตรียมเล่นสงกรานต์ย่านอโศก ในประเทศไทย

เนื่องจากเห็นมีการประกาศว่า เทศกาลสงกรานต์ ปี 67 จัดใหญ่ 21 วัน

อย่างไรก็ดี เมื่อไปถึงแทบเก็บปืนฉีดน้ำไม่ทัน เนื่องจากยังไม่มีใครเล่นน้ำสงกรานต์ แม้แต่คนเดียวในบริเวณดังกล่าว

โดยระบุข้อความในคลิป แปลภาษาไทยมีความหมายว่า “ควรเล่นกับใครดี เห็นบอกว่าเทศกาลสงกรานต์ประเทศไทยเริ่มแล้ว 1-21 เม.ย. ไม่เหมือนกับที่คิดเลยแหะ”

พร้อมกับตั้งคำถามทิ้งท้ายอีกว่า “ขอคำอธิบายด้วยครับ”

ท่ามกลางชาวเน็ต เมื่อได้เห็นคลิปดังกล่าว ต่างเข้าไปแสดงความเห็นจำนวนมาก ซึ่งหลายคนไขข้อข้องใจให้หนุ่มจีนว่า ที่ทางรัฐบาล และทาง ททท. ประกาศจัดใหญ่ 21 วันนั้น จะเป็นเรื่องของงานประเพณีวัฒนธรรมในจังหวัดเชียงใหม่ ที่ได้เริ่มจัดงานตั้งแต่ช่วงต้นเดือนที่ผ่านมา

ส่วนการเล่นสาดน้ำในพื้นที่ต่าง ๆ นั้น ส่วนใหญ่จะเริ่มกันในช่วงกลางเดือนตามเทศกาลเหมือนเดิม

โดยตารางงานสงกรานต์แต่ละภาค ก็ไม่พบว่าจัดงานวันที่ 1 เมษายน แต่จะเริ่มเร็วสุดที่ จ.สุโขทัย ที่จัดในวันที่ 8 เมษายน

ขณะกรุงเทพฯ เริ่ม 11-15 เมษายน เย็นทั่วหล้า มหาสงกรานต์ ถนนราชดำเนินกลางและท้องสนามหลวง

<img src="https://img5.pic.in.th/file/secure-sv1/chinesesongkarn4.md.jpeg" alt="chinesesongkarn4.md.jpeg" border="0" />

<img src="https://img2.pic.in.th/pic/chinesesongkarn5.jpeg" alt="chinesesongkarn5.jpeg" border="0" />