ช่วงเช้าวันนี้(9ก.ย.66) ศูนวิทยุนเรนทรอันดามันภูเก็ต รับเเจ้งขอความช่วยเหลือผู้ป่วยฉุกเฉินปวดท้องคลอดอยู่ในรถยนต์ ซึ่งจอดอยู่ ริมถนนเทพกษัตรีย์ บริเวณหน้าบริษัท จีเอ็ม ใกล้เคียงสี่เเยกราษภัฎ(ว.ค.)ฝั่งขาเข้าเมือง อ.เมืองภูเก็ตจึงสั่งการรถพยาบาลพร้อมทีมเเพทย์พยาบาล เข้าให้การช่วยเหลือ

<img class="img-responsive" src="https://www.news.in.th/img_1/3/230916t4dqg.jpg" />

<img class="img-responsive" src="https://www.news.in.th/img_1/3/230916vk3nd.jpg" />

บริเวณริมถนนพบรถยนต์เก๋ง มาสด้า สีบรอน หมายเลขทะเบียน กค 7342 ภูเก็ต จอดเปิดไฟกะพริบ รอเจ้าหน้าที่อยู่ ภายในรถพบหญิงท้องเเก่ ปวดท้องฉุกเฉินอั้นไม่ไหว คลอดลูกออกมาเเล้ว พบว่าเป็นเพศชาย โดยเด็กส่งเสียงร้องดี ทางทีมแพทย์พยาบาลจึงเข้าให้การช่วยเหลือปลอดภัยทั้งเเม่เเละเด็กนำส่งโรงพยาบาลวชิระภูเก็ต

<img class="img-responsive" src="https://www.news.in.th/img_1/3/230916j2g0h.jpg" />

จากการสอบถามทราบว่าขณะรถเก๋งคันดังกล่าวกำลังนำหญิงสาวท้องเเก่ปวดท้องคลอดกะทันหันจากพื้นที่บ้านสะปำ ต.เกาะแก้วเพื่อไปส่งโรงพยาบาลแต่ระหว่างทาง เด็กได้คลอดออกมา จึงเเจ้งให้เจ้าหน้าที่เข้าช่วยเหลือดังกล่าว

<img class="img-responsive" src="https://www.news.in.th/img_1/3/230916g2arc.jpg" />

ทั้งนี้ชาวบ้านที่อยู่ใกล้จุดเกิดเหตุ มายืนดูมุงดูเหตุการณ์ ต่างส่องสายตาไปที่บ้านเลขทะเบียนรถ เตรียมนำไปเสี่ยงโชค เพราะเชื่อว่า เด็กน้อยคลอดฉุกเฉินบนรถ อาจนำโชคลาภมาให้

<img class="img-responsive" src="https://www.news.in.th/img_1/3/230916icrmu.jpg" />

ชัยมงคล สุวรรณวงค์ ผู้สื่อข่าวสยามนิวส์ จังหวัด ภูเก็ต