จากกรณีที่ <strong>น.ส.ชลลดา</strong> หรือ <strong>น้องนุ่น</strong> อายุ 27 ปี ที่<strong>หายตัวปริศนา</strong> หลังจากทะเลาะกับสามี ก่อนลงจากรถของสามี เวลาประมาณ 03.00 น. ของวันที่ 18 ก.พ.ที่ผ่านมา โดยทางด้าน <strong>นายศิริชัย</strong> หรือ <strong>ทอย</strong> อายุ 33 ปี ผู้เป็นสามีได้มีการแจ้งความคนหาย ขณะที่ทางกลุ่มเพื่อนได้พากันโพสต์ตามหาแต่ยังไร้วี่แวว

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/J1JYfqjiFzG7wPcA7Ur1.webp?x-image-process=style/lg-webp" alt="วงจรปิดจับภาพ ทอย ผัวโหด ทำร้าย น้องนุ่น หลักฐานชัดซื้อน้ำมันเผาอำพราง" width="600" height="896" />

จนกระทั่งล่าสุดเมื่อวันที่ 20 ก.พ. 2567 ได้ร่างผู้เสียชีวิตถูก<strong>เผาอำพรางคดี</strong>ที่สวนยางพารา ใน อ.ศรีมหาโพธิ จ.ปราจีนบุรี โดยที่ศพมีเครื่องประดับคล้ายกับของน้องนุ่น ซึ่งเป็นจุดที่สัญญาณจีพีเอสจากโทรศัพท์ของน้องนุ่นที่หายไป

ขณะที่ตำรวจได้เค้นสอบ <strong>ทอย สามีน้องนุ่น </strong>อย่างหนัก ก่อนที่เจ้าตัวจะเปิดปากรับสารภาพว่าได้ทำร้ายร่างกายน้องนุ่นจนเสียชีวิต โดยใช้หินทุบบนถนนระหว่างทางกลับบ้าน แต่ยังไม่เสียชีวิต เมื่อกลับถึงบ้านได้ทำร้ายร่างกายและใช้อิฐทุบซ้ำที่ศีรษะจนเสียชีวิต ก่อนศพยัดใส่กระเป๋าขึ้นรถไปเผาทิ้งอำพราง ซึ่งมีลูกน้อยอยู่ด้วยตลอดเวลา

อย่างไรก็ตาม ภาพจากกล้องวงจรปิดได้บันทึกภาพวันที่ 17 ก.พ. 2567 เวลา 22.47 น. บริเวณเลียบคลองประปา ถ.แจ้งวัฒนะ อ.ปากเกร็ด จ.นนทบุรี บันทึกภาพนายศิริชัย ทำร้ายร่างกายน้องนุ่น โดยมีการกระชากหัว เตะไปที่ใบหน้าหลายครั้ง จนน้องนุ่นนอนลงไปกองกับพื้นก็ยังไม่หยุดทำร้ายร่างกาย ก่อนที่จำนำก้อนอิฐทุบไปที่หัวหลายครั้ง แล้วนำน้องนุ่นขึ้นรถขับกลับบ้าน ซึ่งระหว่างทางมีการทำร้ายร่างกายกันบนรถ

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/w3alALrWZ0CBHS4p2B55.webp?x-image-process=style/lg-webp" alt="วงจรปิดจับภาพ ทอย ผัวโหด ทำร้าย น้องนุ่น หลักฐานชัดซื้อน้ำมันเผาอำพราง" width="600" height="338" />

ต่อมาภาพกล้องวงจรปิดภายในหมู่บ้านของ นายศิริชัย บันทึกภาพเวลาประมาณ 02.26 น. วันที่ 18 ก.พ. 2567 นายศิริชัยได้ขับรถยี่ห้อ BMW สีขาวเข้าบ้านพร้อมกับน้องนุ่นขณะที่ยังมีชีวิต ก่อนไปทำร้ายร่างกายต่อที่บ้านจนเสียชีวิต

จากนั้นเวลา 09.02 น. วันที่ 18 ก.พ. 2567 นายศิริชัย ได้ขับขี่รถยนต์ออกจากหมู่บ้านซื้อน้ำมัน 2 แกลลอน รวมเป็นจำนวนเงินทั้งหมด 1,420 บาท นำร่างน้องนุ่นไปเผาอำพรางศพที่จังหวัดปราจีนบุรี

ก่อนจะขับรถยนต์กลับมาที่หมู่บ้านเวลา 17.16 น. แล้วพักผ่อนตามปกติ ก่อนวันต่อมาวันที่ 19 ก.พ. 2567 เวลา 09.21 น. นายศิริชัย ได้ขับรถพร้อมพาลูกวัย 1 ขวบ 7 เดือน มาแจ้งความกับพนักงานสอบสวนว่าทะเลาะกับแฟน แล้วแฟนออกจากรถไป

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/ex1XYVwbC9J3LEFkSTCd.webp?x-image-process=style/lg-webp" alt="วงจรปิดจับภาพ ทอย ผัวโหด ทำร้าย น้องนุ่น หลักฐานชัดซื้อน้ำมันเผาอำพราง" width="600" height="338" />