เรื่องนี้มีที่มาจาก ผู้ใช้เฟซบุ๊กรายหนึ่ง โพสต์ในกลุ่ม <a href="https://www.facebook.com/groups/samutsakhon.news">ข่าวสารสมุทรสาคร</a> เป็นภาพบ้านหลังหนึ่งที่สร้างกำแพงรั้วออกมาทับทางเท้า โดยระบุพิกัดว่า อยู่ตรงริมถนนเอกชัยก่อนถึงปั๊ม ปตท. เมืองใหม่ วอนหน่วยงานที่เกี่ยวข้องเข้าตรวจสอบด้วย

<img class="img-responsive" src="https://sv168.siamnews.com/14/2403029insg.jpg" />

หลังภาพดังกล่าวถูกเผยแพร่ไปแล้วนั้น ก็สร้างความตกใจให้กับผู้คนบนโลกออนไลน์ มองว่าไม่ควรมีการก่อสร้างแบบนี้ นอกจากนี้ ยังสับสนว่าหน่วยงานที่เกี่ยวข้องปล่อยให้เกิดกรณีแบบนี้ได้อย่างไร แต่ดูเหมือนว่า เมื่อย้อนภาพจาก Google Map กลับพบว่าบริเวณรั้วบ้านหลังดังกล่าว ถูกสร้างขึ้นมาก่อนทางเท้า จึงดูเหมือนว่าเคสนี้อาจไม่ใช่ความผิดของเจ้าของที่ดิน

<img class="img-responsive" src="https://sv168.siamnews.com/14/240302bm529.jpg" />

นอกจากนี้ ยังมีผู้ใช้เฟซบุ๊กรายหนึ่งออกมาชี้แจงว่า ที่ดินมีโฉนดถูกต้อง ไม่ได้สร้างทับทางเท้า เป็นแนวรั้วเก่า ตอนที่ทำถนน เจ้านายก็ถามกรมทางแล้วว่าจะเวนคืนหรือเปล่า ก็มีจดหมายตอบมาว่าไม่เวนคืน แล้วใครจะยกที่ให้ วันนี้กรมทางมาติดต่อพูดคุยกับเจ้านายแล้วและจะขอซื้อ พร้อมกับจ่ายค่าเวนคืนและค่ารั้วให้ เจ้านายเราก็ถามว่า แล้วทำไมไม่ซื้อตั้งแต่ตอนนั้น และเจ้านายก็ยินดีให้เวนคืนให้ ก่อนจะโพสต์หรือด่าใครก็ควรหาข้อมูลดี ๆ ก่อน แกซื้อที่ทำถนนให้คนในสวนส้มใช้ แกยังทำได้เลย แถวสวนมะพร้าวป้าไพ ไปถามดูได้เลย แกเป็นคนใจดีนะ

<img class="img-responsive" src="https://sv168.siamnews.com/14/240302qbm5v.jpg" />

อย่างไรก็ตาม ในเวลาต่อมา เพจเฟซบุ๊ก <a href="https://www.facebook.com/mitimahachainews/posts/pfbid02eRePvrCAiAKLQ4U9RLfRwYvFow3XGvYqEZgDog6yPpriBaj5W49zUVQJ8SW9xpKnl">มิติมหาชัย</a> ได้ออกมาเปิดเผยข้อมูลจากเจ้าหน้าที่แขวงทางหลวงสมุทรสาคร ระบุว่า กรณีสร้างรั้วในลักษณะขวางทางเดินเท้า ถนนเอกชัย ช่วง ปตท.เมืองใหม่

1. การก่อสร้างถนนเอกชัยในอดีตนั้น เป็นลักษณะของเจ้าของที่ดินทำการอุทิศพื้นที่ให้สร้างถนน (ไม่ใช่ พ.ร.บ. เวนคืน)

2. ตอนก่อสร้างถนนครั้งแรก ดำเนินโดยจังหวัดสมุทรสาคร และก่อสร้างก่อน ปี 2515

3. ปี 2515 จังหวัดสมุทรสาคร ทำเรื่องส่งมอบถนนเอกชัยให้กรมทางหลวง (มีการกันเขตทางไว้ฝั่งละ 20 เมตร)

4. ช่วงที่ขยายถนนเอกชัย กรมทางหลวงได้ดำเนินการพิสูจน์สิทธิ์การอุทิศ หากพื้นที่ส่วนไหนไม่มีการอุทิศ ก็จะเจรจาขอซื้อที่ดิน

5. กรณีที่ดินสร้างรั้วซึ่งเป็นประเด็นนั้น ไม่มีหลักฐานของการอุทิศ สิทธิ์จึงยังเป็นของเจ้าของที่ดิน

6. ในอดีตเคยมีการติดต่อขอซื้อที่ดินดังกล่าว แต่ไม่สามารถติดต่อเจ้าของได้

7. ที่ดินที่มีการสร้างรั้วนั้น ไม่กินพื้นที่ถนนเอกชัย

8. กรณีลักษณะนี้ ยังพบเห็นในหลายพื้นที่ของจังหวัดสมุทรสาคร โดยหน่วยงานที่รับผิดชอบต้องเจรจาปรองดอง เป็นราย ๆ ไป เนื่องจากไม่ใช่ พ.ร.บ. เวนคืน

<img class="img-responsive" src="https://sv168.siamnews.com/14/240302osxri.jpg" />

ล่าสุด จากกรณีสร้างรั้วคร่อมทางเท้าถนนเอกชัย มีการพูดคุยกันระหว่างเจ้าของที่ดิน และแขวงทางหลวงสมุทรสาคร เพื่อหาทางออกร่วมกัน แขวงทางหลวงระบุ เจ้าของที่ดินพร้อมแบ่งหักที่ดินแบบมีค่าตอบแทน เพื่อนำมาทำทางเท้า ขณะนี้อยู่ในขั้นตอนการรวบรวมข้อมูล เอกสารหลักฐานที่เกี่ยวข้อง เพื่อเสนอเรื่องไปยังกรมทางหลวง

<img class="img-responsive" src="https://sv168.siamnews.com/14/240302y9ge8.jpg" />

ก่อนหน้านี้ เมื่อปี 2550 เคยมีโครงการปรองดอง เพื่อเป็นเครื่องมือในการเจรจาขอซื้อที่ดิน แต่ปัจจุบันไม่แน่ใจว่า โครงการนี้ถูกยกเลิกไปหรือยังไง หลังจากนี้คงต้องรอคำตอบและงบประมาณจากกรมทางหลวง เพื่อให้เป็นไปตามระเบียบราชการ

<img class="img-responsive" src="https://sv168.siamnews.com/14/240302el9dy.jpg" />

ขอบคุณ เฟซบุ๊ก <a href="https://www.facebook.com/groups/samutsakhon.news">ข่าวสารสมุทรสาคร</a> , <a href="https://www.facebook.com/mitimahachainews/posts/pfbid02eRePvrCAiAKLQ4U9RLfRwYvFow3XGvYqEZgDog6yPpriBaj5W49zUVQJ8SW9xpKnl">มิติมหาชัย</a>