นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางาน เปิดรับสมัครคนหางานเพื่อไปทำงานในประเทศบรูไนกับนายจ้าง<strong>บริษัท ADININ WORK &amp; ENGINEERING SDN BHD</strong> ซึ่งประกอบกิจการอุตสาหกรรมน้ำมันและก๊าซ ในตำแหน่งช่างประกอบ และช่างเชื่อม ทำงานนอกชายฝั่ง มีประสบการณ์ทำงานอย่างน้อย 8 ปี ในตำแหน่งที่สมัคร (4 ปีทำงานบน<strong>แท่นขุดเจาะน้ำมัน</strong>ในอุตสาหกรรมน้ำมันและก๊าซ) สามารถสื่อสารภาษาอังกฤษได้ รวม 40 อัตรา ค่าจ้าง 98 ดอลลาร์บรูไนต่อวัน หรือประมาณ<strong> 2,560 บาท</strong> (อัตราแลกเปลี่ยน ณ วันที่ 1 ก.พ. 67 : 1 ดอลลาร์บรูไน เท่ากับ 26.1215 บาท)

โดยมีระยะเวลาการจ้างงาน 2 ปี ทำงานสูงสุด 245 วันต่อปี โดยนายจ้างจะจัดที่พักให้ฟรี พร้อมดูแลเรื่องการรักษาพยาบาล และประกันค่าทดแทนในกรณีประสบอันตรายจากการทำงาน ผู้สนใจสามารถยื่นใบสมัครได้ทางอีเมล <strong>doe.brunei@gmail.com</strong> ระหว่างวันที่ 9 - 23 กุมภาพันธ์ 2567 ตลอด 24 ชั่วโมง

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/02/b9LYAD6SQNGjiO1ZGKAK.webp?x-image-process=style/lg-webp" alt="กรมการจัดหางาน เปิดรับสมัครงานบนแท่นขุดเจาะน้ำมัน บรูไน ค่าจ้างวันละ 2,560" width="600" height="600" />

สำหรับคุณสมบัติเฉพาะตำแหน่ง มีดังนี้

1.<strong> ช่างประกอบ (Marker Fitter)</strong> ทำงานนอกชายฝั่ง จำนวน 20 อัตรา ผ่านการทดสอบระดับ G.2 ของบริษัท และเข้าใจแบบงานตาม ISO และ P &amp; ID มีประสบการณ์ในการเชื่อมและตัด และเข้าใจกระบวนการทำงาน รวมถึง PWHT สามารถตัดโดยใช้หัวตัดแก๊สออกซิเจน/อะเซทิลีน และเตรียมรอยต่อชิ้นงานที่เป็นท่อได้

2. <strong>ช่างเชื่อม 6GR (6 GR Pipe and Structural Welder) </strong>ทำงานนอกชายฝั่ง จำนวน 20 อัตรา ต้องผ่านการรับรองในการเชื่อม 6GR ในงานโครงสร้างที่เป็นท่อเหล็กกล้าคาร์บอน/ท่อสแตนเลส/ท่อเหล็กกล้าไร้สนิมดูเพล็กซ์ ต้องสามารถเชื่อมได้โดยใช้กระบวนการเชื่อมอาร์กด้วยลวดเชื่อมหุ้มฟลักซ์ (SMAW) และการเชื่อมทิก/เชื่อมอาร์กอน (GTAW) คุ้นเคยกับขั้นตอนด้านความปลอดภัยบนแท่นขุดเจาะน้ำมัน โดยเฉพาะอย่างยิ่งด้านความปลอดภัยเมื่อทำงานบนแท่นขุดเจาะน้ำมัน

การรับสมัครในครั้งนี้เป็นการดำเนินการเพื่อจัดส่งคนหางานไปทำงานต่างประเทศ โดยวิธีรัฐจัดส่ง คนหางานไม่เสียค่าสมัครหรือค่าบริการใด ๆ ทั้งสิ้น ยกเว้นกรณีได้รับการคัดเลือกให้ไปทำงานจะมีค่าใช้จ่ายเท่าที่จำเป็น ได้แก่ ค่าทำหนังสือเดินทาง (กรณียังไม่มี) ค่าตรวจสุขภาพ ค่าตรวจสอบประวัติอาชญากรรม ค่าสมาชิกกองทุนเพื่อช่วยเหลือคนหางานไปทำงานต่างประเทศ และค่าตั๋วโดยสารเครื่องบิน รวมค่าใช้จ่ายทั้งสิ้นประมาณ 15,000 บาท

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/02/D7CmSQN8pzLFtHj1f0bt.webp?x-image-process=style/lg-webp" alt="กรมการจัดหางาน เปิดรับสมัครงานบนแท่นขุดเจาะน้ำมัน บรูไน ค่าจ้างวันละ 2,560" width="600" height="222" />

โดยผู้ที่สนใจสามารถศึกษารายละเอียดการสมัครสอบ กำหนดการและวิธีการรับสมัครได้ที่เว็บไซต์กองบริหารแรงงานไทยไปต่างประเทศ <a href="https://doe.go.th/overseas" target="_blank" rel="noopener">doe.go.th/overseas </a>หัวข้อ “ข่าวประกาศรับสมัคร” หรือ Facebook : แรงงานไทยไปต่างประเทศโดยรัฐจัดส่ง

สอบถามรายละเอียดเพิ่มเติมได้ที่ <strong>0 2245 1034 </strong>หรือสายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694”