นางสาวประภาภรณ์ เชยวัดเกาะ หรือมาดามเปิ้ล อดีตผู้สมัคร สส.สุโขทัย พรรคประชาธิปัตย์ ที่ตกเป็นข่าวโด่งดัง ได้เดินทางไปร่วมงานบุญหล่อพระวันมหาสงกรานต์วัดเขาพนมรังสี หรือ วัดเขาชี หมู่ 15 บ้านเขาชี ต.บ้านกลาง อ.วังทอง จ.พิษณุโลก เมื่อ 13 เม.ย.67 ที่ผ่านมา ท่ามกลางพุทธศาสนิกชนร่วมประกอบพิธี หล่อพระร่วงธรรมฤทธิ์เปิดโลกและก่อเจดีย์ทราย ขณะวัดได้จัด
มาดามเปิ้ล ได้นำเอาก๋วยเตี๋ยวสุโขทัย มาร่วมโรงทาน แจกจ่ายให้ผู้มาร่วมงานบุญได้รับประทานฟรี และเป็นเจ้าภาพร่วมนำเอาวัตถุมงคลของตนเองและที่รวบรวมมาถวายวัดเขาชี เพื่อบรรจุเอาไว้ภายในพระร่วงธรรมฤทธิ์เปิดโลกองค์ที่ 41 อีกด้วย
นางสาวประภาภรณ์ เชยวัดเกาะ หรือมาเดามเปิ้ล เปิดเผยว่า มาร่วมหล่อพระร่วงธรรมฤทธิ์เปิดโลก องค์ที่ 41 เพราะเป็นสถานที่มีครูบาอาจารย์ที่ตนเคารพ และเป็นสถานที่สำหรับปฏิบัติธรรม กรณีที่มีเพจเชิญชวนสื่อมวลชนมาทำข่าวนั้น มาดามเปิ้ลบอกว่าเรื่องนี้ต้องสอบถามไปที่เพื่อน คือ “คุณนีน่า” ไม่ใช่เพจเฟซบุ๊กของตนที่เชิญชวน
สำหรับประเด็นที่ตกเป็นข่าวนั้น อีก 1 -2 วัน จะมีการชี้แจงในทุกประเด็น ขอให้ทุกคนรอ เพราะช่วงนี้ ฝ่ายกฎหมาย และทนายกำลังรวบรวมข้อมูล จะชี้แจงข้อเท็จจริงทั้งหมดตามที่เป็นข่าว และจะแจ้งให้สื่อมวลชนทราบโดยเร็ว
มาดามเปิ้ล ยังกราบขอโทษชาวไทยถึงกระแสข่าวที่เกิดขึ้น และตนยังไม่ได้ชี้แจงเพราะอยากให้ทุกอย่างนิ่งก่อน และจะชี้แจงครั้งเดียว ในข้อเท็จจริงหลายอย่าง ส่วนกรณีได้รับเสื่อมเสียชื่อเสียงจะฟ้องร้องดำเนินคดีหรือไม่นั้น มาดามเปิ้ลบอกว่า จะขอชี้แจงก่อน ขออนุญาตร่วมงานทำบุญก่อน เพราะไม่อยากให้ตนเป็นคนก่อประเด็นขึ้นมาภายในวัด
จากนั้นมาดามเปิ้ล ได้ร่วมกิจกรรมของทางวัดเขาชี ตลอดจนพุทธศาสนิกชนทั้งจากในและต่างจังหวัดตามปกติ

<img src="https://img5.pic.in.th/file/secure-sv1/2404117bglq.md.png" alt="2404117bglq.md.png" border="0" />

<img src="https://img5.pic.in.th/file/secure-sv1/240411d0z71.md.png" alt="240411d0z71.md.png" border="0" />

<img src="https://img2.pic.in.th/pic/still0421_00003-750x536.md.jpeg" alt="still0421_00003-750x536.md.jpeg" border="0" />

<img src="https://img5.pic.in.th/file/secure-sv1/1713140629314.md.jpeg" alt="1713140629314.md.jpeg" border="0" />

<img src="https://img2.pic.in.th/pic/1713140622257.md.jpeg" alt="1713140622257.md.jpeg" border="0" />

<img src="https://img2.pic.in.th/pic/1713140580903.md.jpeg" alt="1713140580903.md.jpeg" border="0" />

<img src="https://img2.pic.in.th/pic/1713140575346.md.jpeg" alt="1713140575346.md.jpeg" border="0" />

<img src="https://img2.pic.in.th/pic/1713140568490.md.jpeg" alt="1713140568490.md.jpeg" border="0" />

<img src="https://img5.pic.in.th/file/secure-sv1/1713140564019.md.jpeg" alt="1713140564019.md.jpeg" border="0" />