จากกรณี<strong>ฝรั่งเตะหลังหมอ</strong> โดย<strong>แพทย์หญิง</strong>รายหนึ่งได้ร้องขอความเป็นธรรม หลังจากที่ถูก<strong>ชายชาวต่างชาติ</strong>ที่เป็นเจ้าของศูนย์อนุรักษ์ช้างทำร้ายร่างกาย โดยเดินเข้ามาเตะที่หลัง และกล่าวหาว่าบุกรุก ขณะนั่งชมจันทร์อยู่ที่บันไดทางลงชายหาดในวิลล่าหรู ทั้งยังถูกภรรยาชาวไทยของชายชาวต่างชาติคนดังกล่าว พูดจาดูถูกพร้อมข่มขู่ว่าถ้ายิงตายก็ไม่ผิด เพราะมีลูกเป็นตำรวจ และรู้จักนายตำรวจยศใหญ่

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/HQEH3nnfE6PmXfhMZDc8.webp?x-image-process=style/lg-webp" alt="ไม่ธรรมดา ประวัติ คุณพ่อ ของหมอโดนฝรั่งทำร้าย แท้จริงเป็นถึงนักเขียนดัง" width="600" height="450" />

ซึ่งเหตุการณ์ดังกล่าวกลายเป็นประเด็นดราม่าร้อนสะเทือนโซเชียล เมื่อคุณพ่อของแพทย์หญิงรายนี้ ยอมไม่ได้ถึงกับออกมาให้สัมภาษณ์ว่า หลังจากนี้ลูกสาวจะฟ้องศาลกรณีถูกทำร้ายร่างกาย และจะต่อสู้เพื่อศักดิ์ศรีที่ถูกเหยียดหยามศักดิ์ศรีหญิงไทย

อย่างไรก็ตาม หลังจากที่ข่าวเผยแพร่ออกไป ทำให้หลายคนโดยเฉพาะนักอ่านจำได้ว่า "คุณพ่อ" ของแพทย์หญิง ประวัติไม่ธรรมดา เป็นถึงนักเขียนชื่อดังแห่งเมืองใต้เลยก็ว่าได้

โดย คุณพ่อของแพทย์หญิงคนดังกล่าวก็คือ <strong>อาจารย์เกษม จันทร์ดำ</strong> หรือ <strong>ครูเษม</strong> นักเขียนที่มีชื่อเสียงคนหนึ่ง เจ้าของนามปากกา "ธัช ธาดา" และเป็นสมาชิกคนสำคัญของ "กลุ่มนาคร" อดีตกลุ่มวรรณกรรมที่มีอิทธิพลทางความคิดเป็นอย่างมาก ในช่วงปี พ.ศ.2525 - 2540

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/F11AWtqT21Gfurzb3STR.webp?x-image-process=style/lg-webp" alt="ไม่ธรรมดา ประวัติ คุณพ่อ ของหมอโดนฝรั่งทำร้าย แท้จริงเป็นถึงนักเขียนดัง" width="600" height="450" />

สำหรับประวัติพอสังเขปของ อาจารย์เกษม จันทร์ดำ หรือ ครูเษม เจ้าของนามปากกา ธัช ธาดาปัจจุบันอายุ 63 ปี เป็นคน จ.นครศรีธรรมราช มีผลงานเรื่องสั้นและกวีนิพนธ์ที่เป็นที่เลื่องลือ มีดังนี้
<ul>
 	<li>เรื่องสั้นชุด นาฬิกาต้นไม้</li>
 	<li>รวมบทกวีชุด บนฝั่งเมื่อปริร้าวกับชิ้นส่วนของแผ่นดิน</li>
 	<li>พี่น้องผู้ร่วมชะตากรรม</li>
 	<li>อุ่นลมหายใจ</li>
 	<li>หยดหวาน</li>
 	<li>นกเชิงภูเขาหลวง</li>
 	<li>การระเหยไปของบรรพชน</li>
</ul>
นอกจากนี้ ครูเษม ยังเป็นผู้เชี่ยวชาญด้านมานุษยวิทยา ชาติพันธุ์ และสิทธิมนุษยชน และเป็นนักวิจัยโครงการที่เกี่ยวกับธุรกิจนกนางแอ่นในเอเชียตะวันออกเฉียงใต้

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/udjzPpxxmXCXTHguhX4W.webp?x-image-process=style/lg-webp" alt="ไม่ธรรมดา ประวัติ คุณพ่อ ของหมอโดนฝรั่งทำร้าย แท้จริงเป็นถึงนักเขียนดัง" width="600" height="800" />