ที่นครนายก เมื่อเวลา 16.45 น. เจ้าหน้าที่ได้รับแจ้งมีอุบัติเหตุ รถพ่วง ชนกับ จยย. มีผู้ได้รับบาดเจ็บ 2 ราย เจ้าหน้าที่รุดตรวจเข้าสอบจุดเกิดเหตุ บริเวณ สี่แยก โรงเรียน มาลาสวรรค์พิทยา อ.บ้านนา จ.นครนายก พบรถพ่วง หมายเลขทะเบียน 70-2890 ตาก จอดอยู่บริเวณจุดเกิดเหตุ ใกล้เคียงพบรถ จยย. หมายเลขทะเบียน 1 กค 484 นครนายก จอดล้มอยู่ ในที่เกิดเหตุพบผู้บาดเจ็บ เป็นนักเรียนชาย (สงวนชื่อ) อายุ 17 ปี บาดเจ็บมีบาดแผลถลอกตามร่างกาย และนักเรียนหญิงเสียชีวิตทันทีในที่เกิดเหตุ ต่อมาทราบชื่อ น.ส.กานต์ธิดา มาแป อายุ17 ปี อยู่บ้านเลขที่ 58/1 ต.ชะอม อ.แก่งคอย จ.สระบุรี ซึ่งทั้งคู่ เรียนอยู่ ชั้น ม.5 โรงเรียนบ้านนานายกพิทยากร ซึ่งทั้งคู่ มารถ จยย. คันเดียวกัน ซึ่งกำลังจะกลับบ้าน หลังเลิกเรียน

ผู้สื่อข่าวสอบถาม นายประพันธ์ คงคาพันธ์ ผู้เห็นเหตุการณ์ ได้เล่าว่า ช่วงเวลาเกิดเหตุนั้น รถพ่วงจอดติดไฟแดงอยู่ เลนขวาสุด เพื่อที่จะเลี้ยวขวาไปทาง ต.ชะอม อ.แก่งคอย จ.สระบุรี ซึ่งเลนซ้ายเป็นทางตรง ได้มีรถคันอื่นๆจอดติดไฟแดงอยู่เช่นกัน ซึ่งรถ จยย. ของนักเรียนนั้น ได้ขี่แทรกกลางระหว่าง รถพ่วง และรถคันอื่นๆมา ซึ่งจังหวะที่ รถ จยย. นักเรียนมานั้นเป็นช่วงเวลาไฟเขียวพอดี รถพ่วงและรถคันอื่นๆที่จอดติดไฟแดงจึงได้ออกตัวพอดี ซึ่ง รถ จยย. นักเรียนนั้น ได้ไปเบียดด้านข้างของรถพ่วงจนล้ม ซึ่ง นักเรียนชายนั้น ได้กระเด็นออกมาด้านข้าง แต่ นักเรียนหญิงนั้นได้นอนอยู่บริเวณ ล้อหลังของรถพ่วงพอดี ซึ่งรถพ่วงยังไม่น่าจะทันทราบว่ามีรถ จยย. ล้มอยู่ จึงได้ขับเหยีบบ ร่างนักเรียนหญิงบริเวณกลางลำตัว เต็มๆ จนทำให้นักเรียนหญิงเสียชีวิตในทันทีในที่เกิดเหตุ ซึ่งหลังจากนี้ เจ้าหน้าที่ตำรวจ สภ.บ้านนา จะตรวจสอบกล้องวงจรปิดและสอบปากคำพยานเพิ่มเติม เพื่อดำเนินคดีต่อไป

ผู้สื่อข่าวสยามนิวส์ จังหวัดนครนายก รายงาน