กำลังได้รับความสนใจอย่างมากทั่วโลกตอนนี้ เมื่อหลายสื่อในต่างประเทศได้ออกมาประโคมข่าวกันอย่างหนาหูว่า ซุป'ตาร์ตัวพ่ออย่าง <strong>"บรูโน มาร์ส" (Bruno Mars) </strong>ติดหนี้พนันกับเครือกาสิโนยักษ์ใหญ่ถึง 1,800 ล้านบาท

<strong>บรูโน มาร์สติดหนี้พนัน</strong> โดย Consequence เว็บไซต์นิตยสารออนไลน์ในนิวยอร์ก รายงานว่า "บรูโน มาร์ส" ศิลปินดังระดับโลกที่กำลังเวิลด์ทัวร์ได้ติดหนี้พนันกับ MGM Casino เครือโรงแรมและกาสิโนยักษ์ใหญ่ในลาสเวกัส มากถึง 50 ล้านดอลลาร์สหรัฐ หรือประมาณ 1,800 ล้านบาท

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/ku8jZ4FpEciArVKBlUw6.webp?x-image-process=style/lg-webp" alt="ลือสนั่น นักร้องดังติดหนี้พนัน ถึง 1,800 ล้าน ต้องเล่นคอนเสิร์ตใช้หนี้" width="600" height="494" />

แถมยังมีรายงานด้วยว่า ปัจจุบัน<strong> บรูโน มาร์ส</strong> ทำสัญญาระยะยาว เพื่อขึ้นทำการแสดงที่<strong>โรงแรม Park MGM</strong> โรงแรมระดับ 4 ดาวในลาสเวกัส เข้าปีที่ 9 แล้ว เฉพาะปีนี้จะขึ้นทำการแสดงที่นั่นทั้งหมด 12 ครั้ง

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/awJITqHiSBLX0HsGabzU.webp?x-image-process=style/lg-webp" alt="ลือสนั่น นักร้องดังติดหนี้พนัน ถึง 1,800 ล้าน ต้องเล่นคอนเสิร์ตใช้หนี้" width="600" height="758" />

ขณะที่สำนักข่าว News Nation รายงานอ้างอิงแหล่งข่าวว่า สาเหตุส่วนหนึ่งที่นักร้องหนุ่มมีสัญญายืดยาวขนาดนี้ เป็นเพราะเขาติดหนี้ก้อนใหญ่จากการเล่นโป๊กเกอร์กับ MGM จนแทบจะเรียกได้ว่า MGM เป็นเจ้าของ บรูโน มาร์ส เลยทีเดียว

ด้าน แหล่งข่าวเปิดเผยว่า มาร์สได้รับค่าตัวจากการทำสัญญากับ MGM ปีละ 90 ล้านดอลลาร์ หรือประมาณ 3,240 ล้านบาท แต่ก็ยังต้องชำระหนี้ก้อนดังกล่าว โดยหลังจากหักภาษีแล้ว มาร์สทำเงินจากการขึ้นแสดงได้คืนละ 54 ล้านบาท

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/CST2eMftLon9eZv7Mn9z.webp?x-image-process=style/lg-webp" alt="ลือสนั่น นักร้องดังติดหนี้พนัน ถึง 1,800 ล้าน ต้องเล่นคอนเสิร์ตใช้หนี้" width="600" height="392" />

ทั้งนี้ในอดีต มาร์สเคยให้สัมภาษณ์กับสื่อหลายสำนักว่า ตนเองมีความเกี่ยวข้องและชอบการพนัน โดยตัวเขาเข้ากาสิโนครั้งแรกตอนอายุ 19 ปี และช่วงที่ยังเป็นเพียงนักดนตรีที่ไม่มีชื่อ ก็ต้องหาเงินจากการเล่นการพนันเพื่อนำไปจ่ายค่าเช่า

สำหรับ MGM มักทำสัญญาดึงตัวศิลปินดังระดับโลกมาเปิดทำการแสดงตลอดทั้งปี และเมื่อปี 2016 MGM ประกาศทำสัญญาระยะยาวกับมาร์ส โดยประธานของ MGM Grand ออกแถลงการณ์ว่า มาร์สคือหนึ่งในศิลปินที่มีพรสวรรค์และมีความสามารถมากที่สุดในโลก จึงรู้สึกตื่นเต้นที่จะได้ทำสัญญาระยะยาวกับเขา

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/j1MAW1mUrFxvX7pcjafN.webp?x-image-process=style/lg-webp" alt="ลือสนั่น นักร้องดังติดหนี้พนัน ถึง 1,800 ล้าน ต้องเล่นคอนเสิร์ตใช้หนี้" width="600" height="715" />

นอกจากนี้ เจ้าของเพลงฮิตที่มีแฟนๆ ให้การสนับสนุนทั่วโลก เคยเปิดใจเกี่ยวกับความทรงจำครั้งแรก เมื่อมีโอกาสได้ไปเยี่ยมชมคาสิโนขณะอายุได้เพียง 19 ปี "ผมจำการเดิมพันครั้งแรกได้ ตอนนั้นมือมันสั่นมาก" พร้อมทั้งยอมรับว่า การเล่นครั้งนั้นทำให้สูญเสียเงินถึง 100 ดอลลาร์ (3,584 บาท)

แต่จนถึงขณะนี้มาร์สยังไม่ได้ออกมาแสดงความเห็นหรือชี้แจงเรื่องรายงานข่าวที่เกิดขึ้น ซึ่งประเด็นดังกล่าวยังไม่ถูกยืนยันอย่างชัดเจนว่าเป็นความจริงหรือไม่ คงต้องจับตามองกันต่อไปว่าทางด้านศิลปินชื่อดังจะออกมาพูดถึงเรื่องนี้อย่างไร

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/JOK9jeGsXhwaK8LNJhPJ.webp?x-image-process=style/lg-webp" alt="ลือสนั่น นักร้องดังติดหนี้พนัน ถึง 1,800 ล้าน ต้องเล่นคอนเสิร์ตใช้หนี้" width="600" height="845" />

อย่างไรก็ตาม ป๊อปไอคอนแห่งยุคเจ้าของ 14 รางวัลแกรมมี่ อวอร์ดส์ บรูโน มาร์ส จะกลับมาเจอแฟนชาวไทยในรอบ 6 ปี จัดหนักจัดใหญ่ 30 - 31 มีนาคม นี้ ที่ราชมังคลากีฬาสถาน ใน <strong>Bruno Mars Live in Bangkok</strong>

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/bTbQVQU5R6RJPE2uLgM2.webp?x-image-process=style/lg-webp" alt="ลือสนั่น นักร้องดังติดหนี้พนัน ถึง 1,800 ล้าน ต้องเล่นคอนเสิร์ตใช้หนี้" width="600" height="749" />