ล่าสุดแม่มีฝ้าในปอด… โคตรโชคดีถูกรางวัลไม่รู้กี่พันล้านได้ลูกคนนี้มา กอดกันร่ำไห้ น้อย โพธิ์งาม รู้สึกผิดทำแต่เรื่องให้ลูกตลอด ขอโทษ หญิง รฐา ร้านส้มตำขาดทุน2ล้าน

หญิง รฐา ควงสามี ตุลย์ ตุลยเทพ พร้อมคุณแม่สุดที่รัก น้อย โพธิ์งาม มาเปิดชีวิตครอบครัวที่ไม่เคยพูดที่ไหนมาก่อน ผ่านทางรายการ คุยแซ่บshow ทางช่องวัน 31 ที่มี พีเค ปิยะวัฒน์ และบูม สุภาพร เป็นพิธีกรดำเนินรายการ

<img class="alignnone wp-image-1398 size-large td-animation-stack-type0-2" src="https://khaosodja999.com/wp-content/uploads/2024/01/A1-44-1024x683.jpg" sizes="(max-width: 640px) 100vw, 640px" srcset="https://khaosodja999.com/wp-content/uploads/2024/01/A1-44-1024x683.jpg 1024w, https://khaosodja999.com/wp-content/uploads/2024/01/A1-44-300x200.jpg 300w, https://khaosodja999.com/wp-content/uploads/2024/01/A1-44-768x512.jpg 768w, https://khaosodja999.com/wp-content/uploads/2024/01/A1-44-1536x1025.jpg 1536w, https://khaosodja999.com/wp-content/uploads/2024/01/A1-44-630x420.jpg 630w, https://khaosodja999.com/wp-content/uploads/2024/01/A1-44-640x427.jpg 640w, https://khaosodja999.com/wp-content/uploads/2024/01/A1-44-681x454.jpg 681w, https://khaosodja999.com/wp-content/uploads/2024/01/A1-44.jpg 1568w" alt="" width="640" height="427" />

น้อย โพธิ์งาม ออกรายการพร้อมกัน 3 คนครั้งแรก?
หญิง : ใช่ไม่เคยออกรายการมีพี่ตุลย์ แม่ หญิง เลย

แต่งมา 2 ปี เรือนหอเสร็จแล้ว?
หญิง : ยังไม่ 100%
ตุลย์ : ยังไม่ได้ตกแต่ง

<img class="alignnone wp-image-1395 size-full td-animation-stack-type0-2" src="https://khaosodja999.com/wp-content/uploads/2024/01/2-23.jpeg" sizes="(max-width: 500px) 100vw, 500px" srcset="https://khaosodja999.com/wp-content/uploads/2024/01/2-23.jpeg 500w, https://khaosodja999.com/wp-content/uploads/2024/01/2-23-300x200.jpeg 300w" alt="" width="500" height="334" />

สาเหตุที่ไม่ย้ายไปอยู่เรือนหอ เพราะยังไม่เสร็จหรือติดแม่?
หญิง : รวมๆ แต่ก่อนบ้านพี่ตุลย์จะอยู่กับคุณพ่อ พี่สาว พอคุณพ่อเสีย พี่สาวอยู่บ้านคนเดียว เราไม่อยากให้พี่สาวอยู่บ้านคนเดียว เลยให้พี่ตุลย์กลับไปอยู่บ้านตัวเองด้วย ส่วนคุณแม่ เราอยู่ติดบ้าน เป็นคนชอบอยู่บ้านตัวเอง ก็เลยเป็นลักษณะ 3 วันอยู่บ้านพี่ตุลย์ อีก 4 วันมาอยู่บ้าน แต่ก็มีซื้อคอนโดเอาไว้ แต่ยังไม่ได้ตกแต่งลูกสาวติดคุณแม่ ได้ยินแบบนี้อิ่มเอิบไหม?
แม่น้อย : ไม่ต้องได้ยินหรอก การกระทำมันห่างแม่ไม่ได้ ยังบอกเธอมีสามีแล้วนะ เธอยังให้ฉันเกาหลังอยู่ เขาเกาไม่เหมือนแม่เกา เอ้า…จะมีผัวทำไม มันก็มาอ้อนเรื่อยๆ

<img class="alignnone wp-image-1396 size-full td-animation-stack-type0-2" src="https://khaosodja999.com/wp-content/uploads/2024/01/3-22.jpeg" sizes="(max-width: 500px) 100vw, 500px" srcset="https://khaosodja999.com/wp-content/uploads/2024/01/3-22.jpeg 500w, https://khaosodja999.com/wp-content/uploads/2024/01/3-22-300x200.jpeg 300w" alt="" width="500" height="334" />

ตกลงลูกสาวติดแม่ หรือแม่ติดลูกสาว?
แม่น้อย : ก็ทั้งคู่ เหมือนกันเลย แม่ก็ไม่มีใคร มีหญิงคนเดียว แล้วมามีลูกชายนี่แหละ จะไม่ให้รักมากได้ยังไง
หญิง : มีหญิงคนเดียว หญิงไม่ใช่ลูกนะ แล้วมีลูกชาย

เห็นว่าคนรักลูกชายคนนี้ แม่เคยหนีพี่ตุลย์มาก่อน?
แม่น้อย : ไม่ใช่หนีพี่ตุลย์ คือมันมีเรื่องที่รู้ๆ กันอยู่ คือเราจะรู้ไหมว่าลูกเราไปคบกับใคร ก็มันไม่เคยมีเหตุการณ์อย่างนี้ เราก็เลยงอนลูก ขับรถหนีลูกไปเลย รู้ว่าพี่ตุลย์จะมาขับรถหนีลูกไปเลย ไม่รู้ฉันยังไม่พอใจ เพราะข่าวออกมาอย่างนั้น แล้วลูกเรา เราก็คิดมาก พอตุลย์มาพูดเท่านั้นสยบทุกอย่างเลย

แม่น้อยหวงลูกสาว ตอนนั้นรู้อยู่แล้วไหม?
ตุลย์ : รู้ครับ แต่ไม่ได้กังวลอะไรมาก ถ้าเรามีความตั้งใจดี การกระทำดี ไม่ใช่สิ่งที่ต้องกังวลอะไร เราไม่ได้เข้ามาเพื่อมาหลอกลูกสาวเขา คุยกับหญิงเหมือนกันว่าจะทำยังไงให้พิชิตใจคุณแม่ได้ แค่เราเป็นตัวของเราเอง แล้วทำอย่างที่เราทำให้เวลาเป็นเครื่องพิสูจน์ว่าเราคบกันจริง เราตั้งใจจริง แล้วเราไม่ได้ทำให้หญิงเสียใจ สักวันคุณแม่จะเข้าใจ

<img class="alignnone wp-image-1399 size-large td-animation-stack-type0-2" src="https://khaosodja999.com/wp-content/uploads/2024/01/A2-42-1024x683.jpg" sizes="(max-width: 640px) 100vw, 640px" srcset="https://khaosodja999.com/wp-content/uploads/2024/01/A2-42-1024x683.jpg 1024w, https://khaosodja999.com/wp-content/uploads/2024/01/A2-42-300x200.jpg 300w, https://khaosodja999.com/wp-content/uploads/2024/01/A2-42-768x512.jpg 768w, https://khaosodja999.com/wp-content/uploads/2024/01/A2-42-1536x1025.jpg 1536w, https://khaosodja999.com/wp-content/uploads/2024/01/A2-42-630x420.jpg 630w, https://khaosodja999.com/wp-content/uploads/2024/01/A2-42-640x427.jpg 640w, https://khaosodja999.com/wp-content/uploads/2024/01/A2-42-681x454.jpg 681w, https://khaosodja999.com/wp-content/uploads/2024/01/A2-42.jpg 1568w" alt="" width="640" height="427" />

หญิงนัดตุลย์มาหาแม่เลย?
หญิง : ใช่ ตอนนั้นค่ำๆ แล้วแม่ก็ไล่หญิงขึ้นบ้านไปเลย แม่ขอคุยกับตุลย์
แม่น้อย : แม่นั่งเฉยๆ พูดคำแรกเลย ตุลย์จำได้หมด ตุลย์รู้ไหมแม่มีลูกสาวคนเดียว แล้วตั้งแต่เล็กจนโตหญิงทำงานอย่างเดียวเลย แล้วหญิงไม่เคยมีประวัติอะไรเลย แม่พูดไปตั้งยาว เขาไม่พูดอะไรสักคำ พอแม่หยุด ตุลย์บอกว่า ครับ ผมจะไมทำให้แม่กับน้องเสียใจ ผมจะดูแลแม่และน้องไปตลอด แค่นี้เองแล้วแม่ก็ไม่พูดอะไรเลย

ตอนนั้นเราตอบประโยคสั้นๆ แล้วทุกอย่างจบเลย ทำไมถึงตอบแบบนั้น?
ตุลย์ : จริงๆ เป็นคนที่ไม่ได้พูดเก่ง ไม่ได้พูดเยอะด้วย ก็เลยคิดว่าพูดแค่สิ่งที่เรามั่นใจดีกว่า บอกคุณแม่ว่าผมอาจจะรักหญิงไม่เท่าที่คุณแม่รัก อาจจะไม่ถึงครึ่งหนึ่งด้วยซ้ำ แต่ว่าจะทำให้ดีที่สุดและจะไม่ทำให้หญิงกับคุณแม่เสียใจ
หญิง : หลักๆ คุณแม่แค่อยากรู้ว่าเราเข้าไปในวันที่เขาเลิกกันแล้วจริงๆ หรือเปล่า พอเขาเคลียร์ว่าเราเข้าไปในวันที่เขาเลิกกันแล้วจริงๆ แยกกันอยู่คืออยู่คนละบ้าน เขาก็สบายใจแล้ว เขาต้องการความมั่นใจ
แม่น้อย : การที่แม่พูดบ่อยๆ ว่าใครก็ได้ ไม่ต้องเป็นอะไรมา ชั้นฟ้า แผ่นดินไหนก็แล้วแต่ให้รักลูกฉันครึ่งหนึ่งของฉันก็พอ แต่นี่มันเกินครึ่งหนึ่งของฉัน

ลูกเขยคนนี้เหมือนกับหนึ่งของขวัญพิเศษที่เบื้องบนส่งมาเลยไหม?
แม่น้อย : แม่ยอมรับตรงนั้น มันมีอะไรที่มาเติมเต็มบ้านเรา บ้านเราไม่มีผู้ชาย

<img class="alignnone wp-image-1400 size-large td-animation-stack-type0-2" src="https://khaosodja999.com/wp-content/uploads/2024/01/A3-42-683x1024.jpg" sizes="(max-width: 640px) 100vw, 640px" srcset="https://khaosodja999.com/wp-content/uploads/2024/01/A3-42-683x1024.jpg 683w, https://khaosodja999.com/wp-content/uploads/2024/01/A3-42-200x300.jpg 200w, https://khaosodja999.com/wp-content/uploads/2024/01/A3-42-768x1151.jpg 768w, https://khaosodja999.com/wp-content/uploads/2024/01/A3-42-1025x1536.jpg 1025w, https://khaosodja999.com/wp-content/uploads/2024/01/A3-42-280x420.jpg 280w, https://khaosodja999.com/wp-content/uploads/2024/01/A3-42-640x959.jpg 640w, https://khaosodja999.com/wp-content/uploads/2024/01/A3-42-681x1021.jpg 681w, https://khaosodja999.com/wp-content/uploads/2024/01/A3-42.jpg 1046w" alt="" width="640" height="960" />

แล้วจุดไหนที่แม่เริ่มรักลูกเขยมากกว่าลูกสาว?
แม่น้อย : ฉันทำอะไรเขารับประทานหมดเลยทุกอย่าง ส่วนหญิง คำ สองคำ แล้วมันวา ง บ อ ก ว่ า อ ร่ อ ย แ ค่ นั้ น เ อ ง แล้วคนที่กินหมดมันน่าชื่นใจไหม เราต้องคอยดูเลยว่าวันไหนลูกเขยจะมาบ้าน วันไหนจะคอยถาม ตุลย์ทำอย่างนี้คงที่ตลอด พอวันศุกร์เขาจะมาบ้าน ฉันจะเอาหมาของเขาไปอาบน้ำ คอยตุลย์มา แล้วเจ้าหมาก็รักพ่อ รักแม่มัน เราก็ทำให้สะอาด ตู้ปลา บ้านช่อง ที่นอน เราก็ทำให้สะอาดหมดเลย ลูกชายกับลูกสาวมานอนจะต้องหอม ห้องน้ำฉันไปล้างเองนะ

แม่น้อยทราบเมื่อไหร่ว่าตุลย์เขาไม่สามารถแกะเม็ดเงาะเองได้?
แม่น้อย : แม่เกตุเขาเม้าธ์มา แม่เขารักเขานะ เนี่ยเลี้ยงมาขนาดไหน มันไม่กินนะผลไม้ ไม่เลาะเม็ดให้มันอะมันไม่กิน ฉันก็ไปซื้อมีดที่คว้านมา บาดมือทำไม่เป็นเลยได้มา 4-5 ชิ้น นางก็กินหมด ลูกฉันเนี่ยลองกองอย่างเดียว

แม่น้อยบ่นเราเรื่องแม่ศรีเรือน?
หญิง : ด้วยความที่หญิงอยู่กับแม่มาตลอด เวลาอยู่บ้านตัวเองแทบจะไม่ต้องทำอะไร เหมือนมีคนทำให้ตลอด เขาจะรู้สึกว่า เราทำอะไรไม่เป็นเลย ถ้าเราไปเมืองนอก ไปต่างจังหวัดกับพี่ตุลย์แล้วเราทำอาหารให้เขากินเป็นไหม แต่เขาไม่เคยมาเห็นหญิงไงว่าหญิงทำอาหารเช้าให้พี่ตุลย์กินนะ ตื่นมาหญิงปูเตียง หญิงเก็บเตียงนะ เขาไม่รู้
แม่น้อย : ฉันจะไม่รู้ได้ไง อยู่บ้านเธอลงมาถามคุณแม่อยู่ไหน แล้วก็ขึ้นไป พอมันออกไปใครปูที่นอน นี่ๆ ปูเตียง เช้ามาตุลย์ มาชงก าแฟ แ ล้ ว น้ อ ง ห ญิ ง ไ ป ไ ห น น้ อ ง ห ญิ ง เ ข้ า ห้ อ ง น้ำ ค รั บ ยั ง ไ ม่ เ ส ร็จ เขามาเอากาแฟขึ้นไปให้
หญิง : เราสลับกัน

<img class="alignnone wp-image-1397 size-full td-animation-stack-type0-2" src="https://khaosodja999.com/wp-content/uploads/2024/01/4-21.jpeg" sizes="(max-width: 500px) 100vw, 500px" srcset="https://khaosodja999.com/wp-content/uploads/2024/01/4-21.jpeg 500w, https://khaosodja999.com/wp-content/uploads/2024/01/4-21-300x200.jpeg 300w" alt="" width="500" height="334" />

แม่น้อยรู้สึกกลัวพี่ตุลย์อายว่าแม่ขายส้มตำ?
แม่น้อย : เขาทำงานบริษัทใหญ่ๆ เขาทำของเขา เราไม่รู้ว่าคุณพ่อ คุณแม่ เขาปูพื้นมาคบค้าสมาคมกันยังไง แล้วพอได้แม่ยาย แม่ยายตำส้มตำ แล้วดิฉันติดดิน ฉันเคยถามเขา ว่าแม่ไปตำส้มตำ ตุลย์ว่าอะไรไหม ตามสบายเลยครับ แม่ทำที่แม่สบายใจ แม่ทำเลยครับ คำนี้เท่านั้นเองฉันจบเลย ได้ใจฉัน มึงไม่มีลูกไม่เป็นไร ฉันตำส้มตำไป แต่ถ้าให้ฉันหยุดก็มีหลานให้ฉัน

แต่ถ้าไม่มีลูกตำไปตลอดชีวิต?
แม่น้อย : จนกระทั่งฉันถือไม่ไหว
หญิง : อีก 2 ปีก็ถือไม่ไหวแล้ว
แม่น้อย : ฉันเพิ่ง 68 เอง

จากการทำร้านส้มตำ มีเรื่องนึงที่แม่น้อยไม่บอกหญิง เพราะกลัวหญิงจะไปปิดร้านส้มตำ?
แม่น้อย : แม่ทำร้านขาดทุน 2 ล้าน
หญิง : รู้อยู่แล้ว รู้มาตลอด
แม่น้อย : วันที่โควิด ขอโทษนะ มันไม่มีหนี้สินแล้ว โควิดมา เขาควักเงิน 5 แสนไปจ่ายตรงนั้น มันจบแล้วไง แต่ทีนี้พอเปิดมามันก็ไม่ได้อย่างนั้น มีขาดทุนบ้าง แต่ไม่อยากให้ลูกรู้ ยิ่งพอมาแต่งงานกับตุลย์แม่เตรียมทุกอย่างเลย ไม่อยากให้ใครรู้ แม่รีบหาเงิน ขยันมาก ตอนนั้นยังไม่ได้ออกบูธด้วยนะ วันนึงจะขายได้เท่าไหร่ คิดทุกอย่าง ผลสุดท้ายมันก็ไม่หลุด จนคนนี้ต้องไปเคลียร์อย่างเดิม แม่เจ็บใจตรงนี้แหละ
หญิง : แต่ก็ห้ามไม่ได้ ยังทำอยู่
แม่น้อย : เขาให้เลิกหลายครั้งแล้ว แต่แม่ไม่เลิก
หญิง : คือมันไม่ใช่หรอก คือเรารู้อยู่แล้ว ต้นทุนที่ทำร้านก็เป็นเรา ทุกวีคต้องเบิกเราเพื่อไปซื้อของเข้าร้าน สุดท้ายพอขายของไป มันต้องไปจ่ายค่าเด็ก ค่าเช่าที่ มันไม่ได้อะไร แต่ทุกวันนี้ที่หญิงให้เขาทำ เพราะหญิงรู้สึกว่าคือความสุขเขา เรามีกำลังไปซัพพอร์ตเขา ณ วันนี้ก็ซัพพอร์ตเขาไป หญิงถึงบอกว่า อีก 2 ปีคงหยุดแล้วแหละ

เงินที่หายไปเราไม่ติดตรงนี้อยู่แล้ว?
หญิง : หนูไม่เคยคิดเรื่องพวกนี้อยู่แล้ว คือทุกวันนี้สิ่งที่เขาทำมันคือการหมุนนะ ถามว่ากำไร คือเวลาลงทุนต้องได้กำไร แต่หญิงเป็นนักลงทุนที่ไม่ได้กำไรมาทั้งชีวิตเลย แต่กำไรหญิงมันเป็นกำไรจากทางอื่นมากกว่า หญิงยังมีงานทำ หญิงรู้สึกว่านี่คือกำไรในชีวิตของหญิงแล้วแหละ แต่ในส่วนของเขา เขาทำแล้วมีความสุข เขาได้ตำ ได้เจอคน คนบอกของเขาอร่อย มันเป็นความสุขของเขา หญิงรู้สึกว่าเขาคงสนุกของเขาในแบบนั้น แล้วมันไม่ใช่ก้อนที่มันมหาศาลหรืออะไรก็ยังให้เขาหมุนไปเรื่อยๆ ที่เขาทำ

ข้อตกลงตั้งแต่วันนี้เป็นต้นไป เรื่องแม่กับร้านส้มตำ อยากได้ยังไง?
หญิง : เอาจริงๆ หญิงทำใจแล้ว เอาจนเขาเริ่มเหนื่อยแล้วเขาหยุดเอง จะไม่บ่นแล้ว

พี่หญิงเคยปรึกษาไหม เรื่องแม่ลูกทะเลาะกัน?
ตุลย์ : มีตลอดเลยครับ ส่วนมากจะเป็นเรื่องงอนกัน
หญิง : ถ้าแม่งอนก็จะฟีลตึงๆ สมัยก่อนเราจะซื้อของที่เขาชอบมาให้กิน เขาก็จะไม่กินบ้าง ทิ้งไว้ในตู้เย็นบ้าง พอเรามีพี่ตุลย์เรารู้แล้วว่าเขาจะยอมคนนี้ เขาไม่ยอมเรา เราก็จะสะกิดลงไปดูให้หน่อยดิ
ตุลย์ : สมมติอยู่ข้างบน คุณแม่อยู่ข้างล่าง คุณแม่งอน ก็แบบพี่ตุลย์ลงไปดูให้หน่อย แม่หายยัง พอลงไป คุณแม่ครับทานหรือยังครับ เออ ทานแล้วล่ะ เดินขึ้นมา ยังตึงๆ อยู่

<img class="alignnone wp-image-1394 size-full td-animation-stack-type0-2" src="https://khaosodja999.com/wp-content/uploads/2024/01/1-23.jpeg" sizes="(max-width: 500px) 100vw, 500px" srcset="https://khaosodja999.com/wp-content/uploads/2024/01/1-23.jpeg 500w, https://khaosodja999.com/wp-content/uploads/2024/01/1-23-300x200.jpeg 300w" alt="" width="500" height="334" />

อยากได้ลูกไหม?
ตุลย์ : ไม่ ทั้งคู่นะครับเคยคุยกันแล้วว่าไม่อยากมี คือเป็นห่วงเขาด้วย ถ้าเรามีเขาแล้ว เราเลี้ยงเขาด้านนึง แต่อีกด้านเขาต้องออกไปเจอข้างนอก ซึ่งเอาจริงๆ ทุกวันนี้มันก็ไม่น่าเจอเท่าไหร่ ก็จะสงสารเขามากกว่า
แม่น้อย : แต่สมัยนี้ แม่เริ่มปล่อยวางแล้ว เราควบคุมเขาไม่ได้ ต่อให้พ่อแม่ดีขนาดไหน ถ้าเด็กมันเป็นไปดึงไม่อยู่เหมือนกัน
หญิง : หญิงรู้สึกว่าการจะมีก็แล้วแต่บุญ แล้วแต่กรรม แล้วแต่วาสนาเลย ถ้ามีต้องมีธรรมชาติเท่านั้น นั่นแปลว่าเขาส่งมาให้เรามี แต่ ณ วันนี้เมื่อมันไม่เกิดและมันไม่มี แปลว่าหญิงอาจจะจบที่ชาตินี้แล้วหรือเปล่า

ก่อนหน้าที่จะแต่งงานพี่หญิงทำทุกอย่างเพื่อแม่น้อย ปลดหนี้ทุกคนก็ทราบดีว่าเป็น 10 ล้าน?
แม่น้อย : ทุกคนพูดว่าคุณรู้ตัวไหม คุณได้ลูกสุดประเสริฐจริงๆ ก็บอกว่าขอบใจมากที่ให้เกียรติกับน้อย แต่จริงๆ น้อยจะบอกตามตรง น้อยโคตรโชคดี ถูกรางวัลไม่รู้กี่พันล้านได้ลูกคนนี้มา

ใจลึกๆ แม่รูัสึกผิดมาก?
แม่น้อย : รู้สึกผิดมาก ทำแต่เรื่องให้ลูกตลอด เดี๋ยวใช้หนี้ให้ จะทำยังไงให้ลูกเรามีความสุขที่สุด เพราะฉะนั้นแม่ถึงบอกว่าใครก็ได้ที่รักได้ครึ่งของฉันเอาไปเลย

<img class="alignnone wp-image-1401 size-large td-animation-stack-type0-2" src="https://khaosodja999.com/wp-content/uploads/2024/01/A4-42-1024x683.jpg" sizes="(max-width: 640px) 100vw, 640px" srcset="https://khaosodja999.com/wp-content/uploads/2024/01/A4-42-1024x683.jpg 1024w, https://khaosodja999.com/wp-content/uploads/2024/01/A4-42-300x200.jpg 300w, https://khaosodja999.com/wp-content/uploads/2024/01/A4-42-768x512.jpg 768w, https://khaosodja999.com/wp-content/uploads/2024/01/A4-42-1536x1025.jpg 1536w, https://khaosodja999.com/wp-content/uploads/2024/01/A4-42-630x420.jpg 630w, https://khaosodja999.com/wp-content/uploads/2024/01/A4-42-640x427.jpg 640w, https://khaosodja999.com/wp-content/uploads/2024/01/A4-42-681x454.jpg 681w, https://khaosodja999.com/wp-content/uploads/2024/01/A4-42.jpg 1568w" alt="" width="640" height="427" />