วันที่ 18 มี.ค. 2567 <strong>วงคาราบาว</strong> ได้แจ้งข่าวสูญเสียสมาชิกคนสำคัญอย่าง<strong> "พี่ดุก คาราบาว"</strong> หลังจากที่มีข่าวล้มป่วยระหว่างเดินทางไปแสดงคอนเสิร์ตที่ภาคใต้จนต้องพาตัวเข้ารับการผ่าตัดนิ่วในถุงน้ำดี ล่าสุดได้มีข่าวเศร้าว่า <strong>"ดุก คาราบาว"</strong> หนึ่งในสมาชิกคนสำคัญของวงคาราบาววัย 70 ปีได้เสียชีวิตลงแล้ว

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/pydodtQPmRJxvnIzoLgz.webp?x-image-process=style/lg-webp" alt="วงคาราบาว เศร้า สูญเสียสมาชิกคนสำคัญ ดุก คาราบาว" width="600" height="400" />

โดยเพจเฟซบุ๊ก <a href="https://www.facebook.com/photo/?fbid=993738608777530&amp;set=a.258315618986503" target="_blank" rel="noopener">Carabao Official</a> ได้โพสต์ข้อความระบุว่า ""พี่ดุก คาราบาว" (ลือชัย งามสม) ได้จากพวกเราไปแล้วอย่างสงบ ขอให้พี่ดุกเดินทางไกลสู่ภพภูมิที่ดี ด้วยรักและอาลัยยิ่ง"

ขณะที่ทางเพจ <a href="https://www.facebook.com/thierrycarabaoofficial/posts/pfbid0Z1txUgjLvgHxbPB8q5uWnRNwb4iFLxaHc445jg3BJ8yCyK7tLKFApVo7F6629dcql" target="_blank" rel="noopener">Thierry Carabao</a> ได้โพสต์ข้อความระบุว่า ""พี่ดุก คาราบาว" ของพวกเรา ได้จากไปแล้วอย่างสงบ ขอพี่ดุกเดินทางไกลสู่ภพภูมิที่ดี ด้วยรักและอาลัยยิ่งครับ #ลือชัยงามสม"

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/rcoeLoP5oBiSs3kgbAJR.webp?x-image-process=style/lg-webp" alt="วงคาราบาว เศร้า สูญเสียสมาชิกคนสำคัญ ดุก คาราบาว" width="600" height="901" />

สำหรับประวัติของ ดุก คาราบาว หรือ ลือชัย งามสม  เป็นมือคีย์บอร์ดของวงคาราบาว เกิดเมื่อวันที่ 4 พฤษภาคม พ.ศ. 2496 ที่จังหวัดชลบุรี ร่วมงานกับวงคาราบาวตั้งแต่อัลบั้ม วิชาแพะ ในปี พ.ศ. 2534 จนถึงปัจจุบัน

ดุก คาราบาว จบการศึกษาจากโรงเรียนสัตหีบ จังหวัดชลบุรี จากนั้นจึงศึกษาต่อด้านดนตรี ที่โรงเรียนดนตรีสยามกลการ กรุงเทพมหานคร โดยเข้าร่วมวงดนตรีอาชีพครั้งแรกกับวงที่ชื่อสไปเดอร์ ตระเวนเล่นตามที่ต่าง ๆ จากนั้นอีก 5 ปีต่อมา ในปี พ.ศ. 2519 จึงร่วมก่อตั้งวงดนตรีที่ชื่อมิชชั่น ร่วมกับ ปรีชา ชนะภัย (เล็ก คาราบาว ) และสุเทพ ปานอำพัน (เอ็ดดี้ ผู้ซึ่งต่อมากลายเป็นมือเบส วงซูซู)

หลังจากเล็กได้ย้ายไปอยู่กับวงเพรสซิเดนท์ ทำให้ในเวลาต่อมามิชชั่น ตัดสินใจยุบวงในปี พ.ศ. 2525 และดุก ก็ย้ายไปเล่นให้วงแคนดี้ในช่วงสั้น ๆ ต่อมาจึงก่อตั้งวง ทราน สยามขึ้นในปี พ.ศ. 2526 และได้รับรางวัลรองแชมป์อันดับ 1 ถ้วยพระราชทานการประกวดวงดนตรี 350 วง ทั่วประเทศ ในปี พ.ศ. 2527

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/rHX4p6C08YbYWVfFdN0a.webp?x-image-process=style/lg-webp" alt="วงคาราบาว เศร้า สูญเสียสมาชิกคนสำคัญ ดุก คาราบาว" width="600" height="596" />

ปี พ.ศ. 2530 ดุก ได้ออกจากวง ทรานสยาม โดยศึกษาด้าน Sequencer กับเล็ก และได้ร่วมงานกับศิลปินหลาย ๆ คนเช่นหงา คาราวาน, พงษ์เทพ กระโดนชำนาญ ,ธงไชย แมคอินไตย์

ปี พ.ศ. 2534 ได้ร่วมงานกับ วงคาราบาวเป็นครั้งแรก โดยการชักชวนของเล็กในช่วงที่สมาชิกคาราบาวในขณะนั้นแยกตัวออกมาหลายคน โดยทำหน้าที่เล่นคีย์บอร์ด ในอัลบั้ม วิชาแพะ และได้เป็นสมาชิกอย่างเป็นทางการของวงในชุด สัจจะ ๑๐ ประการ  ก่อนจะเล่นเรื่อยมาจนถึงปัจจุบันในฐานะมือคีย์บอร์ดและแอคคอร์เดียนและร่วมร้องประสานเสียง โดยที่ผ่านมา "ดุก คาราบาว" ยังมีผลงานอัลบั้มเดี่ยวเป็นของตนเองในชื่อชุดว่า "มนุษย์ต่างดาวน์" ที่ออกมาในปีพ.ศ. 2557 ด้วย