วันที่ 3 เมษายน 2567 ได้มีการเผยการจัดอันดับอาหารโดยเว็บไซต์ <strong>TasteAtlas</strong> ที่เคย<strong>จัดอันดับเมนูอาหาร</strong>มามากมายหลากชนิดด้วยกัน และในครั้งนี้ทาง TasteAtlas ได้<strong>จัดอันดับเมนูยอดแย่ของโลก </strong>ซึ่งที่ 1 เป็นอาหารไทย เมนูเด็ดปักษ์ใต้อย่าง "<strong>แกงไตปลา</strong>" นั่นเอง

<img class="img-fluid w-100 showcaption-true" src="https://image.thainewsonline.co/uploads/images/contents/w1024/2024/04/ANABqMi4nGy5LtdmZe4l.webp?x-image-process=style/lg-webp" alt="แกงไตปลา ของหรอยปักษ์ใต้ของไทย ติดอันดับที่ 1 เมนูยอดแย่ของโลก" width="600" height="450" />

<strong>แกงไตปลา ติดอันดับ 1 เมนูยอดแย่ของโลก </strong>โดยทาง TasteAtlas ซึ่งเป็นเว็บไซต์ให้ข้อมูลด้านอาหารจากทั่วโลก ที่ครอบคลุมทั้ง ประเภทอาหารส่วนผสมท้องถิ่นและร้านอาหาร  ได้เปิดเผย อาหารยอดแย่ที่สุดในโลก โดยมีเมนูแกงไตปลาของประเทศไทย ติดอันดับที่ 1 เมนูยอดแย่ของโลก

โดย 10 อันดับแรกอาหารยอดแย่ของโลก คือ

<strong>อันดับ 1 แกงไตปลา จากประเทศไทย</strong>
อันดับ 2 Hákarl จากไอซ์แลนด์
อันดับ 3 Fesikh จากอียิปต์
อันดับ 4  Yerushalmi Kugel จากอิสราเอล
อันดับ 5  Luther Burger จากสหรัฐอเมริกา
อันดับ 6  Pani ca meusa จากอิตาลี
อันดับ 7 Jellied Eels จากอังกฤษ
อันดับ 8 Calskrove จากสวีเดน
อันดับ 9 Peladillas จากสเปน
อันดับ 10 Smalahove จากนอร์เวย์

<img class="img-fluid w-100 showcaption-true" src="https://image.thainewsonline.co/uploads/images/contents/w1024/2024/04/9sEoOjBd8K5LXXIpPSwZ.webp?x-image-process=style/lg-webp" alt="แกงไตปลา ของหรอยปักษ์ใต้ของไทย ติดอันดับที่ 1 เมนูยอดแย่ของโลก" width="600" height="800" />

สำหรับ<strong>แกงไตปลา</strong> หรือ<strong>แกงพุงปลา</strong>เป็นแกงที่มีไตปลาเป็นส่วนประกอบที่สำคัญ มีทั้งแบบที่ใสและไม่ใส่กะทิ แบบใส่กะทิเป็นที่นิยมในบางท้องที่ เช่นที่จังหวัดยะลา การแกงจะต้มกะทิแค่พอสุก ไม่แตกมัน น้ำพริกแกงประกอบด้วย พริกขี้หนูแห้ง เกลือ พริกไทยเม็ด ตะไคร้ ผิวมะกรูด กระเทียม ขมิ้น หอมแดง กะปิ

<strong>แกงไตปลา</strong>แบบชุมพรจะไม่ใส่ข่า กระชาย หอมแดง กระเทียมในน้ำพริกแกง แต่จะซอยละเอียดใส่ลงในแกง เรียกแกงแบบนี้ว่าแกงไตปลาเครื่องซอย

ส่วนผสมหลักของแกงไตปลา ก็คือ ไตปลา หรือ พุงปลา  เป็นการถนอมอาหารแบบหมักดองชนิดหนึ่ง โดยใช้กระเพาะของปลา เช่น ปลาทู ปลาลัง ปลาดุก ปลาช่อน หรือปลาอื่น ๆ มาหมักกับเกลือ โดยนำขี้และดีออกจากกระเพาะก่อน หมักไว้ 10 – 30 วันก็ใช้ได้ ไตปลาที่หมักได้ที่จะเหลวและมีมันไหลออกมา นำไปทำเป็นอาหารได้หลายชนิด เช่น ไตปลาที่เป็นเครื่องจิ้มคล้ายน้ำพริกของทางภาคกลาง หรือแกงพุงปลาที่เป็นอาหารที่มีชื่อเสียงของจังหวัดพัทลุง นอกจากนั้น ยังนำไตปลาไปผัดกับน้ำพริกแกง ใส่ปลาจิ้งจ้างและผัก เรียกไตปลาแห้ง