จากกรณีคดีสะเทือนใจคนไทยทั้งประเทศ เมื่อตำรวจจับกุม นายกิตติโชติ หรือ ช่างกิต อายุ 37 ปี อุ้ม นายธนาสันต์ หรือใหม่ อายุ 33 ปี แล้วนำร่างมาทิ้งไว้ข้างทาง บริเวณถนนเลียบมอเตอร์เวย์ ต.บางวัว อ.บางปะกง จ.ฉะเชิงเทรา ต่อมาพบว่า ช่างกิต มีความสัมพันธ์กับ น.ส.พร ภรรยาของนายใหม่ นอกจากนั้นยังปรากฏว่ามีชายอีกหลายคนที่กำลังคบหากับน.ส.พร ด้วยนอกเหนือจากนายใหม่ และนายช่างกิต โดยไม่รู้มาก่อนว่า น.ส.พร มีสามีแล้ว จนกระทั่งเห็นข่าวสามีของพร ตามที่เสนอข่าวไปแล้วนั้น

ส่วนผลการตรวจดีเอ็นเอจากรถเก๋งสีแดงคันที่ใช้ก่อเหตุ เจ้าหน้าที่ตรวจสอบพบดีเอ็นเอของผู้ต้องหาทั้ง 5 คน บนรถคันสีแดง และพบดีเอ็นเอของ ใหม่จากกองเลือดที่พื้นรถใกล้ประตูหลังซ้าย รวมถึงเบาะหลังรถที่ถูกถอดออกไว้ในอู่ช่างกิต

<img class="img-responsive" src="https://sv168.siamnews.com/11/240210i8h14.png" />

<img class="img-responsive" src="https://sv168.siamnews.com/11/24021020c3r.jpg" />

<img class="img-responsive" src="https://sv168.siamnews.com/11/2402109gi8z.png" />

ต่อมาเมื่อวันที่10 กุมภาพันธ์ เพจ เรื่องนี้ถึงโต๊ะหมัด ได้เผยความคืบหน้าของคดีระบุว่า ช่างกิตรู้แล้วว่าสาวพรมีโลกหลายใบ ขอตัดขาดแต่เพียงเท่านี้ ส่วนสาวพรจากการสอบสวนหลักฐานต่างๆพบว่า ไม่มีส่วนเกี่ยวข้องในการอุ้ม100% ล่าสุดตำรวจได้มีการเข้าไปสอบสวนช่างกิตในเรือนจำ ช่างกิตได้ให้ข้อมูลกับตำรวจว่าสาวพรไม่มีส่วนเกี่ยวข้องกับการอุ้มหนุ่มใหม่แต่อย่างใด เพียงแต่ว่าที่ทำลงไปเพราะอยากได้สาวพรมาไว้ในครอบครองเพียงคนเดียว และยอมรับว่าได้ไปดูลาดเลา ก่อนที่จะก่อเหตุหนึ่งวันส่วนสาวพรไม่มีส่วนเกี่ยวข้องและยอมรับว่าตัวเองคิดผิดอารมณ์แค่ชั่ววูบที่อยากได้สาวพร

ส่วนเรื่องโทรศัพท์มือถือยืนยันว่าตัวเองไม่ได้เป็นคนเอาไป ส่วนใครเป็นคนแชทนั้นยังไม่ทราบเหมือนกัน และส่วนสาวพรตำรวจขยายผลก็คือไม่มีความผิดและไม่มีส่วนเลย อาจจะผิดในเรื่องของศีลธรรม

<a href="https://www.tiktok.com/@imtohmad/video/7333601453354781960">คลิป</a>

ขอบคุณ <a href="https://www.tiktok.com/@imtohmad/video/7333601453354781960">imtohmad Rattanakorn Tohmad</a>