จั๊กกะบุ๋ม ปิดวาจา ไม่พูด อธิบายอะไร ก็โดนโจมตี ขอมุ่งมั่นขายปลาร้าทอด หาเงินใช้หนี้ ที่อาศรมฤาษีเณร ย้ำหากจบเรื่องจะบวช ฤาษีเณร ขอให้ช่วยมาอุดหนุน

วันที่ 6 เม.ย.2567 ผู้สื่อข่าวรายงาน บรรยากาศที่อาศรมฤาษี ต.โพแตง อ.บางไทร จ.พระนครศรีอยุธยา บริเวณร้านค้าใกล้กับลานจอดรถ พบ จั๊กกะบุ๋ม เชิญยิ้ม ตลกชื่อดัง ที่กำลังมีประเด็นเรื่องเงินอยู่ในขณะนี้ ยังทำหน้าที่พ่อค้า ขายปลาร้าปลาทอดทรงเครื่อง

โดย จั๊กกะบุ๋ม ขอไม่ให้สัมภาษณ์ โดยตัตพ้อ น้อยใจ เพราะพูดอะไร อธิบายอะไรไปก็ถูกกระแสสังคมโจมตี จึงขอไม่พูด ขอปิดวาจา ทำมาค้าขายเพื่อหาเงินใช้หนี้ ส่วนเรื่องบวช ยังยืนยันว่าจะบวช หลังจากเรื่องราวทั้งหมดที่เกิดขึ้นจบสิ้นแล้วจะขอลาบวช

ส่วนที่ ป้าปูนา แจ้งความดำเนินคดี ก็ปล่อยให้เป็นไปตามกระบวนการของกฎหมาย ยืนยันว่าจะค้าขายหาเงินมาใช้หนี้

ด้าน ฤาษีเณร ธาตุพุทธคุณ กล่าวว่า จั๊กกะบุ๋ม มาขอขายของภายในอาศรมฤาษี ได้เกือบ 2 เดือน และจ่ายค่าเช่าตามปกติ ตอนอยู่ที่อาศรมก็เป็นคนอัธยาศัยดี และช่วยเหลือคนอื่นเสมอ แต่ไม่ทราบเรื่องที่เป็นหนี้เป็นสิน ถือเป็นเรื่องส่วนตัว ทั้งนี้อยากขอสังคมให้จั๊กกะบุ๋มได้ทำมาหาค้าขาย และช่วยมาอุดหนุน ปลาร้าทอดทรงเครื่องเพื่อจะได้มีเงินไปใช้หนี้

<img src="https://img2.pic.in.th/pic/IMG_3506.md.webp" alt="IMG_3506.md.webp" border="0" />

<img src="https://img5.pic.in.th/file/secure-sv1/IMG_3507.md.webp" alt="IMG_3507.md.webp" border="0" />

<img src="https://img5.pic.in.th/file/secure-sv1/-696x341.md.jpeg" alt="-696x341.md.jpeg" border="0" />

<img src="https://img2.pic.in.th/pic/IMG_3509-696x386.md.jpeg" alt="IMG_3509-696x386.md.jpeg" border="0" />