กำลังเป็นไวรัลที่ถูกอกถูกใจ<strong>ทาสแมว</strong>ไปทั่วโลกออนไลน์ ณ ตอนนี้ เมื่อผู้ใช้โซเชียลเฉพาะของจีนรายหนึ่ง ได้ถ่ายคลิปแฟนหนุ่มของเธอตอนเมาหนัก ที่เขาพกพาบางอย่างกลับบ้านมาเซอร์ไพรส์แฟน กระทั่งตัวเขาตื่นมาก็ต้องตกใจเช่นกัน หลังจากที่ตื่นขึ้นมาแล้วรู้ว่าตัวเองทำอะไรลงไป

<img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/03/qe3Hz9XXtA0NDLBgaIbZ.webp?x-image-process=style/lg-webp" alt="หนุ่มเมาหยิบลูกแมวจรเซอร์ไพรส์แฟน ในมือ 1 ตัว อีก 2 ค่อยๆ โผล่จากกระเป๋า" width="600" height="1042" />

เรื่องราวดังกล่าวเกิดขึ้นที่มณฑลเจ้อเจียง ประเทศจีน ซึ่งชายหนุ่มออกไปดื่มสังสรรค์นอกบ้าน ก่อนจะกลับมาพร้อมกับของแถมคือ น้องแมวน่ารักหนึ่งตัว ซึ่งเขาถือแมวตัวนี้กลับมาเซอร์ไพรส์แฟนสาวด้วยความตื่นเต้น พร้อมกับตะโกนบอกคนรักว่า "เธอเป็นแม่ของมันแล้วนะ" สีหน้าของชายหนุ่มนั้นดูรู้ว่าอยากจะเลี้ยงแมวตัวนี้แบบสุดๆ

<img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/03/kjK4p2mMCX4880ldFOQP.webp?x-image-process=style/lg-webp" alt="หนุ่มเมาหยิบลูกแมวจรเซอร์ไพรส์แฟน ในมือ 1 ตัว อีก 2 ค่อยๆ โผล่จากกระเป๋า" width="600" height="1047" />

ขณะที่แฟนสาวยังไม่ทันจะรับมือกับแมวที่อยู่ในมือของแฟนหนุ่ม หญิงสาวก็ต้องตกใจอีก เพราะในกระเป๋ากางเกงของชายหนุ่มยังมีแมวอีก 2 ตัว ทยอยโผล่หน้าออกมาทักทายเจ้าของใหม่ที่กำลังงุนงง

ก่อนที่ฝ่ายชายจะหยิบแมวทั้งสามตัวมาอุ้มและหอมน้องแมวด้วยความเอ็นดู แถมยังบอกว่ากลิ่นแมวเด็กนั้นหอมมากๆ แถมยังพยายามเกลี้ยกล่อมให้คนรักใจอ่อนรับเลี้ยงน้องๆ ทั้ง 3 ตัวไว้ด้วย

<img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/03/KOXIiVYMBuPsAwqf6erJ.webp?x-image-process=style/lg-webp" alt="หนุ่มเมาหยิบลูกแมวจรเซอร์ไพรส์แฟน ในมือ 1 ตัว อีก 2 ค่อยๆ โผล่จากกระเป๋า" width="600" height="964" />

ตอนแรก แฟนสาวก็ดูจะไม่ได้แฮปปี้กับความเพี้ยนตอนแฟนหนุ่มที่เอาแมวมาเลี้ยง 3 ตัวโดยไม่บอกกันก่อน เธอพยายามอธิบายว่า ไม่สามารถเลี้ยงน้องแมวทีละหลาย ๆ ตัวได้ ทำเอาชายหนุ่มถึงกับทำหน้าเซ็ง เพราะฟีลของเจ้าตัวดูจะอยากเลี้ยงแมวสุดๆ

จากนั้นชายหนุ่มก็หลับไปพร้อมกับแมวน้อย 3 ตัวอยู่ไม่ห่าง พอถึงตอนเช้า หลังจากที่เขาสร่างเมา ก็ตกใจที่เห็นน้องแมวน้อยทั้ง 3 ตัว พร้อมกับถามว่ามีแมวมาอยู่ในบ้านเราได้ยังไง ทำให้แฟนสาวเฉลยว่า ก็เขานั่นแหละเป็นคนอุ้มมันกลับบ้านมาตอนเมา ก่อนที่สุดท้ายจะทั้งคู่ก็ตัดสินใจรับดูแลพวกมันไว้และเข้าสู่การเป็นทาสแมวอย่างเต็มตัว

<img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/03/6LYjOszxyxB6kBRfZnzd.webp?x-image-process=style/lg-webp" alt="หนุ่มเมาหยิบลูกแมวจรเซอร์ไพรส์แฟน ในมือ 1 ตัว อีก 2 ค่อยๆ โผล่จากกระเป๋า" width="600" height="1016" />