นางร้ายหน้าสวยว่าที่สะใภ้หมื่นล้าน แก้มบุ๋ม ปรียาดา ที่วันนี้ควง คุณแม่ลี ศริญญา และ คุณพ่อเจน ไชยกร มาเผยฤกษ์แต่งงานที่แรก เปิดสาเหตุพ่อแม่ประกาศชัดไม่เอาเงินสินสอดสักบาท ผ่านทางรายการคุยแซ่บ Show ช่อง One31

ว่าที่สะใภ้หมื่นล้าน?
แก้มบุ๋ม : ถูกมั้ยแม่ (แม่บอกไม่รู้) นิดนึง (หัวเราะ) ก็ต้องเป็นหนู แล้วจะเป็นใครล่ะ ถ้าไม่ใช่หนู
ได้ฤกษ์แล้ว?
แก้มบุ๋ม : 12 พ.ค. ปีหน้าค่ะ หมั้นและแต่ง 12 พ.ค.
ตอนแรกลังเลอยู่สองวัน?
แก้มบุ๋ม : หนูไม่อยากสองวันไง หนูเหนื่อย (หัวเราะ)
พ่อโอเคมั้ย?
พ่อเจน : ทีแรกก็คุยกันว่าวันที่ 12 ก็ดี 19 ก็ดี เลือกเอาวันใดวันหนึ่ง เช้าหมั้นแล้วก็แต่งเลย ให้ยุ่งวันเดียวจบเลย แต่ลูกสาวบอกเหนื่อย ถ้า 12 ปีหน้ากับ 19 ก็ต้องเอาวันที่ดีที่สุด
แม่เห็นด้วยมั้ย?
แม่ลี : แล้วแต่เขาสองคน เพราะเขาเป็นคนที่เหนื่อย การที่เขาเป็นคนที่เหนื่อย เขาก็ต้องคิดเอง ส่วนแม่ยังไงก็ได้
แก้มบุ๋ม : แม่เตรียมตัวเยอะกว่าเจ้าสาวอีกนะ
แม่ลี : ใช่ ธรรมชาติอยู่แล้ว สวยกว่าเจ้าสาวมั้ย ไม่รู้เนอะ (หัวเราะ)

แก้มบุ๋ม : จริงๆ ในสมองหนูไม่เคยคิดไว้เลยค่ะ ว่าต้องแต่งงาน ธีมต้องใส่ชุดเจ้าสาว ต้องยังไง ไม่มีเลย แต่ถ้าให้คิดตอนนี้ ก็ขอเรียบๆ ดอกไม้ไม่เยอะพอ ชุดเจ้าสาวชุดเดียวนี่แหละพอแล้ว เช้าหมั้นกับกลางคืนชุดเดียวกัน ดอกไม้ให้น้อยที่สุดเพราะสงสารดอกไม้ (หัวเราะ) ใช้แค่แป๊บเดียวก็ทิ้ง เอาตังค์มาให้หนูดีกว่า ไม่ต้องจ่ายอย่างนั้นหรอก เครื่องดื่มก็ไม่เน้น ไม่มีใครดื่มสักคน

สถานที่แต่งงาน?
แก้มบุ๋ม : ไม่รู้ ให้พี่พีทคิด
ทำไมชุดแต่งงานต้องจากร้าน บี มาติกา?
แก้มบุ๋ม : เพราะว่าพี่บี มาติกา เป็นคนทำให้รู้จักกัน แล้วพี่บีทำชุดแต่งงาน ร้านชุดแต่งงานอยู่แล้ว ก็คิดว่าเหมาะ อย่างน้อยเป็นความรู้สึก เป็นคุณค่าทางใจ อันนี้เฉพาะชุดเจ้าสาว ส่วนชุดเจ้าบ่าวพี่พีทเขาเตรียมไว้อยู่แล้ว
ดูเป็นคนง่ายๆ อะไรก็ได้?
แก้มบุ๋ม : ใช่ คนที่อะไรไม่ได้เป็นพี่พีทมากกว่า เขาเลือกหมด แม้แต่พระต้องดูว่าเป็นแบบไหน ดูฤกษ์ ชุดเขาก็เตรียมไว้หมดแล้ว หนูไม่ต้องคิดอะไรเลย เพราะจะได้ไม่ต้องทะเลาะกัน เพราะเราไม่มีความต้องการอยากได้อะไรเป็นพิเศษ ถ้าเราอยากได้อะไรเราก็บอกเขา เขาพร้อมเติมให้เราอยู่แล้ว
แขกกี่คน?
แก้มบุ๋ม : น่าจะเป็นพัน ไม่รู้เท่าไหร่ค่ะ
แขกฝั่งเรา พ่อแม่ชวนมากี่คน?
พ่อเจน : กำลังลิสต์รายชื่ออยู่ ยังตอบไม่ได้
แม่ลี : เยอะมาก
แก้มบุ๋ม : แม่นี่น่าจะทั่วประเทศไทย เหนือจรดใต้
แม่ลี : เบาๆ ก็ได้ลูก แต่เน้นจังหวัด สามคนต้องเบาๆ ซีน จะแย่งมากก็ไม่ดี ยังไม่โดนลูกห้ามเพราะยังไม่ถึงเวลา
งบไม่อั้น จริงมั้ย?
แก้มบุ๋ม : มั้งคะ
พ่อเจน : น่าจะจริง
แม่ลี : เอาใจทุกคนเนอะ
แก้มบุ๋ม : วันนี้ 18 จะคุยกันจริงๆ วันที่ 24 จะปรึกษากันอีกรอบ เพราะตั้งแต่ขอมายังไม่ได้เจอกันเลย ยังไม่มีบทสรุปที่แน่นอน

ตอนนี้ยังไม่พร้อมเหรอ ต้องผ่านคอร์สเจ้าสาวหรือเปล่า?
แก้มบุ๋ม : ไม่ค่ะ หนูแต่งตอนนี้เลยก็ได้ หน้าผมหนูพร้อมมาก จริงๆ อาจมีแค่น้ำหนักนิดหน่อยที่ค่อยลงไปนิดนึง แต่ถ้าถามหนูอาจไม่ได้เตรียมตัวอะไรเพิ่มเยอะ อาจไม่ได้อัปเลเวลหน้าเพิ่มเหมือนแม่
แม่ลี : โอ้ย ตอนนี้ก็ธรรมชาติแล้วลูก ไม่รู้จะอัดอะไรดี (หัวเราะ)
แม่เตรียมตัวงานแต่งลูกยังไงบ้าง?
แม่ลี : ไม่ต้องเข้าคอร์ส เพราะเราดูแลตัวเองอยู่แล้ว พร้อมไปทุกงาน เราดูแลตัวเอง งานไหนมาไม่ต้องใช้เวลา ทุกวินาที
แก้มบุ๋ม : เริ่ดตลอด
พ่อพร้อมมั้ย?
พ่อเจน : พร้อม เป็นพรุ่งนี้ขึ้นใส่สูทก็ได้เลย
ทำไมพ่อแม่ไม่เรียกสินสอดสักบาท?
พ่อเจน : ให้เขาดูแลลูกสาวต่อจากพ่อแม่ไปอย่างมีความสุข ให้สิ่งที่ดีกับเขา เราก็สบายใจแล้ว อายุเราก็เยอะแล้ว จะเอาเงินไปทำอะไร ให้เขาไปดีกว่า เท่าไหร่ก็ให้เขาหมด
แม่คิดเหมือนกันมั้ย?
แม่ลี : สำหรับแม่ เราเป็นคนชอบหาเงินและสอนลูกด้วย เราเก็บเงินไว้เพื่อเขาทั้งหมด แต่ถ้าวันหนึ่งเขามีคนที่ดูแลได้ดีมากกว่าเรา แล้วเงินที่มันเข้ามาหาเราก็คือของเรา เราก็จะไม่เก็บไว้ พร้อมทั้งของเราด้วย เพราะเราทำมาเพื่อคนที่เรารักก็คือลูก ก็บอกทุกคนนะคะว่าเราสร้างมาแล้ว เราจะไม่เป็นภาระให้เขา เราคือคนที่ต้องให้เขา

แก้มบุ๋ม : ได้ยินแบบนี้ก็ชินค่ะ นี่คือสิ่งที่โอเคแล้ว พอเป็นแบบนี้เรารู้สึกสบายใจ ใช้ชีวิตอะไรก็ได้ที่เราสบายใจ
แม่ลี : ถ้าลูกเหนื่อยแล้วเราไปเอาเงินเขาหมด เขาจะไม่มีแรงในการทำงาน เราเกิดมาเพื่อใช้ชีวิตให้การทำงานและเป้าหมายให้มีความสุข ไม่ทำให้คนข้างๆ เดือดร้อน นี่เราไม่ได้เตี๊ยมกันนะ เราพูดแต่ละคำ มาจากตัวของเราและเป็นความจริง ไม่งั้นลูกจะไม่มีแรงทำแบบนี้ เขาทำงานได้ทั้งหมดเขาเก็บแล้วเอาไปใช้ในสิ่งที่เขาชอบ เหมือนเราเวลาเราดูแลใคร เราก็ไม่ชอบอันไหน เราอย่าทำอย่างนั้น เงินทุกคนเสียดายหมด แต่เราไม่เอาเงินใคร

<img class=" lazyloaded" src="https://s359.kapook.com//pagebuilder/0b5a64fd-d7f7-48d5-bbe1-86a816ccf809.jpg" alt="แก้มบุ๋ม ปรียาดา" data-src="https://s359.kapook.com//pagebuilder/0b5a64fd-d7f7-48d5-bbe1-86a816ccf809.jpg" data-adbro-processed="true" />

<img class=" lazyloaded" src="https://s359.kapook.com//pagebuilder/d8e37687-a3d4-4115-80bf-8ccad4deed27.jpg" alt="แก้มบุ๋ม ปรียาดา" data-src="https://s359.kapook.com//pagebuilder/d8e37687-a3d4-4115-80bf-8ccad4deed27.jpg" />

<img class=" lazyloaded" src="https://s359.kapook.com//pagebuilder/2a990da8-2017-471d-9902-c654a8901231.jpg" alt="แก้มบุ๋ม ปรียาดา" data-src="https://s359.kapook.com//pagebuilder/2a990da8-2017-471d-9902-c654a8901231.jpg" />

<img class=" lazyloaded" src="https://s359.kapook.com//pagebuilder/afb906ef-747f-4446-b3b4-366f238a7a8c.jpg" alt="แก้มบุ๋ม ปรียาดา" data-src="https://s359.kapook.com//pagebuilder/afb906ef-747f-4446-b3b4-366f238a7a8c.jpg" />

<img class=" lazyloaded" src="https://s359.kapook.com//pagebuilder/ad22a87e-b098-43d8-bda3-16ab9bd9550f.jpg" alt="แก้มบุ๋ม ปรียาดา" data-src="https://s359.kapook.com//pagebuilder/ad22a87e-b098-43d8-bda3-16ab9bd9550f.jpg" />

<img class=" lazyloaded" src="https://s359.kapook.com//pagebuilder/c19797f1-f6f1-4924-8534-bcc940645427.jpg" alt="แก้มบุ๋ม ปรียาดา" data-src="https://s359.kapook.com//pagebuilder/c19797f1-f6f1-4924-8534-bcc940645427.jpg" />

<img class=" lazyloaded" src="https://s359.kapook.com//pagebuilder/9fc68c58-1c53-43aa-8b4c-b679ecbdeedb.jpg" alt="แก้มบุ๋ม ปรียาดา" data-src="https://s359.kapook.com//pagebuilder/9fc68c58-1c53-43aa-8b4c-b679ecbdeedb.jpg" />

<img class=" lazyloaded" src="https://s359.kapook.com//pagebuilder/eb6ecf7c-1d71-46e3-a306-96121cee854c.jpg" alt="แก้มบุ๋ม ปรียาดา" data-src="https://s359.kapook.com//pagebuilder/eb6ecf7c-1d71-46e3-a306-96121cee854c.jpg" />

<img class=" lazyloaded" src="https://s359.kapook.com//pagebuilder/774265e6-be39-4dfd-83d4-de24a88a9d54.jpg" alt="แก้มบุ๋ม ปรียาดา" data-src="https://s359.kapook.com//pagebuilder/774265e6-be39-4dfd-83d4-de24a88a9d54.jpg" />

<iframe title="YouTube video player" src="https://www.youtube.com/embed/Nb5Lt-VhhI8?si=ZT525l_XowAV22oQ" width="560" height="315" frameborder="0" allowfullscreen="allowfullscreen" data-mce-fragment="1"></iframe>