ผู้ใช้เฟซบุ๊ก <a href="https://www.facebook.com/story.php?story_fbid=10211661458727826&amp;id=1707626817&amp;mibextid=WC7FNe&amp;rdid=n971DPqcJpv8eRVG" target="_blank" rel="noopener">Icee Phornpon Sanprasert</a> ได้ออกมาแชร์ประสบการณ์หลังทำงาน<strong>ตรวจมิเตอร์</strong>มา 2 ปี เจอแล้ว สาเหตุ<strong>ค่าไฟแพง</strong> บางบ้านไม่เคยรู้

ไหนๆก็ได้ย้ายแผนกละ เลยจะเล่าประสบการณ์การตรวจมิเตอร์เคสค่าไฟแพงต่างๆมาตลอด 2 ปี เก็บไว้เผื่อให้ตัวเองดูตอนแก่

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/DaNiuRwCHZW7ktSQXyaz.webp?x-image-process=style/lg-webp" alt="หนุ่มทำงานตรวจมิเตอร์มา 2 ปี เฉลยแล้ว ทำไมค่าไฟถึงแพง บางบ้านมองข้ามมาตลอด " width="338" height="600" />

ตอนนี้อากาศมันร้อนอะเนอะ แล้วมันก็จะมาพร้อมกับค่าไฟที่แพงขึ้น

จากประสบการณ์ที่ตรวจมิเตอร์มาเป็นพันๆเครื่อง

ค่าไฟแพงเนี่ย ส่วนตัวขอแยกสาเหตุหลักๆ 2 พาร์ทละกัน
<ul>
 	<li><strong>1 ใช้ไฟจริง</strong></li>
 	<li><strong>2 ตัวมิเตอร์เอง</strong></li>
</ul>
<strong>1 ใช้ไฟจริง</strong>

ส่วนใหญ่ก็มากจาก เครื่องใช้ไฟฟ้ากินไฟมากขึ้นจากสภาพอากาศ

คือเกือบทุกบ้าน สถิติค่าไฟจะมาเพิ่มขึ้นแถวๆเดือนมีนาคม พีคๆเลย ก็เมษายน แล้วก็ พฤษภาคม จะเบาลงหน่อย ยิ่งบ้านไหนมีเด็กจะยิ่งเห็นชัดเจน เพราะปิดเทอม!!!!

หลักๆก็มาจากอากาศร้อนนั้นแหละ อากาศร้อน ตู้เย็นก็ทำงานเยอะ แอร์ก็ทำงานเยอะ เพราะกว่าจะทำงานถึงอุณหภูมิที่ตั้งไว้ มันก็ใช้เวลามากกว่าตอนที่อากาศไม่ร้อน

ตู้เย็นนี่ ไม่พูดถึงไม่ได้ บางคนคิดว่ามันไม่น่ากินไฟขนาดนี้ นี่เคยไปตรวจบ้านนึง จังหวะเดินดูเครื่องใช้ไฟฟ้าในบ้านอยู่ เห็นเด็กน้อยในบ้านไปเปิดตู้เย้น หยิบนู้นนี่ เป็นเกือบ10รอบ ในระยะเวลาเกือบๆ 1 ชั่วโมง แน่นอนว่ามันต้องทำงานเพิ่มขึ้น

เลยวิเคราะห์ได้ว่าบ้านไหนมีเด็กที่ใช้เวลาอยู่ในบ้านเยอะ มีโอกาสที่ค่าไฟจะสูงขึ้น

แล้วก็เคยเจอตู้เย็นแม่งทำงานแล้วไม่ตัดวงจร คือคอมเพรสเซอร์แม่งทำงานค้างอยู่อย่างนั้นแหละ ไอ่เราก็นั่งเฝ้าตั้งนาน (ระหว่างเฝ้าก็จับกระแสดูด้วย) เกือบ20นาที แม่งไม่ตัดซักที เลยเจ้าของบ้านถอดปลั้กออกแล้วเสียบใหม่ เออ ทำงานเป็นปกติ คือคอมทำงานไปซักพัก แล้วก็หยุด ไม่ถึง20นาที เหมือนทีแรก

*** ถ้าไม่ลำบากมากนัก อุปกรณ์ในบ้าน ลองสังเกตุกันซักหน่อย ตู้เย็นก็ลองถอดปลั๊กมันทิ้งไว้บ้างซัก 2-3 นาที เผื่อเซนเซอร์ทำความเย็นแม่งเพี้ยน
<ul>
 	<li><strong>ตัวต่อไป แอร์</strong></li>
</ul>
เวลาเราเปิดเนอะ สมมุติเราตั้งไว้ 25 เงี้ย แล้วอากาศในห้องเราก่อนเปิดแอร์ 35 เพราะข้างนอกมันร้อนหนิ มันก็ต้องทำงานนานกว่าเดิม กว่าจะได้ 25 องศา **แนะนำว่าก่อนเข้าเดือนมีนาคม ล้างแอร์ซักรอบ1 เพื่อให้มันทำงานได้เต็มที่ในช่วงหน้าร้อนนี้

**แล้วก็แนะนำอีกอัน

แอร์เก่า แอร์มือสอง เอามาติดตั้งใหม่ ถ้าเลี่ยงได้เลี่ยงเพราะ มันกินไฟ!!!

แนะนำไปซื้อแอร์ใหม่มาติดตั้งจบกว่า ไม่ปวดประสาท

อีกอัน ปั๊มน้ำ แบบต่างๆ

เจอบ่อยๆเลยคือ ทำงานไม่ตัด ทำอยู่อย่างนั้นแหละ สาเหตุเจอบ่อยๆคือ ท่อน้ำรั่วจุดใดจุดนึงในบ้าน และจุดรั่วส่วนใหญ่อยู่ใต้ดิน ทีนี้ก็หาแม่งไปเถอะ

**สังเกตุการทำงานของปั๊มที่บ้านตัวเองด้วย ว่ามันทำงานแล้วตัดการทำงานหรือไหม เพื่อเป็นการประหยัดไฟและน้ำในบ้านท่าน

ต่อไป ไฟรั่ว อันนี้ทีเด็ด เพราะแม่งรั่วได้หมดทุกจุดที่มีอุปกรณ์ไฟฟ้าและสายไฟพาดผ่าน

- รั่วจากปั้มน้ำบ่อบาดาลรุ่นเก่าก็เคยเจอ

- รั่วจากสายไฟ ที่ลากไปกะพื้น เพื่อเปิดไฟดักแมลงก็เคยเจอ

- รั่วจากสายไฟพาดบนฝ้า เพราะไม่ใส่ท่อ ก็เคยเจอ **ใครว่างๆ เปิดฝ้าบ้านตัวเองดู สายไฟเดินรุงรังไหม เผื่อเจอแจ็คพอต

- รั่วจากกาต้มน้ำอันที่เหมือนใน 7/11 แต่อันใหญ่กว่าหน่อย อันนี้เจอที่วัด

- ตู้เย็นกินไฟ อันนี้ตรวจเจอเห็นว่ามันกินกระแสเยอะเกิน เลยถามเจ้าของบ้าน ได้ความว่า ฝนตกแล้วน้ำท่วม แล้วมันแช่อยู่ในน้ำมา1อาทิตย์ ทีนี้รอให้มันแห้ง แล้วมาเปิดใช้ สรุปแม่งกินไฟกว่าเดิมสามสี่เท่า

เคสไฟรั่วที่เล่าเนี่ย ส่วนใหญ่เจอช่วงที่ไม่ใช่ฤดูร้อน

<strong>มาต่อ ข้อ2 ตัวมิเตอร์</strong>

ตอนนี้มีมิเตอร์ 2 ประเภทเนอะ คือ จานหมุน กับ ดิจิตอล

เอาจานหมุนก่อน จานหมุนเนี้ย ค่าไฟจะแพงจากมิเตอร์ประเภทนี้ได้คือ

จดหน่วยผิด และ ขดลวดในมิเตอร์ไหม้

ซึ่งจดหน่วยผิดเนี่ย ตัวเราทุกคนสามารถเชคได้เอง จากบิลค่าไฟ ว่าหน่วยในบิลเนี่ย มันตรงกับหน้ามิเตอร์ไหม ส่วนใหญ่จะจดเกิน ซึ่งสามารถให้ไฟฟ้าแก้ไขบิลได้

ขดลวดไหม้ อันนี้คนทั่วไปอาจจะดูไม่เป็น ทางที่ดีเรียกช่างจากการไฟฟ้ามาดูชัวร์สุด

ต่อ ดิจิตอล

อันนี้ ที่เคยเจอ เป็นกับวงจรตัวมิเตอร์เลย ต้องให้ช่างการไฟฟ้ามาตรวจถึงรู้

ไม่มีผิดพลาดเรื่องจดหน่วย เพราะมิเตอร์ดิจิตอลที่ติดตามบ้านมันส่งหน่วยด้วยสัญญาณบลูทูธ ไม่มีทางผิดแน่นอน

อันนี้ต้องดูด้วยนะว่ากรณีไหน คือติดตั้งมิเตอร์ดิจิตอลตั้งแต่ทีแรก แล้วค่าไฟแพง

หรือเปลี่ยนมิเตอร์ดิจิตอลแล้วถึงแพง ถ้าเป็นอย่างหลัง มีโอกาสเป็นได้ว่า มิเตอร์เครื่องเก่ามันหมุนช้าหรือหมุนติดขัด ทำให้ค่าไฟถูก พอเปลี่ยนมิเตอร์ใหม่มันคิดการใช้ไฟถูกต้อง ก็เลยพาลคิดไปเอง ว่าใช้ไฟเท่าเดิม แต่เสียค่าไฟมากขึ้น

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/Io80yzOFemmHnKlbAG0Z.webp?x-image-process=style/lg-webp" alt="หนุ่มทำงานตรวจมิเตอร์มา 2 ปี เฉลยแล้ว ทำไมค่าไฟถึงแพง บางบ้านมองข้ามมาตลอด " width="523" height="600" />

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/OXg9onxftPsNj9jOEWGC.webp?x-image-process=style/lg-webp" alt="หนุ่มทำงานตรวจมิเตอร์มา 2 ปี เฉลยแล้ว ทำไมค่าไฟถึงแพง บางบ้านมองข้ามมาตลอด " width="600" height="525" />