เมื่อเวลา 13.30 วันที่ 15 ก.พ. พล.ต.ท.สำราญ นวลมา ผู้ช่วย ผบ.ตร. พล.ต.ท.ธิติ แสงสว่าง ผบช.น. พล.ต.ต.นพศิลป์ พูลสวัสดิ์ รอง ผบช.น. ร่วมแถลงข่าว. เจ้าหน้าที่ตำรวจ กก.ดส.เข้าตรวจค้นโรงงานลักลอบผลิตเครื่องดื่มที่มีส่วนผสมน้ำกระท่อมในจังหวัดนนทบุรี โดยโรงงานดังกล่าวมีลักษณะแบ่งห้องเป็นสัดเป็นส่วน แบ่งเป็น ส่วนสำนักงาน, พื้นที่โล่งสำหรับพักของรอส่ง, ห้องเก็บบรรจุภัณฑ์, ห้องผลิตเครื่องดื่ม, บริเวณพื้นที่นอกไลน์ผลิต, โถงทางเดิน, พื้นที่หน้าห้องล้างอุปกรณ์, ห้องเก็บสินค้าสำเร็จรูป, ทางเดินหน้าห้องเก็บบรรจุภัณฑ์ ซึ่งเป็นสถานที่สำหรับผลิตเครื่องดื่มที่มีส่วนผสมของพืชกระท่อมอัดแก๊สบรรจุอยู่ในขวดแก้วสีขุ่น หลายยี่ห้อ หลายรสชาติ พร้อมด้วย อุปกรณ์ที่ใช้สำหรับผลิต, อุปกรณ์บรรจุ และวัตถุดิบที่ใช้ในการผลิต โดยปรากฏสูตรผลิตในสมุดบันทึกเล่มสีที่มีการจดด้วยลายมือ ซึ่งส่วนมากมีส่วนผสมของพืชกระท่อม และยังเป็นผู้ผลิตต้มน้ำกระท่อมเพื่อเป็นส่วนผสมในเครื่องดื่มโซดาคราฟ บางยี่ห้อ ตามคำสั่งซื้อของลูกค้าในหลายพื้นที่ หลายสาขา ทั้งใน กทม.และพื้นที่ใกล้เคียงโดยการเข้าตรวจค้นจับกุมในครั้งนี้สมารถยึดผลิตภัณ์เครื่องดื่มผสมน้ำกระท่อมไว้ตรวจสอบได้กว่า 30,000 ขวด และอีกคดี จับสมาชิกแก๊งคลอง 4 ลักลอบขนยาเสพติด

โดย พ.ต.อ.ศานติ กรเกษ ผกก.ดส.. พ.ต.ท.วรปรัชญ์ วุฑฒิรักษ์, พ.ต.ท.ปิยรัช เวสสะโกศล, พ.ต.ท.มโรดม์ ขวัญเมือง รอง ผกก.กก.ดส. ได้สั่งการให้ พ.ต.ต.ยศชนินทร์ ประเสริฐโสภา สว.กก.ดส พร้อมด้วยเจ้าหน้าที่ตำรวจชุดปฏิบัติการยาเสพติด กก.ดส. .ได้ร่วมกันจับกุมสมาชิกแก็งคลอง 4 ลักลอบขนยาบ้าจำนวน1.9 ล้านเม็ด โดยจับกุม นายเสฎฐวุฒิ หรือ ค๊อก อายุ 28 ปี นายบุญมี หรือ ม่อน อายุ 26 ปี นายวีระชัย หรือโอม อายุ 36 ปี นายณัฐพล หรือ นิว อายุ 28 ปี พร้อมของกลางยาบ้า 1.9 ล้านเม็ด และรถยนต์กระบะที่ใช้ในการขนยาบ้าในครั้งนี้อีกจำนวน 3 คัน โดยจับกุมได้ภายในปั้มน้ำมัน ต.บ้านใหม่ อ.เมืองนครราชสีมา จ.นครราชสีมา ขณะเตรียมลำเลียงเข้ามาจำหน่ายในพื้นที่กรุงเทพฯ

ผู้สื่อข่าวสยามนิวส์ ทีมข่าวกรุงเทพมหานคร รายงาน