จากกรณีที่พบศพ <strong>"น้องมิวสิค"</strong> เด็กหญิงวัย 10 ขวบในรีสอร์ตแห่งหนึ่ง ใน ต.ท่าเสา อ.เมือง จ.อุตรดิตถ์ หลังจากที่แม่บ้านได้เข้าทำความสะอาดห้อง เมื่อเปิดเข้าไปพบศพเด็กหญิงนอนอยู่บนเตียง มีผ้าคลุมหน้า ที่ข้อมือซ้ายมีบาดแผลฉีกขาดจากของมีคม เลือดไหลจำนวนมากบนที่นอนเปื้อนผ้าห่ม ในที่เกิดเหตุพบมีดปอกผลไม้ 1 เล่ม วางอยู่ที่โต๊ะหัวเตียง ส่วนพ่อเด็กซึ่งเป็นคนพามาเปิดห้องได้หายตัวปริศนา เมื่อวันที่ 9 เม.ย.ที่ผ่านมา

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/Cs9HzJvF9crBN8SloUve.webp?x-image-process=style/lg-webp" alt="คำสารภาพพ่อโหด จบชีวิตลูกสาว พาไปกินข้าว ตั้งใจให้เป็นวันสุดท้ายของลูก" width="600" height="453" />

โดยเจ้าหน้าที่ของรีสอร์ตเผยว่า ตอนประมาณ 22.00 น. ของวันที่ 8 เม.ย. ที่ผ่านมา เด็กซ้อนรถจักรยานยนต์มากับชายอายุประมาณ 25 ปี เข้ามาพัก โดยใช้ชื่อ นายสิทธานันท์ เปิดห้อง จนตอนประมาณ 10.00 น. ของวันที่ 9 เม.ย. ชายคนนี้ขับรถออกไปคนเดียว จนแม่บ้านเข้ามาทำความสะอาดและพบศพ

จนกระทั่งเมื่อวันที่ 10 เม.ย. 2567 เจ้าหน้าที่ชุดสืบสวน สภ.เมืองอุตรดิตถ์ และตำรวจภูธรจังหวัดอุตรดิตถ์ อยู่ระหว่างเร่งไล่ล่า <strong>นายสิทธานันท์</strong> หรือ <strong>นายบาส อายุ 25 ปี</strong> พ่อของเด็กหญิงวัย 10 ขวบ ที่เสียชีวิต หลังทราบเบาะแส ว่านายบาสได้หลบหนีไปทางบ้านปางต้นผึ้ง ซึ่งเป็นรอยต่อของเขต ต.ด่านนาขาม กับบ้านห้วยไร่ อ.เด่นชัย จ.แพร่ และยังมีข้อมูลเพิ่มเติมอีกว่า นายบาส มีความเครียด อีกทั้งเป็นโรคซึมเศร้า และไบโพลาร์ พร้อมกับเพิ่งเลิกกับภรรยา ซึ่งแม่ของน้องมิวสิคไปได้ปีกว่าๆ คาดว่าอาจจะเป็นสาเหตุในการลงมือครั้งนี้

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/m1HLqN4OcoiwwtdjQi8W.webp?x-image-process=style/lg-webp" alt="คำสารภาพพ่อโหด จบชีวิตลูกสาว พาไปกินข้าว ตั้งใจให้เป็นวันสุดท้ายของลูก" width="600" height="449" />

จนกระทั่งล่าสุดสามารถจับกุมตัว นายบาส อายุ 25 ปี ผู้ก่อเหตุใช้มีดกรีดแขนลูกสาววัย 10 ขวบ เสียชีวิต ได้บริเวณหน้าวัดท่าปลา อ.ท่าปลา จ.อุตรดิตถ์ พร้อมรถจักรยานยนต์ที่ใช้หลบหนี หลังได้รับแจ้งจากพลเมืองดี

โดย พ.ต.อ.ธีรพัฒน์ ธารีไทย ผกก.สืบสวน ภ.จว.อุตรดิตถ์ ได้นำมาตัวมาสอบสวนที่ สภ.เมืองอุตรดิตถ์ นายสิทธานันท์ อยู่ในอาการอิดโรยจากความเครียดและหิวเนื่องจากไม่มีเงินซื้อข้าว เบื้องต้น นายบาส สารภาพว่าได้ลงมือจบชีวิตลูกตัวเองจริง ตั้งใจเลยว่าให้วันนี้เป็นวันสุดท้ายของลูก ก็เลยพาลูกไปกิน ไปเที่ยวให้เต็มที่ แล้วพาไปเปิดรีสอร์ต พอลูกหลับสนิทเเล้ว ได้บีบคอจนลูกเเน่นิ่ง ก่อนจะกรีดข้อมือลูก ระหว่างการหลบหนียังได้คิดที่จะจบชีวิตตัวเอง โดยการกระโดดต้นไม้แต่ไม่สำเร็จ ส่วนเหตุผลที่ก่อเหตุ นายบาสบอกว่ามีหนี้สิน เล่นพนันออนไลน์ มีความเครียดจากเรื่องนี้