อัปเดตดวงช่วงวันที่ 8 มีนาคม – 15 มีนาคม 2567 ในรายการ #มันตรากูรู #มันตราไดอะรี่ หมอช้าง ทศพร เผยเป็นราศีที่เดือนมีนาคม การเงินแข็งแรงมาก 2 ราศี

ราศีแรก คือ<strong> ราศีตุลย์</strong> เป็นราศีที่ดวงดาวการเงิน ภาษาดวงเรียกว่าเป็นมหาอุจ ส่องสว่างมาก จะได้เงินแบบไม่ปกติ รายได้พิเศษ หรือเงินก้อนที่นานๆ มาสักครั้ง ราศีตุลย์ มีโอกาสหยิบจับเงินก้อนโตสัปดาห์นี้

อีกราศี คือ ราศีเมษ ดวงดาวการเงินอาจจะไม่สว่างมากเท่าราศีตุลย์ แต่มีปัจจัยตัวช่วยที่ดี เช่น บางคนกู้สินเชื่อไม่ผ่าน เดือนมีนาคมจะเริ่มมีข่าวดีเข้ามา

แถมราศีเมษยังมีดวงโชคลาภเข้ามาด้วย ในช่วง 2 สัปดาห์แรกของเดือนมีนาคม จังหวะดวงดาวโชคลาภ การเงิน ตัวช่วย หรือใครมีข้อติดขัดเงินทอง อยากไปเจรจาติดต่อ ขอความช่วยเหลือเรื่องการเงิน ช่วงระยะนี้ก็มีข่าวดีเข้ามา

พร้อมแนะนำเคล็ด 2 ราศีนี้คือ ดวงดาวที่เป็นมหาอุจ คือ ดาวอังคาร สีของดาวอังคาร คือ สีแเดง สีชมพู ใครเกิด 2 ราศีนี้ ควรมีสีแดง ชมพู ติดตัว กระเป๋าสตางค์ ทำสีเล็บ และอย่าลืมดวงการเงินดีแล้ว อย่าลืมแบ่งปัน ได้รับแล้วบริจาคออกไป ให้มีดวงที่ดีแบบนี้ไปนานๆ