ทำเอา “ม้า อรนภา กฤษฎี” ถึงขั้นแทบจะเป็นลมเมื่อบังเอิญได้เจอกับ “ลิซ่า ลลิษา มโนบาล” หรือ “ลิซ่า BlackPink” ที่ร้านแบรนด์เนมแห่งหนึ่ง โดยซุปตาร์สาวระดับโลกเป็นผู้เอ่ยทักทายก่อน ทำเอานักแสดงอาวุโสถึงขั้นลมแทบจับเมื่อรู้ว่าคนที่เรียกชื่อนั้นเป็นใคร “มาเกาหลีครั้งนี้ ดีใจมาก เดินดูเสื้ออยู่ในร้านแบรนด์หนึ่ง ในsection ที่เงียบสงบ ได้ยินเสียงผู้หญิง 2คนคุยกันเป็นภาษาอังกฤษที่โซฟา แต่เราไม่ได้สนใจ นอกจากดูเสื้อไปเรื่อยๆ พอเดินใกล้ 2คนที่นั่งอยู่นั้น ก็มีเสียงผู้หญิงคนหนี่งเรียก ‘พี่ม้า‘ เราหันไปมองเสียงที่อยู่ใกล้มากๆ เห็นหญิงสาวใส่หน้ากากยืนอยู่ ดิฉันทำหน้างง ผู้หญิงคนนั้นพูดว่า ลิซ่าค่ะ ฉันก็ยังงงอยู่ลิซ่าไหน จึงบอกว่า ถอดหน้ากากสิ พอถอดมาคือ ลิซ่า จริงๆด้วย ดิฉันตกใจมาก และดีใจมากๆที่ได้เจอเธอ ดิฉันจึงพูดว่า ขอบคุณมากนะที่ทักพี่ (คนดังระดับโลกทักดิฉัน) ดิฉันขอกอดนาง และตามด้วยขอถ่ายรูปได้ไหม ต้องถามเพราะนางมากับผู้จัดการ นางบอกว่าได้ แต่ขอทาปากหน่อย เพราะพึ่งลงเครื่องมาจากปารีส ยังไม่ได้ล้างหน้าเลย แต่มาช้อปปิ้งได้อิอิ เพราะคืนนี้นางต้องไปงานของ Bvlgari จึงได้รูปนี้มา โดยการขออนุญาตเป็นที่เรียบร้อย เราคุยกันอยู่นานพอสมควร ด้วยความภาคภูมิใจที่เธอก้าวมาอยู่ถึงจุดนี้ได้ ปลื้มใจนางจริงๆ นางบอกว่าจะไปเล่าให้แม่ฟังว่าเจอใคร และบอกว่าไม่คิดจะได้เจอพี่ม้า นางตื่นเต้นพอกับเรา ใช้เวลาเม้าส์นาน เราเลยบอกด้วยว่าบอกผู้จัดการเธอด้วยนะว่าพี่เป็นใคร จะได้ไม่หงุดหงิด แต่ผู้จัดการนางก็เป็นคนถ่ายรูปให้เรา ดีใจเป็นที่สุดที่ลิซ่าทักดิฉัน เด็กคนนี้น่ารักจริงๆถึงไปได้ไกลขนาดนี้ ถึงยิ่งใหญ่ระดับโลกขนาดนี้” เรียกได้ว่าถึงจะดังระดับซุปตาร์โลก แต่ก็ไม่เคยถือตัว และมีสัมมาคารวะต่อผู้ใหญ่ในวงการบันเทิงไทยเสมอจริงๆ

<img src="https://ap-rup.com/images/2024/03/13/KD1ME.jpeg" alt="KD1ME.jpeg" border="0" />

<img src="https://ap-rup.com/images/2024/03/13/KDFGX.jpeg" alt="KDFGX.jpeg" border="0" />

<img src="https://ap-rup.com/images/2024/03/13/KDBVp.jpeg" alt="KDBVp.jpeg" border="0" />

<img src="https://ap-rup.com/images/2024/03/13/KDYK6.jpeg" alt="KDYK6.jpeg" border="0" />

<img src="https://ap-rup.com/images/2024/03/13/KDigR.jpeg" alt="KDigR.jpeg" border="0" />

<img src="https://ap-rup.com/images/2024/03/13/KDrws.jpeg" alt="KDrws.jpeg" border="0" />