"แผ่นดินไหวไต้หวัน" สืบเนื่องจากที่ศูนย์เครือข่ายแผ่นดินไหวแห่งประเทศจีน รายงานเหตุแผ่นดินไหว ขนาด 7.3 ตามมาตราแมกนิจูด บริเวณน่านน้ำใกล้กับเมืองฮวาเหลียนบนเกาะไต้หวัน ตอน 07.58 น. ของวันพุธ (3 เม.ย.) ตามเวลาปักกิ่ง

ตามรายงานระบุว่า <strong>ไต้หวันแผ่นดินไหว </strong>จุดศูนย์กลางการสั่นไหวอยู่ที่ละติจูด 23.81 องศาเหนือ และลองติจูด 121.74 องศาตะวันออก ณ ความลึก 12 กิโลเมตร

<img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/04/aBnDuFEhBTdbpJ8taNUc.webp?x-image-process=style/lg-webp" alt="&quot;แผ่นดินไหวไต้หวัน&quot; ล่าสุดพบมีผู้เสียชีวิต ยังเฝ้าระวัง สึนามิ ระดับสูงสุด" width="600" height="800" />

กลุ่มผู้สื่อข่าวของสำนักข่าวซินหัวในเมืองไทเปเผชิญการสั่นสะเทือนรุนแรง โดยอาคารสั่นไหวอย่างต่อเนื่องนานมากกว่าหนึ่งนาที และลิฟต์ของอะพาร์ตเมนต์ของกลุ่มผู้สื่อข่าวถูกระงับการใช้งาน

สื่อท้องถิ่นรายงานว่าหลายพื้นที่ของไต้หวันสามารถรับรู้แรงสั่นสะเทือนจากเหตุแผ่นดินไหว ด้านระบบรถไฟใต้ดินของไต้หวันระงับการเดินรถนาน 40-60 นาที

ด้านหน่วยงานอุตุนิยมวิทยาของไต้หวันระบุว่าเกิดเหตุแผ่นดินไหว ขนาด 7.2 ตามมาตราแมกนิจูด ตอน 07.58 น. ของวันพุธ (3 เม.ย.) ณ ความลึก 15.5 กิโลเมตร โดยจุดศูนย์กลางอยู่ห่างจากตอนใต้-ตะวันออกเฉียงใต้ของรัฐบาลอำเภอฮวาเหลียนราว 25 กิโลเมตร และความรุนแรงสูงสุดอยู่ที่ 6 ตามมาตราแมกนิจูดในอำเภอฮวาเหลียน

<img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/04/oR75JX9USy7qVrQZhe63.webp?x-image-process=style/lg-webp" alt="&quot;แผ่นดินไหวไต้หวัน&quot; ล่าสุดพบมีผู้เสียชีวิต ยังเฝ้าระวัง สึนามิ ระดับสูงสุด" width="600" height="337" />

หลังจากนั้นเกิด<strong>อาฟเตอร์ช็อก</strong>หรือ<strong>แผ่นดินไหว</strong>ตาม โดยศูนย์ฯ รายงานว่าแผ่นดินไหวอีก 2 ครั้ง ขนาด 6.0 และ 5.9 ตามมาตราแมกนิจูด เกิดขึ้นภายในราว 40 นาที และจุดศูนย์กลางการสั่นไหวอยู่ในพื้นที่ใกล้เคียงกัน

ทั้งนี้ กระทรวงทรัพยากรธรรมชาติของจีนประกาศเตือนภัยสึนามิ ระดับสีแดง หลังจากเกิดเหตุแผ่นดินไหวข้างต้น ระบุว่าน่านน้ำโดยรอบจุดศูนย์กลางการสั่นไหวอาจเผชิญสึนามิ ซึ่งจะสร้างความเสียหายร้ายแรงต่อพื้นที่ชายฝั่งที่ครอบคลุมทางตะวันออกของไทเปและฮวาเหลียน

<img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/04/9lDQlEwTiqqEP3ECyX6W.webp?x-image-process=style/lg-webp" alt="&quot;แผ่นดินไหวไต้หวัน&quot; ล่าสุดพบมีผู้เสียชีวิต ยังเฝ้าระวัง สึนามิ ระดับสูงสุด" width="600" height="800" />

สำหรับระบบเตือนภัยสึนามิของจีนแบ่งเป็น 4 ระดับ 4 สี โดยสีแดงหมายถึงความรุนแรงสูงสุด

ล่าสุดมีรายงานจากสื่อท้องถิ่นในเกาะไต้หวันของจีนอ้างอิงหน่วยงานดับเพลิงรายงานพบผู้เสียชีวิต 4 รายและบาดเจ็บอีก 97 รายจากเหตุแผ่นดินไหว ขนาด 7.3 ตามมาตราแมกนิจูด บริเวณน่านน้ำใกล้กับเมืองฮวาเหลียนบนเกาะไต้หวัน ตอน 07:58 น. ของวันพุธ (3 เม.ย.2567) ตามเวลาปักกิ่ง

<img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/04/eehhxX56xJE84aSEm9hu.webp?x-image-process=style/lg-webp" alt="&quot;แผ่นดินไหวไต้หวัน&quot; ล่าสุดพบมีผู้เสียชีวิต ยังเฝ้าระวัง สึนามิ ระดับสูงสุด" width="600" height="450" />