คืบหน้าล่าสุดจากกรณี <strong>อั๋น อสรพิษวิทยา</strong> พลาดถูก<strong>งูจงอางกัด</strong>อาการโคม่า <strong>นิค ชมนาม</strong> ได้ออกมาเผยคลิปเล่านาทีชีวิตของอั๋น และมีภาพเหตุการณ์บางส่วนขณะนำตัวส่งโรงพยาบาล พร้อมขออย่าซ้ำเติมเพราะมีคอมเมนต์ในโซเชียลที่ค่อนข้างแรง เช่น หมองูตายเพราะงู

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/XQU6vSR1e2KtybF1euUQ.webp?x-image-process=style/lg-webp" alt="วินาทีชีวิต อั๋น อสรพิษวิทยา ถูกงูจงอางกัด ร้องเรียกหา นิค ชมนาม" width="600" height="514" />

โดยก่อนหน้านี้ทางเพจได้เล่ารายละเอียดไว้แล้ว ระบุ

"ปาฏิหาริย์ของอั๋น" (อัพเดทอาการหลังถูกงูจงอางกัด) เลือดพอแล้วครับขอบคุณทุกๆท่านมากครับ หลังจากที่มีการขอรับบริจาคเลือดให้กับ <strong>อั๋น จักริน นิลกำแหง</strong> ที่<strong>ถูกงูจงอางกัด</strong> ก็มีการสอบถามกันเข้ามามากมาย จึงขอเล่าเหตุการณ์ให้ฟังโดยละเอียดให้ฟังดังนี้

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/I60K84gEUjkqZKb8YKwO.webp?x-image-process=style/lg-webp" alt="วินาทีชีวิต อั๋น อสรพิษวิทยา ถูกงูจงอางกัด ร้องเรียกหา นิค ชมนาม" width="600" height="406" />

ในวันที่ 11 กุมภาพันธ์ ช่วงเย็น หลังจากเสร็จสิ้นงานอสรพิษวิทยาภาคเหนือ ที่พิษณุโลก ผู้อบรมได้กลับกันจนหมดแล้ว ทางทีมงานก็กำลังเก็บข้าวของกันเตรียมแยกย้ายกลับ เพราะมีทีมงานมาจากหลายพื้นที่

บังเอิญมีสายโทรเข้ามา แจ้งให้ไปจับงูเข้าบ้าน ซึ่งในครั้งแรกหลายคนก็คิดว่าเป็นงูสิงหรืองูเห่า แต่ทุกคนกำลังยุ่งๆกับการเก็บของ พี่นิคก็คุยสรุปงานกับผู้ใหญ่อยู่ อั๋นเลยอาสาไปจับงูให้

หลังจากออกไปจับไม่นานก็กลับมา พร้อมงูจงอางในกระสอบปุ๋ย ทุกคนก็ตื่นเต้นฮือฮากันมาก เพราะตอนแรกที่มาพี่นิคก็ไปช่วยจับงูเห่าพ่นพิษที่กินคางคกให้ ขากลับยังมาเจองูจงอางอีก

ด้วยความที่กลัวว่างูจะดันจนทะลุกระสอบ อั๋นจึงไปขอถุงผ้ามาเพื่อใส่งูให้รัดกุม ซึ่งตอนจับออกจากกระสอบ ไม่มีปัญหาอะไร แต่ตอนใส่เข้าถุงผ้า ด้วยความที่งูยังตกใจและมีแรงและความก้าวร้าวสูง ในจังหวะที่อั๋นปล่อยตัวงูลงถุง พอท้องแตะพื้น งูก็ดีดตัวสวนขึ้นมากัดตรงแขนขวาของอั๋นพอดี

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/FeE4DP8wvjE3NmKepLfd.webp?x-image-process=style/lg-webp" alt="วินาทีชีวิต อั๋น อสรพิษวิทยา ถูกงูจงอางกัด ร้องเรียกหา นิค ชมนาม" width="600" height="397" />

เป็นเวลาเพียงไม่ถึงวินาที อั๋นสะบัดแขนออกอย่างรวดเร็ว งูหลุดออกไป หลังจากนั้น อั๋นตะโกนถาม "พี่นิคอยู่ไหน พี่นิคอยู่ไหน!! มีน้องวิ่งไปตามพี่นิคมา ด้วยความที่โรงพยาบาลอยู่ใกล้  พี่นิคดูสภาพบาดแผล และไม่ยอมเสียเวลาในการปฐมพยาบาลแม้แต่วินาที และให้อั๋นขึ้นรถไปโรงพยาบาลในทันที

งูจงอางเป็นงูที่มีพิษออกฤทธิ์ต่อระบบประสาทเป็นหลัก ที่จะทำให้เกิดภาวะอัมพาต และมีส่วนประกอบของพิษที่ทำลายเนื้อเยื่อ ที่จะทำให้เกิดภาวะเนื้อตาย และพฤติกรรมการกัดที่กัดติดแล้วไม่ปล่อย และจะฉีดพิษเข้าสู่ร่างกายผู้ถูกกัดตลอดเวลาจึงเป็นงูที่อันตรายมากชนิดหนึ่ง

แต่ปัญหาที่หนักกว่าคือตำแหน่งที่ถูกกัด มันดันไปตรงกับเส้นเลือดดำพอดี พิษวิ่งเข้าสู่หัวใจโดยตรง ทุกอย่างเลยเกิดขึ้นเร็วมาก อั๋นหมดสติตั้งแต่นาทีที่ 3 ของการถูกกัด รถไปถึงรพ.ใน 5 นาทีหลังถูกกัด แต่อั๋นก็ไม่รู้สึกตัวแล้ว แม้จะถูกความพยายาม CPR มาตลอดทาง

หลังจากนั้นทีมแพทย์และพยาบาล รวมทั้งทีมอสรพิษวิทยาที่เป็นจนท.กู้ชีพต่างช่วยกันปั้มหัวใจอั๋นอย่างไม่ยอมแพ้ และดึงอั๋นกลับมามีชีพจรในที่สุด แต่ก็กินเวลาไปหลายนาที นั่นคือปาฏิหาริย์แรกแห่งการช่วยดึงอั๋นกลับมา

แต่ปัญหาอีกอย่างคือภาวะการติดเชื้อ อั๋นนอนหมดสติไป3วัน และอาการเริ่มโคม่า จนต้องรับบริจาคเลือด และได้รับพลังใจจากทุกๆท่านและความช่วยเหลือจากเพจต่างๆช่วยประชาสัมพันธ์ จนมีผู้มาให้กำลังใจและบริจาคเลือดให้อั๋นมากมาย

จนเช้าวันนี้ (15 กุมภาพันธ์ 2567 ) อาการของอั๋นแย่ลงจนเข้าขั้นวิกฤติ ในเวลานั้นทุกคนตึงเครียดและวุ่นวายกันมาก และต้องจัดการปัญหาหลายอย่าง จนหลายคนไม่สามารถรับสายหรือติดต่อใครได้ ทุกๆคนจึงฝากขออภัยทั้งสื่อมวลชนทุกๆท่านที่ติดต่อมาและขออภัยผู้ที่เป็นห่วงอั๋นที่พยายามสอบถามมาเป็นอย่างมาก

ซึ่งในช่วงเวลาที่บีบคั้นหัวใจที่สุดสำหรับทุกๆคน ปาฏิหาริย์ครั้งที่ 2 ของอั๋นก็ได้เกิดขึ้น และได้กลับมามีภาวะในเชิงบวกอีกครั้ง ตัวที่ซีดก็เริ่มมีสีเลือด การรับสารอาหารยังพอทำได้ดี และเริ่มมีอาการดีกว่าเดิม จนสามารถออกจากห้อง ICU ได้แล้ว

ขอบคุณทุกๆคน ทั้งแพทย์พยาบาลรพ.วังทอง  รพ.พุทธชินราช พิษณุโลก และจนท.หน่วยกู้ภัยบูรพา ที่ช่วยเหลืออั๋นอย่างเต็มที่ ขอบคุณเพจต่างๆ และสื่อมวลชน ที่ช่วยประชาสัมพันธ์ บอกกล่าวให้คนมาช่วยอั๋น ขอบคุณทุกๆท่านที่มาช่วยกันบริจาคเลือด ช่วยกันแชร์ ช่วยกันส่งกำลังใจอั๋น

ขอบคุณพี่น้อง<strong>อสรพิษวิทยา</strong>ที่ยังรักและห่วงใยกันเสมอไม่มีเปลี่ยนแปลง เราจะไม่คาดหวังมากแต่ก็จะไม่ทิ้งความหวังเช่นกัน และจะต่อสู้ไปกับอั๋น เพื่อรอคอยปาฏิหาริย์ครั้งต่อไป

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/sakv5JJiTKjEK5jG1qKN.webp?x-image-process=style/lg-webp" alt="วินาทีชีวิต อั๋น อสรพิษวิทยา ถูกงูจงอางกัด ร้องเรียกหา นิค ชมนาม" width="600" height="338" />

อัพเดทอาการน้องอั๋น16 กุมภาพันธ์ 2567 และขอความร่วมมือจากทุกท่าน เรื่องการเข้าเยี่ยมและการโทรสอบถามอาการ ตอนนี้อาการอั๋นยังทรงตัว ยังไม่รู้สึกตัว ทุกอย่างอยู่ในการดูแลของแพทย์พยาบาลอย่างใกล้ชิด และมีครอบครัวคอยดูแลตลอด

อาจต้องขอความกรุณาทุกท่านที่เป็นห่วงงดเข้าเยี่ยม เนื่องจากเป็นห้องผู้ป่วยรวมจะเป็นการทำให้เกิดอุปสรรคการทำงานของแพทย์พยาบาลได้หากคนเยอะ ตรงนี้ขอบคุณทุกท่านครับแค่ส่งกำลังใจให้น้องอั๋นกันมาก่อนก็พอ

และขอความร่วมมือในการโทรถามอาการ เพราะที่น้องอยู่เป็นหวอดสามัญ คนไข้เยอะ ถ้าต้องมารับโทรศัพท์บ่อยๆ จะทำให้เวลาในการดูเเลคนไข้น้อยลง ถ้าจะไม่รับสายก็ไม่ได้ เพราะต้องมีการติดต่อกับญาติคนไข้ท่านอื่นด้วย

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/02/8NqqpDI4Dpsv2WK1oOEh.webp?x-image-process=style/lg-webp" alt="วินาทีชีวิต อั๋น อสรพิษวิทยา ถูกงูจงอางกัด ร้องเรียกหา นิค ชมนาม" width="600" height="361" />

ดังนั้นมีอะไรเราจะอัพเดทให้ทราบเป็นระยะๆครับขอบคุณทุกท่านที่เป็นห่วงน้องอั๋นครับ

ทั้งนี้ทางเพจ <strong>Nick Wildlife</strong> ได้โพสต์คลิปนาทีชีวิต <strong>อั๋น อสรพิษวิทยา ถูกงูจงอางกัด</strong> ในคลิปมีวินาทีพาส่งโรงพยาบาล และเนื่องจากปัญหาทางเทคนิคทำให้คลิปนาทีตอนโดนกัดยังไม่สามารถดูได้ ทางคุณนิค ชมนาม จึงได้มานั่งอธิบายและเล่าถึงเหตุการณ์ให้ฟังอีกครั้ง ตามคลิปนี้

<iframe title="YouTube video player" src="https://www.youtube.com/embed/M8aqoUYQyg4?si=wm7KXXG7_a74OAN-" width="560" height="315" frameborder="0" allowfullscreen="allowfullscreen" data-mce-fragment="1"></iframe>