<strong>หนุ่มใหญ่เจ้าของเต็นท์รถสุดช้ำ ถูกพยาบาลสาวหลอกให้รัก ก่อนออกอุบายตุ๋นเงิน สูญนับสิบล้าน</strong>

เมื่อเวลา 16.00 น. วันที่ 12 มีนาคม <strong>นายวาสิตย์ (สงวนนามสกุล) อายุ 63 ปี เจ้าของเต็นท์รถยนต์มือสอง</strong> แห่งหนึ่งย่าน จ.นนทบุรี นำเอกสารพร้อมหลักฐานการโอนเงินเข้าแจ้งความกับ <strong>พ.ต.อ.อภิศักดิ์ โชติกเสถียร ผกก.สภ.ปากเกร็ด จ.นนทบุรี</strong> ว่า ถูก<strong>เพื่อนสาวคนสนิท อายุ 39 ปี ชื่อเล่นอักษร ป. อาชีพเป็นพยาบาล</strong> สังกัดอยู่ที่โรงพยาบาลเอกชนแห่งหนึ่งย่านถนนพัฒนาการ กรุงเทพฯ หลังจากมีความสนิทกัน ออกอุบายยืมเงินและยังนำสำเนาบัตรประชาชนที่อ้างว่าเป็นของเพื่อนร่วมงาน รวมทั้งหมดจำนวน 680 คน ทยอยมามอบให้ตน

<strong>นายวาสิตย์ </strong>กล่าวต่อว่า อ้างอีกว่าเพื่อนร่วมงานต้องการหยิบยืมเงิน ซึ่งแต่ละคนต้องการใช้เงินคนละประมาณ 30,000-60,000 บาท โดยมีการโอนเงินกันตั้งแต่ปี 2563 จนถึงเดือนกุมภาพันธ์ ปี 2567 แต่ไม่ได้คืนแม้แต่บาทเดียว ส่วนพยาบาลสาวคนดังกล่าว ไหวตัวทันชิงลาออกจากงานไปแล้ว<strong> ติดต่อไม่ได้ ทำให้สูญเงินรวมผลประโยชน์ที่ควรได้รับกว่า 38 ล้านบาท</strong>

<img class="size-full wp-image-4468974 aligncenter" src="https://www.matichon.co.th/wp-content/uploads/2024/03/1710249349975_9QVifeN.jpg" sizes="(max-width: 1655px) 100vw, 1655px" srcset="https://www.matichon.co.th/wp-content/uploads/2024/03/1710249349975_9QVifeN.jpg 1655w, https://www.matichon.co.th/wp-content/uploads/2024/03/1710249349975_9QVifeN-300x179.jpg 300w, https://www.matichon.co.th/wp-content/uploads/2024/03/1710249349975_9QVifeN-1024x612.jpg 1024w, https://www.matichon.co.th/wp-content/uploads/2024/03/1710249349975_9QVifeN-768x459.jpg 768w, https://www.matichon.co.th/wp-content/uploads/2024/03/1710249349975_9QVifeN-1536x918.jpg 1536w, https://www.matichon.co.th/wp-content/uploads/2024/03/1710249349975_9QVifeN-728x435.jpg 728w, https://www.matichon.co.th/wp-content/uploads/2024/03/1710249349975_9QVifeN-703x420.jpg 703w" alt="" width="1655" height="989" data-has-syndication-rights="1" data-portal-copyright="Matichon Public Co.,Ltd." />

<strong>นายวาสิตย์</strong> กล่าวว่า <strong>เมื่อประมาณปี 63 มีผู้หญิงคนหนึ่ง ซึ่งทำงานเป็นพยาบาลอยู่ที่โรงพยาบาลแห่งหนึ่ง ได้เข้ามาตีสนิท จนกระทั่งมีสัมพันธ์ลึกซึ้งกัน</strong> จากนั้นได้มาขอยืมเงินเพื่อที่จะปล่อยกู้ โดยครั้งแรกโอนไปให้พยาบาลสาว 500,000 บาท และต่อมาเขาก็โอนเงินคืนมาให้บางส่วน

<strong>นายวาสิตย์</strong> กล่าวว่า <strong>ครั้งที่สองเอาไปอีกหนึ่งล้านบาท แต่ก็มีการจ่ายคืนมาบางส่วน ซึ่งตั้งแต่ปี 63 ตนก็โอนให้เขาทุกเดือน โดยเขาบอกว่าแต่ละเดือนจะมีคนมาขอหยิบยืมเงินเพิ่มขึ้นตลอด รายละประมาณ 30,000-60,000 บาท รวมทั้งหมด 680 ราย</strong> โดยเขาจะใช้เอกสารสำเนาบัตรประชาชนและสัญญาเงินกู้ ซึ่งตนเองก็ไม่รู้ว่าเป็นใครบ้าง มาส่งมอบให้กับตนเอง โดยเขาอ้างว่าเป็นของพนักงานของทางโรงพยาบาลที่เขาทำงานอยู่ ซึ่งยอดรวมขณะนี้อยู่ที่ประมาณ 38 ล้านบาท ที่ผ่านมาได้มีการติดต่อพูดคุยกันมาโดยตลอด

นายวาสิตย์กล่าวอีกว่า<strong> จนกระทั่งเมื่อต้นปีที่ผ่านมานี้ ตนเองได้แจ้งกับพยาบาลสาวว่า ขณะนี้ยอดเงินสูงแล้ว ให้หยุดดำเนินการทุกอย่างและขอให้ส่งมอบเงินคืนทั้งหมด</strong> ปรากฏว่าเมื่อวันที่ 29 กุมภาพันธ์ที่ผ่านมา เขาได้แจ้งกลับมาว่าไม่มีเงินจ่ายคืนให้ตนเพราะเอาเงินไปใช้จ่ายส่วนตัวหมดแล้ว ซึ่งเงินจำนวน 38 ล้านนั้นเป็นเงินทบต้นทบดอก และเป็นเงินที่ตนโอนให้เขาที่อ้างว่าไปให้เพื่อนร่วมงานยืม โดยเงินต้นทั้งหมดประมาณ 10 กว่าล้าน

<img class="size-full wp-image-4468978 aligncenter" src="https://www.matichon.co.th/wp-content/uploads/2024/03/1710249350801_E4jzXeD.jpg" sizes="(max-width: 1682px) 100vw, 1682px" srcset="https://www.matichon.co.th/wp-content/uploads/2024/03/1710249350801_E4jzXeD.jpg 1682w, https://www.matichon.co.th/wp-content/uploads/2024/03/1710249350801_E4jzXeD-300x173.jpg 300w, https://www.matichon.co.th/wp-content/uploads/2024/03/1710249350801_E4jzXeD-1024x592.jpg 1024w, https://www.matichon.co.th/wp-content/uploads/2024/03/1710249350801_E4jzXeD-768x444.jpg 768w, https://www.matichon.co.th/wp-content/uploads/2024/03/1710249350801_E4jzXeD-1536x888.jpg 1536w, https://www.matichon.co.th/wp-content/uploads/2024/03/1710249350801_E4jzXeD-728x421.jpg 728w, https://www.matichon.co.th/wp-content/uploads/2024/03/1710249350801_E4jzXeD-727x420.jpg 727w, https://www.matichon.co.th/wp-content/uploads/2024/03/1710249350801_E4jzXeD-100x58.jpg 100w" alt="" width="1682" height="972" data-has-syndication-rights="1" data-portal-copyright="Matichon Public Co.,Ltd." />

นายวาสิตย์กล่าวว่า ตอนนี้ตนหมดตัวเเล้ว ไม่สามารถติดต่อพยาบาลคนดังกล่าวได้เลย วันนี้ตัดสินใจเข้าแจ้งความ เพื่อต้องการดำเนินคดีกับพยาบาลสาวรายนี้ให้ถึงที่สุด <strong>และเรียกร้องทรัพย์สินทั้งหมดกลับคืนมา ซึ่งเงินจำนวนดังกล่าวตนเองใช้เวลาเก็บหอมรอมริบมาตลอดชีวิต ตอนนี้อายุ 63 ปีแล้ว คิดว่าจะเอาเงินไปใช้ในบั้นปลายชีวิต ตอนนี้อายุตนเองก็มากขึ้นทุกวัน คงจะหาเงินจำนวนนี้ไม่ได้อีกแล้ว</strong> สุดท้ายนี้อยากจะฝากไปถึงพยาบาลสาวว่า ให้รีบติดต่อกลับมาโดยด่วน เพราะถ้าเงียบหายไป ก็จะขอดำเนินคดีให้ถึงที่สุด

ด้าน พ.ต.ท.เฉลิมพล ซื่อสัตย์ รอง ผกก.สอบสวน สภ.ปากเกร็ด กล่าวว่า เบื้องต้นได้ทำการสอบปากคำผู้ร้องเอาไว้ก่อนว่าการหลอก การชักชวนให้ไปลงทุนหรือปล่อยเงินกู้อะไรต่างๆ มีข้อเท็จจริงเป็นอย่างไร และเป็นการกระทำความผิดของผู้ใด ซึ่งตามข้อกล่าวอ้างของผู้ร้องเป็นนางสาวคนหนึ่งมีอาชีพเป็นพยาบาลที่โรงพยาบาลเอกชนแห่งหนี่ง ถ้าหากพบเข้าข่ายองค์ประกอบความผิดมาตราใด ก็จะดำเนินการแจ้งข้อกล่าวหาทันที ซึ่งคดีนี้ไม่ได้มีความซับซ้อนแต่อย่างใด แต่จะต้องทำการรวบรวมพยานหลักฐานให้มากที่สุด โดยการออกหมายเรียกผู้กล่าวหามาสอบปากคำ รวมไปถึงพยานที่เป็นเจ้าของบัตรประชาชนที่ถูกกล่าวอ้างนำมาใช้หลอกลวงในครั้งนี้ ว่ามีข้อเท็จจริงเป็นอย่างไรหรือมีการสร้างข้อมูลอันเป็นเท็จมาก่อนหรือไม่ และเป็นการปล่อยเงินกู้จริงหรือเปล่า ซึ่งอันนี้ก็เป็นขั้นตอนต่อไปที่จะต้องรวบรวมเพิ่มเติม

<img class="size-full wp-image-4468981 aligncenter" src="https://www.matichon.co.th/wp-content/uploads/2024/03/1710249348928_L5eAiu7.jpg" sizes="(max-width: 1682px) 100vw, 1682px" srcset="https://www.matichon.co.th/wp-content/uploads/2024/03/1710249348928_L5eAiu7.jpg 1682w, https://www.matichon.co.th/wp-content/uploads/2024/03/1710249348928_L5eAiu7-300x173.jpg 300w, https://www.matichon.co.th/wp-content/uploads/2024/03/1710249348928_L5eAiu7-1024x592.jpg 1024w, https://www.matichon.co.th/wp-content/uploads/2024/03/1710249348928_L5eAiu7-768x444.jpg 768w, https://www.matichon.co.th/wp-content/uploads/2024/03/1710249348928_L5eAiu7-1536x888.jpg 1536w, https://www.matichon.co.th/wp-content/uploads/2024/03/1710249348928_L5eAiu7-728x421.jpg 728w, https://www.matichon.co.th/wp-content/uploads/2024/03/1710249348928_L5eAiu7-727x420.jpg 727w, https://www.matichon.co.th/wp-content/uploads/2024/03/1710249348928_L5eAiu7-100x58.jpg 100w" alt="" width="1682" height="972" data-has-syndication-rights="1" data-portal-copyright="Matichon Public Co.,Ltd." />