<strong>ฟุตบอลทีมชาติไทย</strong> จ่อได้รับเงินอัดฉีดก้อนโต 9ล้านบาท จาก <strong>นายเศรษฐา ทวีสิน</strong> นายกรัฐมนตรี  หาก<strong> ทีมชาติไทย เอาชนะ  เกาหลีใต้ </strong>ได้ ในศึกฟุตบอลโลก 2026 รอบคัดเลือก โดย นายกฯเศรษฐา จะเข้าไปชมแบบติดขอบสนาม วันที่ 26 มี.ค.นี้ ล่าสุด <strong> “มาดามแป้ง” นวลพรรณ ล่ำซำ</strong> นายกสมาคมกีฬาฟุตบอลแห่งประเทศไทยฯ ขอบคุณ ฯพณฯ นายกรัฐมนตรี เศรษฐา ทวีสิน ที่สนับสนุนฟุตบอลไทย หลังร่วมอัดฉีดแต้มละ 3,000,000 บาท ในเกมสำคัญ เตรียมเปิดบ้านพบกับ เกาหลีใต้ ศึกฟุตบอลโลก 2026 รอบคัดเลือก โซนเอเชีย รอบ 2 นัดที่ 4

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/7wq1RFMx6jGPCn9O9LI3.webp?x-image-process=style/lg-webp" alt="ทีมชาติไทย ชนะ เกาหลีใต้ เอาไปเลย9ล้าน เศรษฐา อัดฉีด เข้าสนามเชียร์คัดบอลโลก" width="600" height="400" />

โดย ฯพณฯ นายกรัฐมนตรี เศรษฐา ทวีสิน ประกาศว่า “การแข่งขัน<strong>ฟุตบอลโลกรอบคัดเลือก</strong>ระหว่าง <strong>ฟุตบอลทีมชาติไทย-ทีมชาติเกาหลีใต้</strong> วันที่ 26 มีนาคม 2567 เวลา 19.30 น. ณ สนามราชมังคลากีฬาสถานเป็นนัดที่มีความสำคัญมาก ๆ กับทีมชาติไทยเราครับ ผมขอเชิญชวนพี่น้องชาวไทยไปชมและเชียร์ทีมชาติไทยร่วมกันที่สนามราชมังคลาฯ หรือเชียร์ผ่านทางการถ่ายทอดสดทางไทยรัฐ ทีวีครับ”

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/HKmhrJPjpTTCoKB02bPr.webp?x-image-process=style/lg-webp" alt="ทีมชาติไทย ชนะ เกาหลีใต้ เอาไปเลย9ล้าน เศรษฐา อัดฉีด เข้าสนามเชียร์คัดบอลโลก" width="600" height="674" />

”ผมขอสนับสนุนสมาคมฟุตบอลแห่งประเทศไทยในการระดมเงินจากแหล่งต่าง ๆ มาช่วยอัดฉีดนักเตะไทย แต้มละ 3 ล้านบาทครับ สู้ ๆ ครับทีมชาติไทย“

ขณะที่<strong> “มาดามแป้ง”</strong> กล่าวว่า “ในฐานะนายกสมาคมกีฬาฟุตบอลแห่งประเทศไทย ขอขอบคุณท่านนายกรัฐมนตรี ที่ร่วมสนับสนุนฟุตบอลไทยในทุกมิติ ทั้งระดับทีมชาติไทย และฟุตบอลไทยลีก เพื่อสร้างกระแสศรัทธาฟุตบอลไทย ให้กลับมาอีกครั้ง”

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/JNlrRdDFGjO2FzRAWaVg.webp?x-image-process=style/lg-webp" alt="ทีมชาติไทย ชนะ เกาหลีใต้ เอาไปเลย9ล้าน เศรษฐา อัดฉีด เข้าสนามเชียร์คัดบอลโลก" width="600" height="400" />

สำหรับ ทีมชาติไทย เตรียมเปิดบ้านพบกับ ทีมชาติเกาหลีใต้ ในศึกฟุตบอลโลก 2026 รอบคัดเลือก โซนเอเชีย รอบ 2 นัดที่ 4 ในวันที่ 26 มีนาคม 2567 เวลา 19.30 น. ที่สนามราชมังคลากีฬาสถาน ถ่ายทอดสดทาง ไทยรัฐ ทีวี, Youtube Changsuek Official และ Facebook Changsuek Official

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/03/6lmFZk44aah3ic8VfQxp.webp?x-image-process=style/lg-webp" alt="ทีมชาติไทย ชนะ เกาหลีใต้ เอาไปเลย9ล้าน เศรษฐา อัดฉีด เข้าสนามเชียร์คัดบอลโลก" width="600" height="400" />