30 เม.ย. ดาวพฤหัสยกเข้าสู่ราศีพฤษภเวลา 12.45 น. <strong>หมอลักษณ์ ราชสีห์</strong> โหรฟันธง เผยดาวพฤหัสโคจรย้ายใหญ่ในรอบ 1 ปี ตั้งแต่ 19 เม.ย. 66 และจะมาโยกย้ายอีกครั้งในวันที่ 30 เม.ย. เวลา 12.45 น. โคจรย้ายจากราศีเมษเข้าสู่ราศีพฤษภ

โดยหมอลักษณ์เผยเคล็ดลับทำบุญในวันนี้ได้แก่ ไหว้พระทำบุญ ถวายสังฆทาน อุทิศบุญให้เจ้ากรรมนายเวร สรรพสัตว์ ภูติผีปีศาจ รวมถึงบรรพบุรุษ บิดามารดา ครูอาจารย์ สิ่งศักดิ์สิทธิ์ และเทพยดาทั้งหลาย ตลอดจนอธิษฐานในสิ่งต่างๆ ตามที่ปรารถนา เพราะวันนี้เชื่อว่าจะเป็นวันที่เปลี่ยนดวงได้ เปลี่ยนชะตาไปในทางที่ดี โดยเฉพาะเหตุแห่งกุศล ที่จะได้เป็นตัวเปิดดวงทั้งสิ้น

นอกจากน้ี 3 ราศีที่หลังจากดาวพฤหัสย้าย ที่หมายถึง ดวงดาวบุญกุศล คุณงามความดีทั้งหลาย จะส่งผลให้ 3 ราศี มีเกณฑ์มีสภาพคล่องทางการเงิน มีมหามงคลโชคชัย มีความเจริญ และมีการพัฒนา ขยับขยายให้ดวงคลี่คลาย และมีแต่สิ่งที่ดีเกิดขึ้นได้แก่
<h2>ลัคนาราศีเมษ</h2>
จะมีเกณฑ์แห่งสภาพคล่องทางการเงิน ดวงเมืองในเรื่องการเงินคลังจะดีขึ้น คนที่เกิดในราศีเมษจะร่ำรวย มีความมั่งคั่งจากนี้เป็นต้นไป
<h2>ลัคนาราศีกรกฎ</h2>
จะมีมหามงคลโชคลาภ คุณวิเศษที่จะรุ่งโรจน์ ประสบความสำเร็จจากหลายสถาน
<h2>ลัคนาราศีพิจิก</h2>
จะเปิดดวงจากที่อยู่ในมุมอับ ของการบริหารจัดการ มีความเจริญและพัฒนา เป็นมุมที่ดีนั่นเอง

<strong>สีที่เป็นกำลังของเทวดาประจำวัน</strong> สีชมพู
<strong>สีเป็นเดช อำนาจ บารมี</strong> สีม่วง
<strong>สีเป็นสิริมงคล</strong> สีแสด/สีส้ม
<strong>สีที่มีความมั่นคง เจริญก้าวหน้า</strong> สีดำ/สีทอง
<strong>สีผู้ใหญ่สนับสนุน</strong> สีแดง
<strong>สีที่ควรเลี่ยงในวันนี้</strong> สีขาว/สีเหลือง

<img src="https://img2.pic.in.th/pic/Sequence-33.md.webp" alt="Sequence-33.md.webp" border="0" />

<img src="https://img5.pic.in.th/file/secure-sv1/mlhoro0.md.jpeg" alt="mlhoro0.md.jpeg" border="0" />