<strong>เปิดใจครั้งแรก หลังมีข่าวลืออดีตพระเอกดังช่องหลากสีที่ปัจจุบันเป็นนักแสดงอิสระมีลูกแล้ว เลยถูกโยงมาถึงหนุ่ม “พอร์ช-ศรัณย์ ศิริลักษณ์”</strong> เจอพอร์ชมาร่วมงานเปิดตัวซีรีส์ใหม่จาก Netflix เรื่อง “เณรน้อยเจ้าอภินิหาร (Avatar: The Last Airbender)” ยืดอกยอมรับว่าตัวเองมีลูกแล้วจริง ชื่อ “น้องโฮมส์” (ด.ช.เฌอพัฒน์ ศิริลักษณ์) เริ่มจากที่มีอักษรย่อใช่ไหม คือเราจริงๆนะ รออยู่ว่าเมื่อไหร่จะหลุด คือผมใช้ชีวิตปกติมาก เพื่อนในวงการรู้หมด เพราะผมไปกับลูกตลอด พาไปโรงพยาบาล พาไปแคมปิ้งตั้งแต่ 6 เดือนแล้ว เอาจริงๆมีข่าวว่าซุกลูกใช่มั้ย ไม่ได้ปิด ใช้ชีวิตปกติ แต่แค่ผมไม่รู้ว่าจะต้องบอกยังไง”

<strong>ย้อนไปวันที่จะมีลูกรู้สึกยังไงบ้าง?</strong>

“ความรู้สึกครั้งแรกใช่มั้ย เฮ้ย มันคือสิ่งดีๆที่เข้ามาในชีวิตเรา แล้วจากที่ผ่านมาเอาจริงๆ ผมก็ไม่ใช่คนดีสักเท่าไหร่ รู้สึกว่าตอนนี้ชีวิตเราดีขึ้นมากๆ เพราะว่านอนน้อยขึ้น เลี้ยงเองแรกๆ เหนื่อย 3 เดือนแรกตื่นทุก 2 ชั่วโมง ทุกวันนี้ไม่มีปาร์ตี้เลย ลูกนอนทุ่มนึง แล้วตื่นประมาณตี 3 ตี 4 ครึ่ง ตอนนี้ลูกอายุ 9 เดือนครับ เพิ่งผ่านมาวันที่ 4 ชื่อน้องโฮมส์-เฌอพัฒน์ โฮมบ้าน เหมือนบ้านของเรา”

<strong>กับคุณแม่ของน้องโฮมส์?</strong>

“เอาจริงๆ ต้องบอกก่อนนะว่าแม่น้องเค้าเป็นคนนอกวงการ ต้องทำความเข้าใจว่าสมัยนี้ก็สื่อมันมีคนคอมเมนต์ทั้งดีและไม่ดี คือแม่เค้าก็ขอไว้ว่าอย่าเอาตัวเค้าเข้ามาอยู่ในสื่อด้วย ผมก็อยากจะเคารพสิทธิ์ส่วนตัวของเขาด้วย”

<img src="https://static.thairath.co.th/media/Dtbezn3nNUxytg04ajbQObHWByLY8PLy4r2UAgXfWAtE0J.webp" data-adbro-processed="true" />

<strong>นี่เป็นสาเหตุที่เราไม่ลงรูป?</strong>

“คือปกติผมก็ไม่ค่อยได้ลงอยู่แล้วนะ คือเคยมีช่วงนึงลงแล้วมันมีปัญหานิดหน่อยก็เลยชัดเจนว่าจะแยกเรื่องงานกับเรื่องส่วนตัว ถ้าสังเกตโซเชียลผมจะลงแต่งานที่ทำยูทูบ แล้วปกติก็ไม่ได้เป็นคนที่ถ่ายรูปอะไรเยอะ แต่รูปลูกมีประมาณพันกว่ารูป”

<strong>ลงให้เห็นบ้างมั้ย?</strong>

“อะ เดี๋ยวลงให้เลย มีรูปใส่ชุดตรุษจีนอยู่ ไปดูในไอจี”

<strong>เวลาไปข้างนอกแล้วคนเห็นว่าอุ้มลูกเค้ามีถามบ้างมั้ย?</strong>

“เค้าทัก ผมก็บอกว่าลูกครับ ปกติ แต่ผมก็ยังงงว่าผมก็ใช้ชีวิตปกติมาก ลูกจะอยู่กับผมตลอด ทั้งตื่น ตอนนอน พาไปข้างนอก พาไปโรงพยาบาล หรือพาไปเที่ยวอยู่ตลอดไม่ได้ปิดอะไร”

<strong>ตอนรู้ว่าจะเป็นพ่อคนมีความตื่นเต้นขนาดไหน?</strong>

“ตอนแรกอะตื่นเต้นแล้วก็กังวลว่า เอ๊ะ จะเลี้ยงไหวหรือเปล่า แต่ว่าไม่เป็นไรยุคนี้เรามีอากู๋ครับ เสิร์ชกูเกิลครับ แล้วก็ถามแม่ผมเองด้วย ช่วงนี้ต้องทำยังไง ทุกวันนี้ก็คือเลี้ยงลูกเป็นแบบฝรั่ง 6 เดือนก็เริ่มหัดทานแบบเค้าเรียก BLW (Baby-Led Weaning) ให้เด็กหยิบทานเอง เวลานอนก็นอนห้องเดียวกัน แต่ว่าให้เค้านอนเอง พยายามไม่กล่อม วางแล้วไม่อุ้มโอ๋ ค่อยๆฝึก ณ ตอนนี้ที่ไม่ค่อยได้เล่นละคร เพราะว่าอยากใช้เวลากับลูกให้มากๆ ตอนนี้ส่วนใหญ่ถ่ายแค่รายการ ทำยูทูบ วันไหนที่ผมออกมาทำงาน ผมก็จะฝากลูกไว้กับแม่ผม”

<strong>เป็นคุณพ่อเลี้ยงเดี่ยวอะไรคือความยากที่สุด?</strong>

“มันก็ไม่ได้เลี้ยงเดี่ยวขนาดนั้น ช่วยๆกันเลี้ยง”

<strong>วันหนึ่งเป็นคุณพ่อเลี้ยงลูกเอง รู้ซึ้งเลยมั้ย?</strong>

“รู้ซึ้งเลยว่าตอนเด็กๆไม่น่าห้าวเลย ไม่น่านิสัยไม่ดีเลย รู้สึกเลยว่ารักลูกมาก ทุกวันนี้เพื่อนจะชวนไปไหน ไม่ไปเลย ใครจะชวนไปกินข้าว นัดเที่ยงนะ เพราะเดี๋ยว 4 โมงต้องกลับไปทำกับข้าวให้ลูกกิน ผมทำกับข้าวเอง”

<img src="https://static.thairath.co.th/media/Dtbezn3nNUxytg04ajbQObHWByLY8PLzIPdWH0WqhJWxxv.webp" />

<strong>ปรับตัวยากมั้ย?</strong>

“นิดนึงครับ เมื่อก่อนออกไปข้างนอก หลังๆมาให้เพื่อนมาบ้าน”

<strong>กลัวมั้ยพอลูกโตมาจะกรรมตามสนองพ่อแม่เราเกเรตอนเด็กๆ?</strong>

“ไม่กลัว คือเราดูวิดีโอเยอะ เลี้ยงลูกตามหมอประเสริฐ ดูหมด ตอนนี้เราไม่ดุลูก 9 เดือนแล้วเริ่มรู้เรื่อง เริ่มยืนได้แล้ว ปล่อยให้เค้าทำ อยากทำอะไรทำอยู่ในการควบคุมและคอยดูแล”

<strong>ลูกหน้าเหมือนใคร?</strong>

“เอาเป็นว่าสำเนาถูกต้องแล้วกัน (ยิ้ม)”

<strong>หลงลูกมาก?</strong>

“หลงครับ เพราะว่าตังค์หมดแล้วตอนนี้ (หัวเราะ) คือของเด็กด้วยความที่มันเยอะมาก เราก็จะซื้อเยอะมาก”

<strong>น้องโฮมส์เติมเต็มเรายังไงบ้าง?</strong>

“มีช่วงนึงที่ผมพูดตรงๆว่าหมดแพชชัน บางทีการทำงานด้วย อะไรหลายๆอย่าง เบื่อ เป็นคนที่ชอบปลีกวิเวก ใช้ชีวิตเหมือนเบื่อการทำงาน เบื่อผู้คน แต่วันนี้มีลูกแล้ว รู้แล้วว่าต้องทำงาน เพราะว่าค่าเทอมแพงครับ (หัวเราะ) ลูกอยู่กับผมมากกว่า เพราะแม่เค้าทำงานเยอะ”

<strong>สถานภาพครอบครัว?</strong>

“ปกติครับ สบายๆ”

<strong>คุณพ่อเลี้ยงเดี่ยว?</strong>

“ช่วยกันเลี้ยง แค่ส่วนใหญ่ผมเลี้ยง ก็คุยกับแม่ของลูกปกติ ไม่มีอะไร”

และล่าสุดเองหนุ่มพอร์ชได้ลงคลิปลูกชายทางช่องติ๊กต่อกส่วนตัว ซึ่งถือว่าเป็นปกติของคุณพ่อมือใหม่ที่กำลังหลงลูกมากๆ แต่ที่ทำเอาชาวโซเชียลตาตื่นกันน่าจะเป็นผู้หญิงปริศนาในคลิปที่ได้ติดเข้ามาแบบงงๆ ซึ่งไม่เคยมีใครเห็นหน้ามาก่อน งานนี้ทำเอาโซเชียลสืบถันจ้าละหวั่นว่าเธอคนนั้นคือใครกันแน่หรือจะเป็นแม่ของน้องโฮมส์หรือไม่ งานนี้ก็ต้องติดตามกันต่อไปค่า

<iframe src="https://www.tiktok.com/embed/v2/7359498867315870977?lang=en-US&amp;referrer=https%3A%2F%2Fwww.truststoreonline.com%2F2024%2F04%2F19%2Fb5-04-porsh-holmes%2F%3Ffbclid%3DIwZXh0bgNhZW0CMTAAAR17925sA2pS-BBLPTTcqbvJp-zwwGjx97jpOf5HPHDbGPAhWbC_aNZ4mO8_aem_AenedFtsUFljj8eEmonxgHkoUJCAoFRwUlHw0i04ekuQ0VSDU8_Dl0codFMbuz8Ae4sVXPcmJkYCDCa8v-NYF1gq" name="__tt_embed__v2833575016438817" sandbox="allow-popups allow-popups-to-escape-sandbox allow-scripts allow-top-navigation allow-same-origin" data-mce-fragment="1"></iframe>