เรียกว่าเป็นที่วิพากษ์วิจารณ์ในโลกออนไลน์ หลังจากที่เพจเฟซบุ๊ก อีซ้อขยี้ข่าว โพสต์ภาพพร้อมข้อความ<strong>หนุ่มโรงงาน</strong>รายหนึ่งที่ได้รับเงินเดือน 15,500 บาท แต่ถูก<strong>บริษัทหักเงิน</strong>อย่างไม่เป็นธรรม ทั้งโดนหักภาษี 3% เป็นเงิน 465 บาท , ประกันอุบัติเหตุ 762 บาท , เช็กอินหลอก 5,000 บาท , สาย 4 วัน 400 บาท , ขาดงาน 3 ครั้ง 10,000 บาท รวมแล้วโดนหักเงิน 16,627 บาท ซึ่งนอกจากจะไม่พอกับเงินเดือนแล้ว ยังติดลบอีก 1,127 บาท

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/Wzw3bFB30SPAiBlG1A3p.webp?x-image-process=style/lg-webp" alt="หนุ่มโอดโรงงานสุดเขี้ยว เงินเดือน 15,000 ขาดงาน 3 วัน โดนบริษัทหักรวม 16,000" width="600" height="1089" />

โดยทางด้าน หนุ่มผู้เสียหายได้ระบุข้อความว่า "บริษัทหน้าเลือดเดือนนี้บะมีกิ๋นสักบาท ค่านมลูก ค่ารถ ค่าโทรศัพท์ ค่าใช้จ่ายภายในบ้านอีกทำงานทั้งเดือน หึหึ ไผจะไปมาสมัครเน้อโรงงานนรก ทำงานหื้อ 4 ปีกว่า บ่เคยมีปัญหา พอเรามีปัญหาชีวิตนิดหน่อยขาดงาน 10,000 เป็นไปได้"

โดยทางเพจ อีซ้อขยี้ข่าว ได้ระบุข้อความว่า "หนุ่มโอด เงินเดือน 15,000 ถูกหัก 16,000 ขาดงาน 3 ครั้งบริษัทหักเงิน 10,000 บาท จนเงินเดือนติดลบไม่ได้เงินเดือนสักบาท (เชียงใหม่)"

ล่าสุดทราบชื่อบริษัทแล้ว พบว่ามีพนักงานโดนเอาเปรียบในลักษณะนี้จำนวนมาก ซึ่งในส่วนของการขาดงาน 3 ครั้ง ทางผู้ร้องเรียนอธิบายว่าขาดงานครั้งแรก บริษัทโทรไม่ติด เพราะไม่สบาย ตอนสายลุกได้ไปโรงพยาบาล มีใบรับรองแพทย์ แต่แพทย์ให้หยุดวันเดียว ส่วนการขาดงาน 2 ครั้งถัดมา ไม่ได้แจ้งให้บริษัททราบ เพราะเข้าใจว่าทางบริษัททราบแล้ว

หลังเกิดเรื่องบริษัทให้เซ็นหนังสือออก ส่วนการหักภาษี 3% จากเงินเดือนทุกเดือน บริษัทอ้างว่าเป็นการหัก ภงด.3 แต่ทางพนักงานไม่เคยได้รับเอกสารหัก ณ ที่จ่ายจากบริษัทเลย

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/ebhDuLgff41Yi6PghQtg.webp?x-image-process=style/lg-webp" alt="หนุ่มโอดโรงงานสุดเขี้ยว เงินเดือน 15,000 ขาดงาน 3 วัน โดนบริษัทหักรวม 16,000" width="600" height="698" />

ทั้งนี้ หลังจากที่โพสต์ดังกล่าวเผยแพร่ออกไป ชาวเน็ตหลายคนมองว่าการลงโทษของบริษัทรุนแรงเกินไป และไม่เป็นธรรมต่อลูกจ้าง บางข้อเข้าข่ายผิดกฎหมายแรงงาน สามารถร้องเรียนไปยังกรมแรงงานให้ตรวจสอบได้

แต่ก็มีบางส่วนก็มองว่าให้ฟังความอีกด้านจากทางบริษัทด้วย เพราะพนักงานรายนี้ก็ประพฤติไม่เหมาะสมในหลายกรณี อาทิ การเช็กอินหลอก เพราะถือเป็นการทำผิดกฎระเบียบ ที่ไม่ได้เดินทางไปทำงานจริง และการขาดงานโดยไม่แจ้ง ซึ่งแม้ว่าบริษัทจะออกกฎเข้ม แต่ถ้าเราตั้งใจทำงาน มีความรับผิดชอบ จะไม่โดนหักเงินแน่นอน

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/04/t25vBqrjrlof67UoVn91.webp?x-image-process=style/lg-webp" alt="หนุ่มโอดโรงงานสุดเขี้ยว เงินเดือน 15,000 ขาดงาน 3 วัน โดนบริษัทหักรวม 16,000" width="600" height="1025" />