<strong>‘ธัญญ่า’ แพ้ท้องหนัก อี๋ส้มตำ นอยด์ห่าง ‘อาโล่’ กลับลาว เจอว่าดราม่าสำออย คอมเมนต์ป่วนเห็นสามีอยู่กับใคร ยันเชื่อใจ ตอบปมไม่ไปเที่ยวด้วย</strong>

แพ้ท้องหนัก ถึงขั้นอี๋ไม่อยากกิน ส้มตำปูปลาร้า ทั้งที่เป็นของชอบเมื่อก่อนกินทุกวัน สำหรับลูกทุ่งสาว <strong>‘ธัญญ่า อาร์สยาม’</strong> ที่ตอนนี้อายุครรภ์ 5 เดือนแล้ว แต่ยังแพ้ท้องไม่หาย อาเจียนตลอด

แถมช่วงนี้ต้องห่างกับสามีนานเป็นครั้งแรกตั้งแต่ตั้งท้อง เนื่องจาก <strong>‘อาโล่’</strong> เดินทางกลับบ้านเกิดประเทศลาว งานนี้ว่าที่คุณแม่เลยนอยด์หนัก ร้องไห้ ไม่วายเจอดราม่าสำออย แถมยังมีคอมเมนต์มาป่วนบอก เจอสามีอยู่กับใคร

วันที่ 19 เม.ย. 2567 <strong>ธัญญ่า</strong> มาร้องเพลงในงานแถลงข่าว จัดงานพิธีล้านนา สืบชะตา บูชาดวง ณ คุ้มนะหน้าทอง ที่มูลนิธิสุบินนิมิต จ.นนทบุรี ได้ให้สัมภาษณ์ถึงอาการแพ้ท้องว่า “น้องคาร์โลน่ารักมาก คือถ้าเกิดไปดูคอนเสิร์ต ไปงานหรือไปเที่ยวกลางคืนจะไม่แพ้ ไม่อ้วกเลย แต่ถ้าอยู่บ้านอ้วกเป็นประจำ จนตอนนี้ 5 เดือนก็ยังอ้วกอยู่ ปกติคนอื่นเขา 3 เดือนก็จะไม่แพ้แล้ว

<strong>ธัญญ่า </strong>กล่าวอีกว่า เราก็บอกเขาด้วยการลูบท้องและพูดกับเขาบ่อยๆ ตอนนี้เริ่มดิ้นแล้วค่ะประมาณ 2 สัปดาห์พอรู้สึกคราวนี้ก็รู้สึกรัวๆ เลย แต่ที่ยังอ้วกอยู่ก็ถามคุณหมอนะคะ คุณหมอบอกว่าแล้วแต่คน แต่หลังจาก 3 เดือนก็จะดีขึ้น แต่ของหนูไม่รู้ยังไง (หัวเราะ) หมอบอกว่าอาจจะเป็นส่วนน้อยที่ยังแพ้จนถึงวันคลอด บางคนก็ 6-7 เดือน หรือบางคนอาจจะยันคลอดเลย ก็ต้องมาลุ้นกัน แต่หนูเป็นเหมือนท้องอืด กินอะไรก็ไม่ย่อย แล้วก็จะออกอย่างเดียวเลย

<strong>ธัญญ่า </strong>กล่าวต่อว่า น้ำหนักขึ้นมา 5 กก. แล้วค่ะ ถือว่าขึ้นเยอะอยู่ แต่อาโล่ไม่แพ้นะคะ รู้สึกว่าเขากินเก่งขึ้นและอวบขึ้นและชอบไปกินดึกๆ ไม่รู้ว่าแพ้ท้องด้วยหรือเปล่า (หัวเราะ) ดึกๆ เที่ยงคืนก็อยากกิบลาบ แต่หนูกินได้ทุกอย่าง

<strong>ธัญญ่า</strong> กล่าวอีกว่า สิ่งหนึ่งที่ไม่อยากกินทั้งๆ ที่เป็นของที่เราชอบ ก็คือส้มตำ แต่ก่อนกินทุกวัน แต่ตอนนี้กินไม่ได้ ไม่อยากกิน มันไม่เชิงเหม็น แต่เห็นแล้วมันอี๋ ไม่อยากกิน (หัวเราะ) ปูปลาร้าเลยค่ะ ของชอบ แต่ก่อนกินทุกวัน ที่บ้านจะต้องมีเครื่องตำ แต่ตอนนี้เห็นแล้วมันไม่น่ากินเหมือนแต่ก่อน (ยิ้ม) แม่ตำทุกวันหนูก็เฉยๆ ไม่แตะเลย ก็งงมากค่ะ (ยิ้ม)

<strong>ธัญญ่า </strong>กล่าวถึงอาการน้อยใจสามีว่า ก็มีบ้างค่ะ อย่างตอนนี้เขากลับลาวไปประมาณ 1 อาทิตย์แล้ว คือตั้งแต่ท้องก็ไม่เคยห่างกันเลย ก่อนหน้านี้เราจะบอกทำอันนี้อันนั้นหน่อย พอไม่มีเขาบางทีก็รู้สึกว่าขาดมือขาดเท้า (หัวเราะ) เพราะปกติเขาจะทำให้ทุกอย่าง แต่ที่หนูไม่ได้ไปด้วยเพราะหนูไม่อยากเคลื่อนที่เยอะ อยู่บ้านก็สบายกว่า แต่มีแพลนว่าน่าจะต้องไปปลายเดือน เพราะจะไปทำเอกสารเรื่องวีซ่าแต่งงานด้วยค่ะ

<strong>ธัญญ่า </strong>กล่าวอีกว่า ตอนที่เขาไปก็ร้องไห้เลย รู้สึกใจหาย มันนอยด์เอง ใจหายว่าใครจะอยู่กับเราเวลาเราอ้วก และกลับมาเราก็ยังได้นอนจับมือ แต่นี่คือโล่งไปเลย หนูต้องนอนคนเดียว สะดุ้งตื่นกลางดึกทุกคืน บางคนก็บอกว่ามาดราม่าสำออย แต่มันเป็นจริงๆ ค่ะ (ยิ้ม)

<strong>ธัญญ่า </strong>กล่าวต่อว่า เขาไปน่าจะนานอยู่นะคะ เดือนหน้าถึงจะกลับ แต่เอาจริงๆ หนูไม่ค่อยนอยด์กับคอมเมนต์นะ เพราะหนูเจอทุกวัน ถ้าไลฟ์สดก็จะเจอคนมาป่วนบ้าง มีคอมเมนต์ลบตลอด อย่างช่วงที่อาโล่ไม่อยู่ก็จะป่วนบอกว่าไปเจอเขาอยู่ที่อื่น ไปเจอแฟนเราอยู่กับใคร ให้รักตัวเองมากๆ นะ (ยิ้ม) แต่หนูไม่กังวลเลยค่ะ เพราะหนูไว้ใจ เวลาที่เขาไปไหนก็บอกตลอด

<strong>ธัญญ่า </strong>กล่าวอีกว่า ที่หนูไม่ไปอีกเหตุผลนึงก็เพราะช่วงสงกรานต์อยากให้เขาได้กลับบ้านแล้วไปเที่ยวกับเพื่อน แต่ถ้าหนูไปด้วยก็จะอยู่สถานที่นั้นนานๆ ไม่ได้ หนูจะปวดหลัง นั่งนานไม่ได้ ยืนนานไม่ได้ ก็กลัวว่าเราจะไปเป็นภาระเขา ให้เขาเที่ยวได้เต็มที่ อยากอยู่ดึกแค่ไหนก็จะได้ยาวๆ (ยิ้ม) แต่หนูบอกเขาเหมือนกันว่ามีคอมเมนต์แบบนั้นมา มีแฟนคลับส่งรูปมาด้วยนะ เหมือนไปเจอแล้วก็ส่งรูปมา แต่มันไม่ใช่เขา เราจำเสื้อได้ เหมือนมาป่วน หนูก็ส่งให้เขาดูว่าใช่มั้ย

<strong>“เขายึดมั่นคำสัญญาที่ไม่ได้สัญญากับหนูหรอก แต่เขาสัญญากับคุณแม่เขาที่เสียไปแล้วว่าถ้าเกิดว่าเขามีภรรยาแล้ว เขาจะไม่นอกใจ ไม่มีหลายคน หนูก็เชื่อใจเขา เพราะเขาไม่ได้สัญญากับเรา แต่สัญญาแม่เขาด้วย และเขาก็บอกว่าให้หนูมั่นใจได้เลย”</strong>

<strong>ธัญญ่า</strong> กล่าวต่อว่า หนูก็มีตอบกลับคอมเมนต์ไปบ้าง บอกว่าหนูไว้ใจ บางคนก็บอกว่าทำไมไม่ไปด้วยกัน แต่หนูไม่ได้ตอบอะไร เพราะเราเชื่อใจ หนูว่าพวกคอมเมนต์ก็เป็นปกติค่ะ ทำใจแล้ว พอเราเจอทุกวันเราก็ชิน เข้าใจโลกโซเชียล เพราะคนก็คอมเมนต์กันตามใจชอบอยู่แล้ว

“หนูไม่ได้เครียดเรื่องคอมเมนต์หรือว่าดราม่านะคะ คือก่อนหน้านี้หนูไปหาหมอตลอด และพอเราท้องก็เลยต้องหยุดกินยาเรื่องสภาพจิตใจ พอหยุดฮอร์โมนก็อาจจะมีสวิงบ้าง คุณหมอก็ห่วง พอเห็นข่าวคุณหมอก็จะทักว่ามาเป็นยังไงบ้าง แต่หนูก็บอกไปว่าถ้าเป็นเรื่องดราม่าหรือคอมเมนต์ต่างๆ ไม่ได้กระทบต่อจิตใจหนู แต่เรื่องที่จะกระทบก็จะเป็นเรื่องครอบครัวเป็นหลัก” <strong>ธัญญ่า</strong> เผย

<img src="https://i.ibb.co/hsswZPM/tanya-rsiam-1711893967-3335930841153874621-1286132331.jpg" alt="tanya-rsiam-1711893967-3335930841153874621-1286132331" border="0" />

<img src="https://i.ibb.co/sqhZRjZ/tanya-rsiam-1711893967-3335930841170598495-1286132331.jpg" alt="tanya-rsiam-1711893967-3335930841170598495-1286132331" border="0" />

<img src="https://i.ibb.co/PzLc7PW/tanya-rsiam-1711893967-3335930841153687792-1286132331.jpg" alt="tanya-rsiam-1711893967-3335930841153687792-1286132331" border="0" />

<img src="https://i.ibb.co/wYmPNXQ/tanya-rsiam-1711460040-3332290797003215250-1286132331.jpg" alt="tanya-rsiam-1711460040-3332290797003215250-1286132331" border="0" />

<img src="https://i.ibb.co/tLWLVjd/tanya-rsiam-1711460040-3332290797028248129-1286132331.jpg" alt="tanya-rsiam-1711460040-3332290797028248129-1286132331" border="0" />

<img src="https://i.ibb.co/BwQdt7r/tanya-rsiam-1711460040-3332290797036785024-1286132331.jpg" alt="tanya-rsiam-1711460040-3332290797036785024-1286132331" border="0" />

<img src="https://i.ibb.co/Mn3c3NZ/tanya-rsiam-1711460040-3332290797045144454-1286132331.jpg" alt="tanya-rsiam-1711460040-3332290797045144454-1286132331" border="0" />

<img src="https://i.ibb.co/R9zv9M6/tanya-rsiam-1708832762-3310251590286094065-1286132331.jpg" alt="tanya-rsiam-1708832762-3310251590286094065-1286132331" border="0" />

<img src="https://i.ibb.co/ZKjDRRP/tanya-rsiam-1708832762-3310251590286252552-1286132331.jpg" alt="tanya-rsiam-1708832762-3310251590286252552-1286132331" border="0" />

<img src="https://i.ibb.co/CbmCKyW/tanya-rsiam-1708832762-3310251590311263077-1286132331.jpg" alt="tanya-rsiam-1708832762-3310251590311263077-1286132331" border="0" />

<img src="https://i.ibb.co/PcLWxcN/S-25813849-0.jpg" alt="S-25813849-0" border="0" />

<img src="https://i.ibb.co/FwkxgXm/S-41009183-0.jpg" alt="S-41009183-0" border="0" />

<img src="https://i.ibb.co/wNXwX6j/S-41009191-0.jpg" alt="S-41009191-0" border="0" />

<img src="https://i.ibb.co/58Wm40m/S-41009182-0.jpg" alt="S-41009182-0" border="0" />

<img src="https://i.ibb.co/2gzXSDt/425766955-18412156723052332-4871482795135529118-n.jpg" alt="425766955-18412156723052332-4871482795135529118-n" border="0" />

<img src="https://i.ibb.co/1q6g21m/S-41009177-0.jpg" alt="S-41009177-0" border="0" />