ภายหลังวันประกาศ<strong>ผลรางวัลสลากกินแบ่งรัฐบาล</strong> งวดประจำวันที่ 16 มีนาคม 2567 โดย<strong>รางวัลที่ 1</strong> รางวัลละ 6,000,000 บาท ได้แก่หมายเลข 997626 ส่วนรางวัลเลขหน้า 3 ตัว 2 รางวัลๆละ 4,000 บาท ได้แก่ 571 , 509 รางวัลเลขท้าย 3 ตัว 2 รางวัลๆละ 4,000 บาท ได้แก่ 794 , 329 และรางวัลเลขท้าย 2 ตัว จำนวน 1 รางวัลๆละ 2,000 บาท ได้แก่หมายเลข 78

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/yK640OCdz8rLloD75ODo.webp?x-image-process=style/lg-webp" alt="เฮงจริง เจ้าของวังเศรษฐีนาคราช ถูกรางวัลที่ 1 รวย 12 ล้าน เชื่อบารมีปู่ให้โชค" width="600" height="600" />

หลังจากประกาศผลรางวัลได้มีคนดวงเฮงถูกรางวัลที่ 1 จำนวนหลายราย ซึ่งในจำนวนนี้มีคู่สามีภรรยา <strong>เจ้าของวังเศรษฐีนาคราช</strong> สถานที่ท่องเที่ยวใน อ.ศรีราชา จ.ชลบุรี ถูกรางวัลที่ 1 จำนวน 2 ใบ รับ 12 ล้าน ไปแบบจุก ๆ

นอกจากถูกรางวัลที่ 1 จำนวน 2 ใบ แล้วยังถูกรางวัลที่ 5 จำนวน 5 ใบ และรางวัลเลขท้าย 3 ตัว อีก 4 ใบ ซึ่งตนซื้อจากพ่อค้าแม่ค้า ที่มาขายให้ที่วังพญานาควังเศรษฐีนาคราชชลบุรี

<img class="img-fluid w-100 showcaption-true" src="https://image.tnews.co.th/uploads/images/contents/w1024/2024/03/U6l5jiIOPdiX4nQP9W1f.webp?x-image-process=style/lg-webp" alt="เฮงจริง เจ้าของวังเศรษฐีนาคราช ถูกรางวัลที่ 1 รวย 12 ล้าน เชื่อบารมีปู่ให้โชค" width="600" height="338" />

เจ้าของวังเศรษฐีนาคราช เปิดใจว่า รู้สึกตกใจและดีใจในเวลาเดียวกัน ในวันนี้ก็มีบรรดาลูกศิษย์และผู้มีจิตศรัทธาเข้ามาแสดงความยินดีอย่างมากมาย ตนเชื่อว่าเป็นเพราะบารมีของปู่พญานาควังเศรษฐีนาคราชชลบุรี คอยช่วยเหลือหนุนดวง จากนี้จะนำเงินที่ถูกรางวัลที่ 1 ไปทำบุญต่อและจะนำเงินไปรับกายพ่อปู่ศรีสุทโธนาวะทองเหลืองนำมาตั้งที่วังเศรษฐีนาคราชชลบุรี เพื่อประชาชนได้เข้ามาสักการะกราบไหว้องค์ท่าน